
Cartea conţine scrieri ale Părintelui Arsenie Boca 
nepublicate până acum. Ne-am hotărât să le publicăm, atât pentru 
a nu se pierde nimic din scrierile sfinției sale, cât şi pentru caracterul 
lor inedit şi pentru importanţa deosebită a sfaturilor privind înaintarea 
în viața duhovnicească a trăitorului creştin ortodox. 

Comparând scrierile Părintelui Arsenie din manuscrisele găsite 
la credincioşii din Făgăraş, Braşov şi Codlea cu scrierile publicate 
deja la diferite edituri, am observat că unele din ele nu au fost publicate 
sau nu au fost publicate în întregime. Adunându-le la un loc şi aranjându- 
le într-o ordine tematică, am realizat această carte pe care o considerăm 
de mare folos duhovnicesc. 

Textele cuprinse în paranteze drepte aparțin editurii. Notele, 
titlul cărții şi cele 5 titluri de capitole mari aparţin edituri. 

Editura Agaton 


O nouă ordine spirituală 
Omul cel nou 


Cine este lisus?* 


lisus formulează o nouă ordine, spirituală, în om. 
lisus s-a integrat naturii omeneşti, de aceea E] e mereu viu: EI 
vine ca fiinţă supremă vie în noi, ca fiinţă supremă şi 
posibilitate nesfârşită de desăvârşire. 

„Vu ştiţi că Hristos e în voi? Afară, cumva, dacă 
sunteți creştini netrebnici” (2 Cor. 13, 5). „Nu mai trăiesc 
eu, ci Hristos trăieşte în mine” (Gal.2, 20). „Pentru voi, copiii 
mei, trăiesc durerile de mamă, până ce Hristos va prinde 
chip în voi” (Gal.4, 19). Spune Clement Alexandrinul: 
„Dumnezeu s-a Jăcut om, ca tu de la om să înveţi cum se 
face omul Dumnezew” |PSB 4: C,8,4]. Acesta e omul cel nou, 
făptura cea nouă, omul născut de sus, omul cu reflexul 
veşniciei lui lisus, răsfrânt în afară de chip, simplu din toată 
fiinţa sa. Fiindcă lisus e omul cerului şi s-a ţesut pe sine în 
firea cea omenească, de aceea, EI se impune tuturor oamenilor 
și tuturor veacurilor, cu atât mai mult cu cât ar vrea unii să 
scape de E]. 

lisus cere istoriei decizia existenţei Sale. Dar istoria 
s-a arătat neputincioasă din primele ei zile. Aşa a rămas şi mai 
rămâne. Prin faptul că lisus s-a ţesut destinului omenesc şi 





* Acest text a mai fost publicat, dar rupt în două părți fără legătură între ele şi 
cu greşeli 


prin faptul că omul trebuie să se decidă ce face cu lisus, se 
explică de ce istoria omului e aşa de zbuciumată şi veşnicia 
lui e aşa de hărţuită şi muşcată de şerpii îndoielilor şi 
contrazicerilor. Aşa se explică de ce pentru lisus oamenii s-au 
iubit şi s-au urât, s-au măcelărit şi s-au aţutat, au cunoscut 
extremităţile pasiunii şi ale jertfei. De E] a atârnat roata ştiinţei, 
a frumosului şi a rătăcirii. El este forţa interioară pe care 
veacurile n-au putut-o istovi. Amintirea Lui e vie pretutindeni, 
pe zidurile bisericilor şi ale şcolilor, pe vârful clopotniţelor, 
pe toate drumurile, la căpătâiul paturilor şi al mormintelor. 
Distrugeţi ferestrele de biserici, luaţi icoanele din altare şi 
din case şi Viaţa lui lisus va umple muzeele şi bibliotecile! 
Daţi foc Liturghierelor, ceasloavelor şi cărților de rugăciuni 
şi Îl veţi descoperi pe El şi toate cuvintele Lui în cărțile 
literaturilor. Ba chiar şi cei care-L blestemă nu fac altceva, 
decât să mărturisească, fără să vrea, prezenţa Lui. 

Răsunetul tuturor romanilor, stăpâni a lumii, a încetat 
o dată cu zilele lor, şi cine se mai gândeşte să moară pentru 
faima postumă? În jurul multora s-a făcut mai multă gălăgie 
decât în jurul lui lisus, dar după mii de ani, numai în jurul lui 
lisus îşi pun oamenii problema şi astăzi, pe viaţă şi pe moarte, 
ca în primele zile. 

Numai cineva mai viu ca romanii şi care este cu adevărat 
un idol nemincinos al omului, poate înteți lupta aceasta 
permanentă între oameni. Şi astăzi, ca în ziua naşterii Sale, 
unii ÎL iubesc, iar alţii Îl urăsc. Oamenii sunt antrenați înşişi 
într-o patimă pentru Patima Lui, iar alții într-o patimă pentru 
Iubirea Lui. Unii sunt în destinul lui lisus, iar alţii fără destin 
şi fără sens. Deci, dacă întrebarea „cine este lisus?” a crescut 
în veacuri şi cere fiecărei generații un răspuns decisiv, noi nu 
putem răspunde decât printr-un glas cu Tatăl, într-o rostire cu 

îngerii, într-o propovăduire cu apostolii, într-o mărturisire cu 
mucenicii şi cu toți sfinţii şi într-o afirmare cu toată 
creștinătatea a două milenii: 

„Acesta este Fiul lui Dumnezeu, Mântuitorul lumii”. 

Este răspunsul permanent al fiecărui Toma născut din 
îndoiala omenească şi certitudinea dumnezeiască. Dacă cineva 
a ajuns la siguranţa aceasta şi poate acoperi cu viaţa, în acela 
s-a născut Iisus, naştere care deschide calea veşniciei, încă 
fiind în veac. Cu lisus se naşte şi explicaţia omului şi explicaţia 
lumii. 

> 

Cine este lisus? — s-a întrebat Irod, care aflând de la 
magi cine-l, L-a osândit la moarte, crezând că omorând 14.000 
de prunci, va scăpa de lisus. S-a întrebat Irod 'Tetrarhul, care 
auzind toate câte făcea lisus, nu se dumirea ce să creadă despre 
Dânsul. 

Se întrebau cărturarii şi fariseu, smintindu-se pentru 
formalităţi înfrânte; se întrebau cine-l Acesta de iartă şi 
păcatele? 

Se întrebau până şi apostolii: Cine-l Acesta că ascultă 
de EI vânturile şi marea? 

Şi s-a întrebat un șir întreg de nedumeriţi. 

S-a întrebat puterea lumească. | 

S-a întrebat toată trufia minții. 

S-a întrebat toată necredinţa. 

Toţi aceştia L-au refuzat, L-au osândit şi L-au omorât 
pe lisus şi aceasta s-a întâmplat permanent în istorie. Cine 
este lisus pentru noi? 

Pe contemporanii lui lisus îi înțelegem că le era greu 
să-L, creadă pe Dumnezeu. Dar după dovada Învierii Sale, după 
dovada dumnezeirii Sale, după intrarea Sa mai presus de fire, 

prin uși încuiate, petrecerea nevăzută cu oamenii, arătându-se 
lui Pavel şi altora din veac în veac, nu mai putem fi fără răspuns. 
Răspunsurile teologice sunt ştiute. 

Pentru noi, lisus e sensul vieţii, reazimul şi în ispite şi 
în furtuni. Este asemănarea după care tânjim şi însetăm de-a 
lungul deşertului vieţii. Este originalul nostru, autenticitatea 
noastră. 

Dar, mai mult decât acestea, este Prietenul nostru, 
singurul care nu ne părăseşte niciodată. E Sfânta noastră 
Împărtăşanie cu desăvârşirea şi foamea noastră metafizică. .. 


| Unde ÎI găsim pe lisus? | 


Evanghelia despre bogatul căruia i-a rodit țarina 


La două feluri de oameni le-a zis Dumnezeu nebuni: la cei 
ce zic că nu este Dumnezeu (Ps. 13, 1-2) şi la bogaţii care nu 
se gândesc decât la stomacul lor (Le.12, 19). 

Peste aceste două feluri de oameni aduce Dumnezeu 
îndreptări; se întâmplă aproape întotdeauna, că aceste două 
feluri de păcate, două feluri greşite de a gândi, să se găsească 
la una şi aceeaşi persoană, sau la una şi aceeaşi grămadă de 
oameni; deci, când câştigă [când se îmbogăţeşte | toată lumea 
îşi vor pierde sufletul, iar cele adunate ale cui vor fi? 

Ce laudă Dumnezeu? Singură înţelepciunea, îmbogățirea 
în Dumnezeu, iar înţelepciunea lui Dumnezeu este lisus 
Hristos. Deci unde şi cum Îl găsim pe lisus Hristos? lisus e 
ascuns în poruncile Sale; lisus e ascuns în Sfintele Taine; lisus 
e în Sfânta Sa Biserică; pe lisus Îl găsim în orice Lazăr al lumii 
Şi îl găseşti în conştiinţa ta de creștin. 


Aşa de puţine cunoştinţe au creştinii despre lisus! Am 
primit şi răspunsuri, că nu ştiu nimic! 

Deci mai multă citire a Noului Testament! Dar tâlcuirea 
fără greşeală o are numai Biserica! 


Învierea [lui Iisus] 


lisus a mai fost între oameni: 

- Când a venit la Avraam petrecându-L, s-a târguit chiar 
cu Dumnezeu pentru scăparea Sodomei (Fc.18). 

- Când s-a luptat cu lacov (era noapte şi Iacov nu-L 
cunoştea că-i Dumnezeu - Fc.32, 24). Dacă eşti om trebuie 
să te lupţi cu Dumnezeu o dată în viaţă. Dar, vai, dacă vei 
învinge tu pe Dumnezeu vei rămâne singur pe câmpul de 
luptă şi vei cunoaşte că nu tu ai învins, ci moartea. 


Ca să ne dăm seama cât de adânc a pătruns în oameni 
faptul Învierii lui lisus e de ajuns să pomenim o întâmplare: 

Un alt Iacov, însărcinat cu lichidarea afacerilor lui 
Dumnezeu pe pământ, ține în faţa unei foarte numeroase 
adunări o strălucită cuvântare de câteva ceasuri, „dovedind” — 
chipurile — că nu este Dumnezeu. Şi, fiind încântat de 
cuvântarea sa şi de temeiurile „dovezilor”, vru să mai dea o 
dovadă. Drept aceea, dete îngăduinţă ca acela care se va simţi 
în stare să-l contrazică are cinci minute liber s-o facă în faţa 
adunării. Din mulţime se desprinde un preot umilit la chip, dar 
cunoscător de oameni şi cu flacăra credinţei în inimă. 

- Al griţă, n-ai decât cinci minute! 

- E şi prea mult, răspunse preotul. 

Ajuns în fața mulţimii se produse un freamăt şi începu 
cea mai scurtă cuvântare aşa: 


- Fraților, Hristos a înviat! ŞI toată sala răspunde: 

- Adevărat a înviat! 

Ce a urmat nu mai interesează. Faptul dovedeşte, însă, 
esențialul: în străfundurile omului este o reacțiune esenţială 
faţă de negaţie, față de moarte. 


„Hristos a înviat!” înseamnă: într-adevăr Dumnezeu 
există. 

„Hristos a înviat!” înseamnă: într-adevăr există lumea 
cerească, ca lume reală şi fără de moarte. 

„Hristos a înviat!” înseamnă: toate nădejdile bune ale 
omenirii sunt îndreptățite. 

Toate problemele principale şi grele sunt lămurite, 
cătuşele întunerecului şi ale tristeții sunt sfărâmate fiindcă: 
„Hristos a înviat!” 

lată ce înseamnă a fi ucenicul Idealului întrupat: peste 
toate tristeţile veacului de acum, a fi martor — cu prețul vieții 
— a învierii funţei omeneşti la destinaţia ei de obârşie! 


Despre creatura omului 


Toată creatura este făcută personal de Dumnezeu... 


Mântuirea sau întoarcerea noastră acasă nu e posibilă decât 
prin lisus Cel cu Cruce. Grijă să aveţi numai cu această 
temelie, piatra cea din capul unghiului (lisus Hristos); fără 
aceasta nu e posibilă mântuirea. Este mai presus de natură, 
precum şi Dumnezeu este temelia nevăzută care locuieşte în 
NOI, iar noi nu suntem ai noştri, ci ai lui Dumnezeu. 

Voi nu cunoaşteţi că lisus Hristos este în voi? - In.14, 
20; Gal.2, 20). EI este omul cel nou, care a venit din cer, 

capabil de mântuire şi s-a altoit făpturi noastre omeneşti ca 
„să tragă dragostea voastră către potirul sfânt”. 

Avem aceste date precum că Dumnezeu locuieşte în noi şi 
vine vârsta [vremea] să afle cum suntem făcuţi din punct de 
vedere spiritual, să vadă cum ne este hotărârea, spre Dumnezeu 
sau nu. 

De aţi închina toate faptele numai lui Dumnezeu, doresc 
ca încă să faceţi ultimul efort de a vă lumina (căci faptele 
închinate Domnului au această putere de a preface întunericul 
în lumină) că mântutrea nu este posibilă numai de la această 
hotărâre |de a închina lui Dumnezeu toate faptele |, ci se poate 
Şi prin viaţa noastră, cum a spus Sfântul Apostol Pavel: „viața 
noastră să fie ca a lui Hristos” - Rom.6, 4. 


Când a greşit, Adam nu a mai văzut pe Dumnezeu şi toată 
pricinuirea este păcatul. Adam „vedea” numai pe auzite, iar după 
ce l-a scos din rai, nici glasul Domnului nu l-a mai auzit, ci din 
când în când câte un cuvânt. 

Uite ce făcuse păcatul! Metoda aceasta a folosit-o satana, 
a dat în construcția lui Dumnezeu. În Adam a dat încât l-a făcut 
bucăţi şi atunci 1 s-au luat puterile (puterea cuvântătoare, 
simţirea cugetătoare): puterile fiind despărțite una de alta de 
către păcat, Adam şi-a pierdut vederea de Dumnezeu. 

Dumnezeu putea şi cu sila să ne mântuiască, dar a făcut 
totul la dispoziția noastră: să ne primească dar, să nu ne silească, 
cl fiecare din dragoste. 

„Iarăşi grăiesc vouă că, —dacă doi dintre voi se vor învoi 
pe pământ în privința unui lucru pe care îl vor cere, se va 
da lor de către Tatăl Meu, Care este în ceruri. Că unde sunt 
doi sau trei, adunaţi în numele Meu, acolo sunt şi Eu în 
mijlocul lor'"(Mt.18, 19-20). 


1] 


„Dacă doi din voi s-ar învoi pe pământ” — tâlcuire de la 
Sfinţii Părinţi: cele două sau trei facultăți (puterea cuvântătoare 
ŞI Simţirea cugetătoare), după ce le-a gonit vrăjmaşul din 
structura omului, toate s-au întunecat, iar mântuirea ar fi 
adunarea lor laolaltă pe pământ, care este trupul. 

Spun Sfinţii Părinţi că dacă se vor aduna doi sau trei la un 
loc, orice vor cere se va da lor. lar cererea noastră este: 

- să ne vedem că ne-am îndrăgostit de cele dintâi, să ne 
întoarcem noi din desfătări şi să ne nevoim întru sine şi atunci 
să aflăm pe Tatăl. Acesta-i dorul nostru cel mai arzător. Dacă 
se vor uni doi sau trei în numele Meu - „şi Eu sunt”, zice 
Domnul -, veţi pune temelia cea veche; 

- să fle omenie, să fie loc pentru Dumnezeu. Vedeţi că 
trebuie să ajungem la alcătuirea noastră cea din rai şi aceasta 
nu e cu putinţă decât în numele lui lisus Hristos. De aceea, 
trebuie să zicem: „Doamne, Iisuse Hristoase, Fiul lui 
Dumnezeu, miluieşte-mă pe mine, păcătosul” cu mintea 
depănându-se mereu, neîntrerupt, ca să se îmbine laolaltă 
[mintea cu inima], iar mintea să menţină reazimul. 

- să putem ajunge la auzirea celor veşnice. 

- să poată dăinui Dumnezeu în noi şi să vedem cele 
dumnezeieşti după vederea lui Dumnezeu. Ca dovadă că 
credinţa nu este numai o părere, ci o realitate, să zicem cu 
Sfântul Apostol Pavel că „mă îndoiesc de lumea cea văzută, 
dar de cea nevăzută nicicum”. Făptura noastră cea chemată 
la mântuire să poată merge, la chemare, înaintea lui Dumnezeu. 


Strădania pentru aceasta ne costă de multe ori chiar viaţa 
întreagă. Căci călugăria trebuie să-şi adune părțile sufletului 
și trupului ca să lie în stare să ajungă la prima osteneală, să se 
bucure de vederea lui Dumnezeu. 

Despre cei doi sau trei adunați într-un gând. Numai 
când cele trei facultăţi ale sufletului sunt strânse în acelaşi 
gând (prin rugăciunea „Doamne Iisuse Hristoase, Fiul lui 
Dumnezeu, miluieşte-mă pe mine păcătosul'”), numai în acest 
chip putem ajunge în starea de a zidi pe (Omul lisus) în noi. 
Aceasta trebuie să ne fie strădania noastră ca să zidim pe (Omul 
lisus) în noi; aceasta nu se poate în altfel fără numai a căuta să 
fum în asemănare cu Dumnezeu în viaţa pământească pe care 
a dus-o. 

Noi trebuie să fim sălaş al Duhului Sfânt. lrebuie să ne 
străduim în acest lucru, căci numai în acest fel putem să ne 
învrednicim cu adevărat de această podoabă frumoasă care am 
îmbrăcat-o din dragostea către Mântuitorul care S-a jertfit 
pentru noi. | 


Praznicul Schimbării la faţă” 
[al schimbării în bine a omului] 


Praznicul Schimbării la faţă are mai multe înţelesuri. 
Despre Sfântul Serafim de Sarov, Motovilov a spus că Duhul 
Sfânt i-a luminat faţa ca soarele. Este cu putință că a strălucit 
duhovniceşte, văzut cu acea lumină care a strălucit pe fața 
Mântuitorului. 

Un om beat are faţa schimonosită. Patimile şi păcatele 
sluțesc chipul văzut.şi nevăzut, adică chipul duhului şi al 
trupului; chipul omului virtuos e senin încât pare că se mulă 
seninătatea lui de la el la tine. Fiecare credincios botezat are 
faţa după silinţa pe care şi-o dă fiecare. 





* Predică nepublicată în întregime în alte cărți 

Ucenicii se pot schimba la față, din răi, buni, din urâţi, 
plăcuţi. Suntem datori a ne face mai buni şi suntem răspunzători 
de lenevire, de neascultare şi neînvăţare. 

Dacă aţi fi numai călugări, v-aş spune cum e cu putință 
venirea în noi a luminii dumnezeieşti. Un fel de lumină a minţii, 
o bucurie a întregii făpturi, prin care sufletul şi mintea se 
lărgesc. Şi se pogoară de la Dumnezeu, ca un puhoi, cunoştinţa 
tainelor Sale, care trece dincolo de hotarul cunoştinţelor 
omeneşti şi de tainele naturii. Este fericirea raiului, unde 
Sfântul Apostol Pavel a simţit când a fost răpit în al treilea 
cer. Nu se poate spune în cuvinte. Numai cel ce are darul o 
simte pentru ca propovăduirea să fie pe temelia văzută, nu 
numai citită. 

loate strădaniile au temeliile următoare: Botezaţii au 
primit Darul, Mirul şi Sfânta Împărtășanie. Astiel ne-a 
născut Tatăl a doua oară, de sus. În temeiul acestei naşteri am 
primit o comoară, talantul, care este un grăunte de Dumnezeu 
sădit în noi. Acest grăunte aşteaptă până ce mintea creşte, încât 
cu mintea pricepem darurile şi vine o vreme când odată ne 
hotărâm cu cugetul să petrecem potrivit căii lui Dumnezeu şi 
voinței Lui. Darurile [talanţii] se dezvăluie, cresc şi aduc 
roadă, iar roada este sălăşluirea în noi a lui Dumnezeu Tatăl, a 
Domnului nostru lisus Hristos şi a Duhului Sfânt. Este locuirea 
lui Dumnezeu în smeriţii Săi fii. Omul începe a avea chipul 
dumnezeiesc, să fie trăgător către Dumnezeu, cunoaşte şi 
iubeşte pe Dumnezeu şi [asemănarea cu Dumnezeu] i se face 
ca rost al vieţii. 

Darurile de la Dumnezeu îţi arată să te poţi schimba în 
bine; fiecare botezat este purtător de Dumnezeu. 

Hristos din noi creşte şi se dezvoltă. Altfel, la judecată 
eşti tras la răspundere pentru chinuirea lui Dumnezeu din noi. 

Dumnezeu ne-a dat daruri şi noi avem datoria să le facem 
să crească. Noi suntem răspunzători de darurile lui Dumnezeu. 
Noi însă nu le cunoaştem, le ţinem ca lucruri sub obroc, dar 
vom răspunde de ele la judecata din urmă. După moartea 
noastră de aici, dincolo vom afla măsura noastră, până unde 
trebuia să ațungem cu schimbarea în bine. Căci ne poartă 
îngerul păzitor. După ce trecem în vămile văzduhului (unde 
cunoaştem şi recunoaştem păcatele), ne ducem în ral ŞI ni se 
arată măsurile unde trebuia să ajungem funcție de înzestrarea 
de la Dumnezeu a celor botezați cu cinci, doi sau un talant. 
După acei talanţi se cunoaşte datoria unde trebuia să ajungem 
cu sfințenia vieţii pământeşti. Dacă n-am împlinit măsura 
aceasta vom fi traşi la răspunderea judecăţi după trândăvia 
noastră pe care am iubit-o mai mult ca pe Dumnezeu. 

Totuşi, cei care au parte de asemenea biruinţe ale 
Duhului asupra trupului, se tem de părerea de sine, de slava 
deşartă, de acul mândriei; de aceea, mai mult decât de dar, se 
(in de smerenie. Atari fenomene poate că au şi raţiunea de a 
dovedi că nădejdea noastră în cele ale veacului viitor nu constă 
în visuri, cl în realităţi duhovniceşti, vrednice de toată nevoinţa. 

Lupta duhovnicească 
(războiul nevăzut) 


Duhul Rusaliilor. Cercarea duhurilor 


Ştiţi ce s-a întâmplat cu oamenii? Să luăm pe Apostoli. 
S-au bucurat cu lisus. Cu toate acestea, când au venit 
încercările, s-au temut. Erau fricoşi. Uite, acesta-i omul! 


A înviat lisus şi nu vroiau să creadă, unii de bucurie, 
alții de teamă. Chiar de praznicul Sfântului Duh, abia în ziua 
pogorârii Sfântului Duh, au deschis inimile pentru totdeauna. 
De acum n-au mai stat cu uşile încuiate de teama nimănui, 

Acum, fraţilor, controlați-vă, dacă vreţi să cunoaşteţi 
dacă mai este Duhul Sfânt în voi sau este duhul fricii — care 
nu-i al lui Dumnezeu. Prin urmare, controlați-vă ce duh e în 
voi! Dacă vă e teamă să-L, mărturisiţi, atunci sunteţi fricoșii 
din Apocalipsă. De aceea, a trimis pe Duhul Sfânt, ca să ne 
tămăduiască de frică. 

Ştiţi cui îi este frică? Celui care are conştiinţa 
încărcată. Cum să ieşim din frică? Dragii mei, folosiţi-vă de 
cuvântul lui lisus: „Luaţi Duh Sfânt, cărora veți ierta păcatele, 
iertate vor Ji şi cărora le veți ține, ţinute vor fi” - In.20, 22. 

Duhul Sfânt este Cel ce te curăţeşte pe tine atunci când 
ceri iertare. Căci pe nimeni n-a refuzat Dumnezeu, dacă s-a 
smerit. Lucrul acesta se face în fața preotului. Vino în faţa lui 
ŞI cere-ți iertare. De la lisus avem acest Duh Sfânt. Dar nu 
putem ierta păcatele celor ce nu ne cer, celor ce nu vin. Nu 

putem ierta păcatele în absenţă, nu putem ierta păcatele prin 
poştă. 

Când ţi s-au iertat păcatele în chip legal, cum e rânduiala 
Bisericii, atunci ai ieşit din frică. 


Acum altceva! 

Băgaţi de seamă că sunt două duhuri: Duhul lui 
Dumnezeu şi duhul satanei, duhul mândriei, care te ridică 
împotriva lui Dumnezeu. Dacă omul nu bagă de seamă, se 
întâmplă ca la grădină: se umple de mărăcini, se umple de 
păcate. Şi atunci, bietul om începe să se îmbolnăvească la suflet, 
la minte, se apropie de doaga nebuniei. Asta-i „binefacerea” 
pe care ţi-o dau păcatele! 

Ştiţi, sunt şerpi care sug vacile. Tot aşa-i şi păcatul; e 
un fel de dulceaţă, dar în ea e venin şi otravă. loate păcatele au 
ceva îndemnător în ele, pe urmă găseşti că-i venin şi otravă. 
Măi, fraţilor, nu fiţi ca vacile! Omul are minte. Şi dacă te tot 
duci după păcate, te întuneci la minte: slăbeşti dinspre 
Dumnezeu, şi la necaz vine satana şi-ţi aruncă ştreangul de gât 
ca să te câştige total. Biserica e oprită a se ruga pentru cei ce 
cu voia lor s-au dat satanei. Vedeţi, omul, în prostia lui, vrea să 
fie al „aceluia” şi satana se foloseşte de omul prost. 

Nu vă lăsaţi încărcaţi de păcate, căci cu cât te laşi mai 
mult, cu atât te trezeşti mai neputincios la vreme de necaz. Şi 
atunci, în loc să zici „Doamne ajută!” îţi umblă prin cap 
gărgăuni să te omori, să te pierzi, să nu te mai poată scăpa nici 
sfinți lui Dumnezeu. 

Asta este prezenţa Sfântului Duh. Ori de câte ori ceri 
iertare, Duhul lui Dumnezeu se roagă pentru mântuirea omului, 
Duhul care sălăşluieşte în noi de la Botez. Această sălăşluire a 
Sfântului Duh se înnoieşte cu fiecare Împărtăşanie. De aceea, 

creştinii primelor veacuri se împărtăşeau în fiecare zi şi, de 
aceea, nu se temeau de prigoană. În ei nu era frică. Până şi 
copiii erau mai curajoşi, decât mulţi oameni mari de azi. 


Altceva! 

Dacă veţi avea şi răbdare în necazuri, să ştiţi că aveţi 
Duhul Sfânt. lar dacă veţi avea şi putere să mulțumiți în 
necazuri, străluceşte Sfântul Duh în voi. Şi să ştiţi că nu-i cu 
neputinţă! 

Întoarce-te, dragul meu, după Sfântul Duh: ori de câte 
ori mulțumiți vi se uşurează povara necazurilor. Dar voi veniți 
şi ne lăsaţi crucile, fără să ştiţi că crucea noastră este mai 
mare. Însă de veţi asculta, darul Duhului îl veţi avea. 

Este ajutor Duhul Sfânt. Primeşte-L! De câte ori zici: 
„Doamne, iartă-mă!”, e Duhul Sfânt care sâlăşluieşte în tine. 
Dacă rabzi în necazuri, sălăşluieşte Duhul Sfânt în tine. Dacă 
mulțumeşti în necazuri, Duhul Sfânt străluceşte în tine. Voi, 
care mă ascultați, nu ştiţi ce faceţi. Dar, când va veni vremea 
să ştim ce suntem, atunci veţi vedea. Zic sfinţii că atunci vom 
vedea. Avraam se va căi că nu s-a ostenit mai mult. De aceea, 
sfinții se osteneau de bună voie, însă, tot din dar, nu din ambiţie, 
sfătuindu-se cu bătrânii. 

Ca să vă tămăduiţi de frică, de frica de a mărturisi pe 
Dumnezeu, ca să vă tămăduiţi de păcate — de unde vine frica şi 
deznădejdea, înţelegeți că viaţa este trecătoare, ca e o vreme 
în care îți speli hainele trupului și ale sufletului, fiindcă, cu 
cât îți va fi mai curată haina, cu atât va străluci mai tare atunci 
când vom fi chemaţi la nuntă. 

Cercarea duhurilor 


Duhul lui Hristos este în voi (numai dacă nu aveţi în 
voi hristoşi mincinoşi), fiindcă nimeni nu poate ca să pună o 
temelie a credinţei fără ca să aibă în inima sa pe lisus Hristos 
Cel cu Cruce. Aceasta, pentru că sunt oameni care au în inima 
lor hristoşi mincinoşi şi nu cred în Crucea lui Hristos; aceştia 
sunt sectarii sau mucării. 

Pentru aceştia avem cuvânt scris în Scriptură, care zice 
aşa: „Amin, amin grăiesc vouă! cel care primeşte pe cel care- 
L trimit Eu, pe Mine Mă primeşte, iar cel ce Mă primeşte pe 
Mine, primeşte pe Cel ce M-a trimis pe Mine” (loan 13, 20; 
Matei 10, 25; Luca 10, 14). Acum să vedem noi cine sunt acei 
trimişi ai Mântuitorului, de care trebuie să asculte oamenii? 

Mântuitorul Hristos a zis către Apostolii Săr: „După 
cum M-a trimis pe Mine Tatăl, aşa vă trimit şi Lu pe voi. 
Mergeţi şi vestiți Evanghelia peste toate seminţiile 
pământului” (loan 18, 18). lată, deci, că urmaşi ai 
Mântuitorului avem pe Sfinţii Apostoli, care, şi aceştia, 
după cuvântul scris, au lăsat ca urmaşi ai lor pe preoţii 
Bisericilor noastre de azi, Întăriţi prin Taina Preoţiei, 
prin care au putere, după cuvântul scris: „Jor ceea ce vor lega 
pe pămâni, să fie legat şi în ceruri, şi ce vor dezlega pe 
pământ, să fie dezlegat şi în ceruri” (Matei 18, 18). 

Şi în alt loc mai scrie: „Amin, amin grăiesc vouă: cel 
care ascultă cuvintele Mele şi crede Celui ce M-a trimis are 
viață veşnică şi la judecată nu va veni, ci s-a mutat din 
moarte la viață” (loan 5, 24). 

Deci, strângeţi-vă în jurul preoților şi rugaţi-i cât 
mai este vreme, pe acolo pe unde sunt, ca să se 

milostivească de voi ca, prin darul pe care-l au, să vă 
dezlege de faptele voastre rele pe care le-aţi săvârşit. 


Despre izvorul relelor 


Izvorul răutăților este păcatul, isprăviţi cu păcatul 
Şi se isprăvesc şi relele. Ziceţi, prin urmare, că păcatul nostru 
ne bate pe noi. Şi aşa aţi aflat izbăvirea a tot necazul, că e destul 
să te întrebi, adică, în adâncul cugctului, de ce am pătimit 
necazul acesta sau celălalt şi vei vedea că în acela ai ŞI greşit 
cândva. De pildă, pățeşti necaz în vite; află că tot în vite ai Vreo 
greşeală oarecare. Te-a pălit vreun lemn în cap Şi ţi-a făcut 
durere; află că ai făcut vreo greşeală cu capul. Necazul, prin 
urmare, spune şi păcatul pe care l-am făcut mai înainte de a 
veni necazul. Prin urmare, de azi înainte ia aminte ce mai semeni 
ca să ştii ce vei culege. 


lot necazul este bun! 


E greu de crezut, dar, iată, cum vine. Să ascultăm pe 
psalmistul, cum spune în Psalmul 72 despre folosul 
necazurilor. Cât de bun este Dumnezeu pentru cei cu inima 
curată! lar mie, puţin de nu mi-au alunecat picioarele pentru 
că am râvnit soarta necredincioşilor, văzând la necredincioşi 
propăşirea păcatelor şi că n-au nici o suferință până la moarte 
ŞI sunt plini de sănătate, cu oamenii la osteneli nu iau parte şi 
nu sunt supuşi la bătăi ca ceilalţi oameni. De aceea, se îmbracă 
cu mândria ca și cu o podoabă, şi ca şi cu un veşmânt se 
înfăşoară cu trufia. Obrazul le e umflat cu grăsime şi pofie le 
furnică prin inimă. Râd de toată lumea şi clevetesc cu răutate 

şi de sus mătură pământul. De aceea, poporul se ia după ei, 
beau nelegiuirea din plin, ca apa, şi zic: Ştie oare Dumnezeu? 

Calea mântuirii este calea pe care a mers Dumnezeu 
Însuşi ca Om adevărat ca să ne dea nouă îndrăzneală. Ceea ce 
era odinioară corabia lui Noe, astăzi este Biserica lui Hristos 
Cel cu Crucea. Ea umblă pe valurile acestei lumi şi cheamă 
pe cei prigoniţi. Arca lui Noe avea uşile încuiate pe dinafară, 
Biserica, însă, le are deschise. Diavolul umblă pe valurile 
acestei lumi, are peste 800 de corăbii sau hristoşi mincinoşi, 
ca să atragă lumea. 

Cum ajunge cineva pradă înşelăciunii? Aici răspund celor 
ce se ţin mai presus de Biserică şi sfinţi. E destul să le aducem 
aminte de înşelăciunea în care au căzut jidovii, ucigătorii 
drepţilor, primii călători la iad cu Scriptura în mână. Nu după 
Scripturi au răstignit ei pe Dumnezeu? Scriptura e de vină? 
Mintea lor cea strâmbă care nu-i lasă să creadă şi nici să 
înțeleagă Scriptura! | Di 

Mântuitorul a întemeiat numai o singură Biserică, nu 
300... Unii s-au învrednicit încă de aici să petreacă nevăzut 
cu Sfinţii, să fie cercetaţi de Maica Domnului şi de puteri 
cereşti şi chiar pe Domnul să-L vadă. Iar vrăjmaşii mântuirii 
sunt: lumea, trupul şi diavolul. 

1. Lumea e gura satului, gura vicleanului şi, de multe ori, 
sura celor din casă cu tine. Aceştia sau lumea îți iartă orice 
ticăloşie ai face, oricât ai îndărăpta cu sufletul, dar nu te iartă 
nicidecum să le iei înainte cu un pas şi să te faci mai bun. Cine 
vrea să biruie prima piedică în calea mântuirii are la îndemână 
aceste trei: răbdarea, iertarea şi rugăciunea. De aceea, cel 
ce biruie lumea nu sunt o adunare de leneşi, ci ostaşii lui 
Hristos. Şi precum le este lupta, aşa şi mântuirea... 

2. Lirea trupului fiind surdă, oarbă şi mută, nu te poţi 
înțelege cu el decât prin osteneală şi foame. Sufletul multor 
oameni n-ar mai vrea să le moară trupul, aşa s-au învoit ŞI s-au 
legat de tare cu plăcerea de lumea aceasta. Parcă auzim 
cuvintele bogatului: „Acurn, suflete, ai multe bunătăţi adunate 
pentru mulţi ani. Mănâncă, bea şi te veseleşte!”. lar 
Dumnezeu i-a zis: „Nebunule!” - Lc.12, 19. 

3. Cealaltă parte de piedică ce ne-o ridică vrăjmaşul în 
Noi înşine, € iubirea de sine „primul pui al diavolului”. Arme 
asupra diavolului avem trei: 

- numele Domnului, 

- numele Maicii Domnului şi 

- Sfânta Cruce. Aş întreba pe cei ce n-au Cruce: cu ce 

semn vă apăraţi de diavol? N-au semn pentru că nu-i 
lasă să-l facă! 

lar altă armă este smerirea sufletului în ceasul ispitei... 
Este vorba despre ispitele lui lisus, atunci când s-a văzut 
diavolul bătut din Scripturi (a luat şi el Scriptura, căci ştie şi 
diavolul Scriptura; însă drăceşte, deoarece mintea lui, fiind 
nebună, îi strâmbă orice cuvânt... ). 

Ca o mărturie netrebnică, Îi ştiu dragostea cu care ne 
iubeşte E], şi asta nu o pot tăcea! Iar cine L-a ŞI văzut pe Domnul 
cu nemăsurata-l Cruce, pe care încă o duce printre oamenii 
ce-L pălmuiesc cu ură de fiară până la sfârşitul veacului de 
acum, unul ca acela sare ca ars din orice iubire de sine ŞI se 
roagă să aibă în lumea aceasta soarta iubirii lui Dumnezeu. Că 
nu Dumnezeu nu ne mai iubeşte şi nu ne mai vede, ci noi nu-L 
mai iubim şi nu-L mai vedem. Că între noi şi El e zidul 
păcatului, iar dincoace de zid, noi: o grămadă de cioabe, 
mereu zdrobindu-ne de zid şi în tot mai mare sfărâmare aflându 
ne... 

luţimea, care, după fire, avea să trimită ca un arc 
dragostea către Dumnezeu, iar către diavol mânia, ca pe o 
săgeată, [păcatul] a aprins-o contra firii, încât ca fulgerele 
zvârle săgețile în obrazul fraţilor şi în faţa Sfinţilor lui 
Dumnezeu, blestemând şi cu râvnă dând dracului pe toate, chiar 
Şi pe sine însuşi. 

lar biata minte, care, după fire, avea să fie oglindirea sau 
răsfrângerea lui Dumnezeu, |păcatul] fie că o întunecă, 
afumând-o cu mândria, fie că o aprinde să stea împotriva 
adevărului, fie că o sfărâmă în oricare din acestea, pune într- 
însa minciuna pustiirii sau idolul păcatului. Adică, se 
înscăunează vrăjmaşul în minte şi aşa de tare o strâmbă contra 
firii, încât zice răului bine şi binelui rău, întunericului lumină 
şi luminii întuneric, cumințeniei nebunie şi nebuniei 
înţelepciune (cu care socoteşte că nu e Dumnezeu, ci numai 
natura, iar dacă-i vorba să fie vreun Dumnezeu, omu-i 
Dumnezeu). Iat-o pe biata minte înşelată desăvârşit şi pe 
diavolul rânjind biruitor că a izbutit să pună minciuna lui în 
mintea omului, aşa cum l-a asigurat când l-a scos din ral... 

Toţi creştinii sunt botezați şi, totuşi, nu toţi se mântuiesc. 
De ce? lată de ce: darurile Botezului stau nevăzute 
înăuntrul făpturii noastre, aşteptând sporirea vârstei şi 
vreme minţii, când, aflând noi de comoara cerească cea 
ascunsă în ţărână [trup] ne învoim sau ba să o dezgropăm 
şi să o punem în valoare... Câtă vreme mergem în voia 
valurilor, în voia firii povârnite spre păcat, n-avem nici o luptă, 
nu ne trezim din cursele diavolului: stăm „pe bună credință” 
că mergem bine, ne isprăvim zilele în fericire şi coborăm cu 
pace la iad! Dar, de îndată ce ne trezim cum trebuie să fim, de 
îndată puterile iadului vor sări să ne ceară socoteală pentru 
nesupunere... Lăcomia de avere, lăcomia de putere şi fumul 

mândriei pe mulţi i-a luat de minte şi s-au omorât. Dar şi lenea 
poate face nebunia asta, când s-ar vedea în primejdie cu 
binecuvântarea muncii... Pe cei dornici de cuvântul lui 
Dumnezeu îi ispiteşte cu Biblia, încât în zilele noastre sunt 
mulți călători la iad cu Scriptura în mână. Toţi cei ce umblă 
după plăceri de orice fel, nu vor scăpa de primejdie, căci 
sub orice plăcere se ascunde un şarpe. 

Cu trecerea vremii, satana s-a mai iscusit în rele. Vicleanul 
bagă de seamă ce face Dumnezeu şi face şi el la fel. Trimite 
Dumnezeu slujitori, trimite şi el. Trimite Dumnezeu vedenii, 
trimite şi el. Propovăduieşte Dumnezeu iubirea de oameni fără 
deosebire şi hotare, propovăduieşte Şi el printre ai lui. 

E vremea de care ne-a prevenit Mântuitorul zicând: 
„Băgaţi de seamă să nu fiţi amăgiţi, căci mulți vor veni în 
numele Meu spunând. «Eu sunt Mesia» și ceasul e aproape. 
Nu vă luaţi după ei” (Mt.24, 23; Le. 13,21). De aceea, e bine 
să lămurim, după putere, şi acest ucigaş vicleşug al nălucirilor, 
căci de la o vreme încoace mulți înşelați se ivesc şi multă 
tulburare tac printre oameni. Amăgitorul ajunge încrezut în 
sine şi în hristosul lui, încât şi moarte de om e în stare să facă, 
întemeindu-se, închipuiţi-vă, pe Sfânta Scriptură... Cu 
îngăduinţa lui Dumnezeu, satana îi cerne pe toţi cei ce umblă 
după plăceri în lumea aceasta, chiar şi duhovniceşti, dacă-i prinde 
că încă nu s-au lepădat desăvârşit de iubirea de sine ŞI de orice 
spurcăciune a vieţii, după atâta şi atâta propovăduire a Bisericii... 

Deci, ţi-a dat Dumnezeu dar? Asigură-l cu întrebarea ŞI 
ocroteşte-l cu smerenia şi, cu atât mai vârtos, nu leşi din 
ascultarea şi povăţuirea la unul din nebăgaţii în seamă slujitori 
ai lui Dumnezeu, cu cât e darul mai mare. Cu cât eşti mai mare, 
cu atât mai mult te smereşte şi înaintea Domnului vei afla bar... 

Altfel, vine satana în locul lui Hristos... Numai atât bine 
putem face unui om, câtă suferinţă putem ridica de pe el. 
Numai atâta mângâiere putem aduce între oameni, câtă 
amărăciune putem să bem în locul celor ce vrem să-i 
mângâiem... 

„_ Năvala de gânduri să nu descurajeze pe începător. Loată 
grija să-i fie doar aceasta: să nu primească cele ce 1 se nălucesc 
minţii, ci atenţia să-i fie la „Doamne, Iisuse... Cei curaţi cu 
inima şi-au întors mânia şi pofia de la cele de aici, unde zăcăreau 
[n.ed.: zăceau] în contra firii, scăpând de bărbatul sau femeia 
dintr-însul şi venind la starea unui suflet fecioară. Sufletul 
fecioară e cel care are parte de crinul bunei vestiri a naşterii 
lui Hristos în Dol... 

Pe măsură ce sporeşte în noi lumina cea dumnezeiască a 
cunoștinței, pe aceeaşi măsură vedem câtă stricăciune ne-am 
făcut în vremea necunoştinței. Aşa se face că, sub lucrarea 
Sfântă a harului, ne vedem cei mai mari păcătoşi. Ne vedem, 
nu numai zicem! Sfinţii sunt nişte păcătoşi convinşi de păcatele 
lor. Cei desăvârşiţi nu simt numai spinul păcatelor lor, ci găsesc 
într-înşii toate păcatele oamenilor. Deci, la aceste două măsuri 
aduce Dumnezeu pe cei ce L-au primit: 

- la o mare dragoste şi 

- la un adânc de smerenie. 

Dumnezeu ne iartă uşor, însă noi, fiind uşuratici şi scurți 
la minte, trebuie să câştieăm cu osteneală sau cu nevoinţă 
iertarea lui Dumnezeu. Vinovăţia ne-o iartă Dumnezeu îndată 
după mărturisire. Omul mărturisit e luminat la minte şi liniştit 
şi câştigă din nou nevinovăția. Celălalt, întunecat şi îndărătnic, 
şi mai rău se afundă. Foarte mari târcoale dă vrăjmaşul în jurul 
celor ce se ispăşesc, ca să-i scoată din calea mântuirii, 
ispitindu-i nu să se smerească, ci să-şi apere „onoarea”. 

lotuşi, de ce îngăduie Dumnezeu aşa palme peste faţa 
dreptului? Pentru că nu este altă cale de sfințire iar înaintea lui 
Dumnezeu nici cerul nu este destul de curat, Şi sfințire fără 
umilință nu este. Nouă, celor păcătoşi însă, pe calea ocărilor, 
ne aduce aminte păcatele noastre neştiute şi nemărturisite, ca 
să ni le mărturisim. Dacă ni le-am cunoaşte, ne-ar fi mai uşoară 
ispășirea, dar dacă nu ni le cunoaştem, ni se pare în ochii noştri 
că suntem drepți şi nu răbdăm cele ce ne vin asupra cu rânduiala 
lui Dumnezeu. Drept aceea, când auzi pe oarecine îngrămădindu- 
te de ocări şi blesteme, nu te pripi cu mintea Şi nu sări cu gura 
răspunzându-i cum nu trebuie, ci zi ca David: „Pentru păcatele 
mele, Domnul i-a poruncit să mă blesteme” - 2Rg.16, 11. 

Vremea de amărăciune ține, de obicei, cât ţine 
mândria, căci celui smerit nu-i mai poate sta împotrivă, 
nici lucruri, nici oameni, nici dracii. Înaintea lui Dumnezeu 
adevărata mărire e smerenia. Smerenia tămăduieşte, curăță 
ŞI întoarce toate, şi pe Dumnezeu... Ispăşirea nu-i pedeapsă, 
ci şcoală, lumină şi milă de la Dumnezeu. 

Ce rol are suferința? Altfel uităm, dacă n-am învăţa 
suferind. Plăcerea e dascălul păcatelor, nu al cunoştinței, iar 
odihna n-a învăţat pe nimeni nimic. De aceea, aşa de zornic să 
urmăm Mântuitorului toată calea Sa pământeasc ă, măcar cum 
ne zoreşte foamea şi setea după cele pieritoare. Căci între 
ascultare cu toate cercările ei şi neascultare cu toate osândele 
ei, e atâta depărtare cât între mântuire şi iad... 

Vămile văzduhului trebuie trecute încă din lumea aceasta, 
pentru ca, la mutare [la moarte], cumpliții-vrăjmaşi, cunoscând 
focul dumnezeiesc ce a ars lucrările lor din noi, să nu ne mai 
poală găsi şi opri cu nici o datorie neplăută din vremea rânduită 
ispăşirii. Nu-i trebuie vrăjmaşului pustiire mai mare în 
lucrările sale ca ispăşirea cu dragoste. 

Nu fericiți, aşadar, pe cei ce n-au necazuri în lumea 
aceasta. Căci, cunoscându-i Dumnezeu că nu au minte să- 
I înţeleagă căile, nu le mai rânduieşte o ispăşire în lumea 
aceasta, ci osândă în cealaltă. Mulţi, până nu-şi înțeleg 
greşelile, se cred curaţi, zicând că ei n-au păcate, n-au omorât, 
n-au dat foc, n-au stricat casa nimănui. De fapt, ei sunt închişi 
la minte cu un văl de întuneric, care nu se sparge altfel decât 
izbindu-le păcatele în obraz. 

În zilele noastre ni se pare că spiritismul sau vorbirea cu 
morţii e o adevărată modă de lume mare şi, fiind cea mai subțire 
dintre amăgiri, e şi cea mai primejdioasă amăgire... lar cu 
vremea, când încrederea ţi-au câştigat-o (înşelat-o) desăvârșit, 
ispitele îţi vor da, să zicem, o întâlnire la miezul nopții, undeva 
în loc pustiu, şi-ţi vor trage o mamă de nălucire, încât mintea 
îţi va sări de spaimă de la loc şi nebun rămâi. Şi aşa, ai gătat-o 
cu mântuirea, fiindcă nebunii nu mai au parte de Sfânta 
Împărtășanie sau de unirea cu Dumnezeu... 

lată cum, din neascultare şi din nepocăinţă începe calea 
pierzării şi sfârşeşte cu pierzarea veşnică. lată cum, cel ce cu 
mintea plină de fumul mândriei şi a iubirii de sine, la 
[apropierea de] moarte, cad din greşeli în greşeli și-n necazuri 
din ce în ce mai mari, şi la urmă se aruncă în deznădejde şi în 
amărăciunea de sine, prin care îi înghite iadul fără de sfârşit. 
Căci ucigaşii de sine n-au iertare nici în veacul de acum, NICI 
în veacul ce va să fie. lată de ce au zis Părinţii că plata 
neascultării este pierderea mântuirii. ŞI că: pentru 
înmulțirea neascultării a ridicat Dumnezeu sfatul dintre 
oameni. lar Scriptura, pentru aceeaşi pricină, mărturiseşte că: 
„Preotului îi va lipsi conştiinţa legii şi bătrânului sfatul”? - 
lez.7, 26. lar aici, mărturisim de la Dumnezeu chemare, ştiind 
că pe nimeni n-are de pierdut. 

Câteva răspunsuri 
[explicarea suferinței prin credință] 


Cuvintele, aş vrea să fie grele de scris, nu greu de înţeles. 
Vă mulțumesc de întrebări. Unele mi-au folosit şi mie. Am 
socotit să le ţes într-un răspuns colectiv. Regret că cei care 
mi-au pus întrebările cele mai dramatice lipsesc de aici. 
Problema esenţială, pe care v-o spun de la început, e întrebarea 
ultimă: „Ce să fac ca să mă mântuiesc?” (mi s-a pus şi 
intrebarea „Ce să fac casă pol pune început bun?”). Nu găsesc 
ceva mai decisiv, mai hotărâtor, decât răscolirea din profunzime 
a sufletului cu întrebarea „Ce să fac ca să mă mântuiesc?”. 

Provoc călugăria noastră să se trezească din somn. M- 
am pomenit credincios de copil. Când am intrat în preoţie am 
aflat lucruri de speriat: teologi şi călugări care se îndoiesc de 
existența lui Dumnezeu. Am înţeles apoi că îndoiala până la o 
limită - întrucât e căutarea sinceră a unui răspuns - nu e un 
păcat, ci o discuţie. Dar, dacă îndoiala trece la negarea lui 
Dumnezeu, e cădere, e decădere şi mântuirea ta s-a închis. 

Una din pricinile pentru care Dumnezeu e pus la îndoială, 
e existența suferinţei, existența răului, deşi suferința nu se 
poate asimila răului în întregime. Bătaia din copilărie nu mai 
e socotită un rău, când treci din copilărie. E drept, sunt şi 
suferinţe greu de înţeles. De ce unul se naşte în palat şi altul 
în cort? Aceştia se vor lua la bătaie, altă suferinţă. Unul din 
Sfinţii Părinţi, meditând asupra suferinței, zice că aceasta vine 
asupra omului din iconomia providenţei, corectură a greşelilor 
libertăţii noastre, astfel: | | 

1. Pedeapsă pentru păcatele făcute. 

2. Măsură preventivă pentru greşelile viitoare - pe 
care, fără fărâma suferinței, Dumnezeu ştie că le vom face, şi 


astfel te opreşti. 

3. Încercarea credinţei, ca la lov. 

Aceasta e o explicare a suferinței prin credinţă. Rațiunea 
însă, chiar când crede ceva, în faţa suferinţei se provoacă să 
discute raţiunile lui Dumnezeu. În faţa datelor suferinţei, 
raţiunea înclină să transforme suferinţa în argumentul contra 
existenţei lui Dumnezeu. De fapt, intenţia nemărturisită a 
rațiunii este de a scăpa de Dumnezeu cu orice argument 
s-ar întâmpla să fie la îndemână. În această manevră a 
raţiunii, se surprinde ispita originară, pe care satana a îmbiat- 
o omului: Tu n-ai putere să fii Dumnezeu? 

Dumirirea noastră în faţa durerii (suferinţei) are trei vârste: 

- prima e în viaţa aceasta, în care puţin ni se desluşeşte 
din pedagogia suferinţei, 

- a doua e după ce scăpăm de vălul trupului, când vom 
înţelege mai bine însă şi viața pământească, 

- şi a treia e după Învierea cea de obşte, când le vom 
înţelege toate. 


Modul de luptă duhovnicească 
[| Ispita prin plăcere şi ispita prin durere |] 


Modul de luptă duhovnicească ni l-a dat lisus, în ce 
priveşte lupta noastră cu vrăjmaşul. lisus, care deşi era 
Dumnezeu, a /uptat omeneşte, ca să vadă omul că lupta pentru 
desăvârşire este cu putință. Mântuirea însă ne este dată nouă 
în dar de lisus; n-a reținut-o pentru Sine, căci E] nu avea nevoie 
de mântuire. Dacă nu ne era dată în dar, omul singur nu o putea 
obţine niciodată. Trebuie însă să luptăm pentru ea cum s-au 
luptat iudeii vechi în Canaan şi lisus în pustia Carantaniei şi pe 
Golgota. Să nu fum ca evreii, care s-au pierdut în pustiu după 
ce au ieşit din robia Egiptului, căci au fost nemulțumiți pentru 

faptul că Dumnezeu le-a rânduit hrană şi mană numai pentru O 
singură zi (leş.16). Ei doreau pe mai multe zile, ŞI carne cât de 
multă. Dumnezeu i-a pedepsit prin moartea tuturor, în afară de 
2 inşi. Dumnezeu a creat însă a doua oară pe om, prin 
creştinism, dând model pe Iisus. 

lisus este calea naturală şi supranaturală a desăvârşirii. 
E] s-a jertfit pentru noi, căci noi suntem cei ce avem nevoie 
de mântuirea Sa. El nu avea nevoie de jerttă pentru Sine, fiind 
tără păcat, dar a făcut-o din dragoste pentru a noastră mântuire. 
Simţind nevoia arzătoare de mântuire a neamului omenesc, S- 
a dat pe Sine, măsura desăvârşirii. Deci modelul trebuie urmat, 
căci numai aşa se poate obține [desăvârşire]. Dumnezeu nu 
cere nimic peste puterile omului. Poţi fi sigur că nu te încearcă 
mai mult decât poţi suporta, căci, fiind Dumnezeu, ne cunoaşte 
mai bine de cum ne cunoaştem noi puterile noastre. Este însă 
o greşeală să credem că lisus a făcut totul pentru mântuirea 
noastră şi nouă nu ne-a mai rămas nimic de făcut. Este foarte 
adevărat că EI a făcut absolut totul din partea Sa. EI, Dumnezeu, 
S-a slobozit din cer, a primit trup omenesc, S-a micşorat pe 
Sine şi a făcut totul fără păcat. 

Era Dumnezeu, dar a mers omeneşte pe calea cea nouă, 
aşa zice Sfântul Maxim Mărturisitorul. Calea mântuirii e calea 
lui Dumnezeu, căci el a mers întâi pe ea. Să mergem deci şi 
noi pe ea, căci Hristos Cel cu Crucea ne ajută, dăruind prin 
Persoana Sa cele necesare. EI se luptă pentru noi. Să-L urmăm 
deci întocmai pe calea pământească. Unii oameni, asemenea 
tânărului din Sfânta Evanghelie care dorea să se mântuiască, 
fac totul, până la lepădarea de sine, când se dau înapol sau o 
fac numai din buze, nu din toată fiinţa. Dar cel ce vrea să se 
mântuiască trebuie să meargă toată calea, nu numai o vreme 
sau până la un loc, ci să meargă cu încredere în ajutorul lui 

Dumnezeu, fără teamă de primejdii. Dacă ne temem sau nu ne 
primejduim pentru Dumnezeu, e semn că nu suntem demni de 
mântuire. lisus s-a pogorât sub lege, ca păzind legea veche, să 
desființeze osânda lui Adam, pe vrăjmaşul diavol, care ne pune 
în vrățmăşie cu Dumnezeu şi legile Lui. 

Cu duşmanul acesta se dă o luptă îndoită, prin cele două 
felun de ispitire: 

- ispita prin plăcere [neiubirea de Dumnezeu] 
- ispita prin durere |neiubirea de oameni]. 

Cu aceste două ispite a fost încercat şi lisus Hristos, Fiul 
lui Dumnezeu. lisus a rezistat şi a învins atât momelile plăcerii 
cât şi fepii durerii. Metoda ne-o arată Sfântul Maxim 
Mărturisitorul, când ne spune că „vrăjmaşul a căutat să-L 
facă pe lisus a cădea prin neiubirea de Dumnezeu şi apoi 
prin neiubirea de oameni '. 


Ispita prin plăcere [sau neiubirea de Dumnezeu] 


În Sfânta Scriptură (Mt.4, 1-10) se spune: „Atunci lisus a 
fost dus de duhul în pustie, ca să fie ispitit de diavolul. Acolo 
a stat 40 de zile şi 40 de nopți. În aceste zile n-a mânca! 
nimic, şi după ce au trecut acele zile a flămânzit”. Diavolul, 
care a crezut că e om, L-a ispitit zicându-i: „Dacă eşti Fiul lui 
Dumnezeu, porunceşte ca pietrele acestea să se facă pâine”. 
lată cum L-a încercat, prin ispita stomacului, după 40 de zile 
de post. Dar lisus I-a răspuns, înlăturând ispita: „Omul nu 
trăieşte numai cu pâine, ci cu orice cuvânt al lui Dumnezeu. 

După aceea, diavolul L-a suit pe un munte înalt arătându- 
] într-o clipă toate împărăţiile lumii şi strălucirea ei. EI a fost 
încercat prin frumuseţile pământului, prin slava puterii politice 
şi economice, ca lisus să pună materia lumii mai presus decât 

iubirea față de Dumnezeu. Mai departe zice: „Dacă te vei 
închina înaintea mea, toate vor fi ale tale”. lisus însă, 
respingând ispita, îi răspunde: „napoia Mea, satano... Singur 
Domnului Dumnezeului tău să te închini şi numai lui să-l 
slujeşti”. Diavolul a trebuit să se dea bătut şi de astă dată. 

Pe câţi însă pofta de îmbogăţire nu îi aruncă în fundul 
iadului? Că diavolul la fel ispiteşte pe om cu bogăţia pe pământ, 
zicând că toate ți le dă numai să-i slujeşti, şi cum mulți se lasă 
înşelați şi uită de Dumnezeu, nu văd Ispita şi minciuna, căci a 
mințit diavolul şi minte când spune că acestea toate i le dă, ca 
şi cum ar fi ale lui, căci nici măcar nu sunt ale lui, şi nici ale 
omului. Câţi dintre oameni n-au avut bogății şi le-au pierdut 
fie în timpul vieţii fie că le-au lăsat toate la plecarea lor de 
aici, aşa că amăgiţi sunt toți cei ce-l cred pe el, care le spune 
că sunt proprietari, ca la urmă să vadă că nu sunt decât nişte 
bieți chivernisitori, administratori temporari ai acestor lucruri, 
nişte simpli chiriaşi în trecere, amăgiţi şi pierduţi. 

Văzându-se învins diavolul prin încercarea a doua, a luat 
ŞI el Sfânta Scriptură, căci şi el o cunoaşte. L-a dus ŞI L-a 
aşezat pe acoperişul templului din Ierusalim. „Dacă eşti Fiul 
lui Dumnezeu, aruncă-Te JOS, căci este scris în Sfânta 
Scriptură. «EI va porunci îngerilor să te păzească și Ie vor 
lua pe mâini, ca nu cumva să Te loveşti cu piciorul de vreo 
piatră. »". sus 1-a tăiat ispitirea zicându-i tot din Sfânta 
Scriptură: „Să nu ispiteşti pe Domnul Dumnezeul tău”. 

lată cum diavolul cere ca îngerii să-L scape pe lisus de 
primejdie, şi să se lase învins de sfatul viclean. Aşa caută să 
înşele şi lumea, ca atenţia, nădejdea şi închinarea să o facă 
omul nu lui Dumnezeu, ei altora. Aşa te sfătuieşte, de pildă, să 
amâni pocăinţa cât mai încolo, la bătrâneţe, că ai timp s-o faci, 


sau poate o vor face alții pentru tine. 
AX 

Preoţii, care sunt mâinile văzute ale Mântuitorului, se 
străduiesc din răsputeri să producă omului schimbarea în bine. 
Fiindcă toți oamenii sunt păcătoşi, deoarece cei ce poartă trup 
nu pot să nu greşească, iar ateul acesta, pe care-l poartă fiecare 
din noi, are grijă de a ne împinge spre păcat, de a ne ademeni 
prin pofte şi tânguială. Se cade ca toţi deopotrivă să căutăm a 
ne îndrepta felul de viaţă de până acum, să înviem schimbându- 
ne, alungând patimile şi relele ce ne ţin legaţi de păcat, iar 
întreaga fiinţă va lumina, virtuțile vor creşte, şi totodată cu 
aceasta va creşte şi dorinţa noastră puternică de mântuire. 

Model de luptă pentru mântuire Îl avem pe isus Hristos 
în chip pământesc, care este şi pilda desăvârşirii. Acest model 
de luptă şi îmbărbătare, este foarte necesar celor ce vor să se 
mântuiască, este o descoperire la care toți trebuie să năzuim. 
lisus este cărarea desăvârşirii, urmăritor de Dumnezeu. 
Legătura cu E] ne-o face rugăciunea şi iubirea, iar această iubire 
nc este dată ca poruncă de Dumnezeu: „Să iubeşti pe Domnul 
Dumnezeul tău din toată inima şi din tot cugetul tău, şi pe 
aproapele tău ca pe tine însuţi” - Mt.22, 37. În aceste două 
porunci se cuprinde toată Legea şi Proorocii. Noi oamenii 
avem datoria de a urma şi realiza întocmai aceste porunci, care 
sunt strâns legate de mântuire, fiind foarte atenţi faţă de cel 
potrivnic acestei stări de iubire. Potrivnicul este vrăjmaşul 
diavol, care a încercat să ispitească pe lisus Hristos cu: 

-  neputinţa trupului — foamea, 

- Slava deşartă —bogăţia lumii, 

-  1spitirea de Dumnezeu, când I-a cerut să se arunce 

jos de pe acoperişul templului, 
încercări prin care lisus l-a biruit pe vrăjmaş, care a trebuit să 
se dea bătut, plecând pentru a veni mai târziu să încerce prin al 
doilea fel de ispitire, ispita prin durere. 

Dacă lisus Hristos ar fi ascultat de vreo ispitire, dacă ar 
fi fost biruit, cădea din dragostea de Tată. lată cum porunca 
iubirii este dată de Dumnezeu ca Tată al omenirii. Vrăjmaşul 
însă, urmăreşte să-l desfacă pe om de dragostea lui Dumnezeu 
ŞI să iubească orice altceva. De aceea vine cu felurite oferte 
Ispititoare, plăcute trupului, care nasc pasiuni, pofie, ca să te 
țină legat de împărăția pământului. 


Ispita prin suferinţă, prin durere [sau 
neiubirea de oameni] 


Sfânta Scriptură ne spune că, după ce L-a ispitit pe lisus 
în tot felul, diavolul L-a lăsat, şi a plecat de la El până la o 
vreme, căci ispitirea era făcută numai pe jumătate, restul urma 
să se săvârşească la prinderea, batjocorirea şi chinuirea pe 
Cruce. lisus a biruit pe diavol ca om, nu ca Dumnezeu, căci, cu 
putere dumnezeiască |ca Dumnezeu] de mult l-a aruncat ca 
fulgerul din cer. lată cum suntem puşi la luptă şi osteneală. 

Biruinţa Sa n-a oprit-o pentru Sine, ci ne-a dăruit-o nouă, 
dacă ne luptăm ca El. Ne-a dat cunoștința meşteşugului şi 
puterea de luptă, ne-a dat cărarea de dincolo de mormânt, căci 
EI de aceea a venit în lume, să surpe puterea diavolului. 

Învins fiind la toate încercările, vrăjmaşului nu i-a rămas 
decât să-L răpună prin ispita prin care L-a încercat pe lisus 
către sfârşitul vieţii Sale pământești [ispita prin durere], dar şi 
aici a fost învins. 

[isus a bătut pe satan şi printre oameni, deoarece acesta 
a încercat prin ei să-L ispitească şi aşa Mântuitorul s-a războit 
cu diavolul prin puternicii zilelor de atunci, cărturarii şi 
fariseii. Vrăjmaşul spera ca, făcându-l aceşti oameni rău, lisus 
îi va uri, îi va blestema, sau va gândi rău despre ei şi atunci ar fi 

păcătuit contra iubirii de oameni. Loate acestea constituie al 
doilea fel de ispită îngăduită de Dumnezeu prin mai-marii 
vremii aceleia, cărturarii şi fariseii, oameni slabi dar cu putere, 
ispita prin durere. 

Creştinul este şi el supus ispitei prin plăcere şi durere şi 
e dator să nu se clatine, să ia aminte şi să urmeze ca model pe 
Hristos. Fiul lui Dumnezeu ne-a dat pilda cea mai desăvârşită 
de urmat. EI, ca Fiu al lui Dumnezeu, n-ar fi avut nevoie de 
mântuire, căci noi eram şi suntem cei ce avem nevoie de 
mântuire, dar a vrut să ne dea nouă model de urmat şi dovadă 
că putem - ca oameni - să învingem aceste ispite. Lrebuie să 
înțelegem că lisus a suferit în chip omenesc deoarece era şi 
om, şi aşa a primit cununa Învierii, devenind pentru toate 
veacurile Adam cel nou. Prin Zaharia Proorocul s-a arătat 
modul cum iudeii vor cădea, cum va lupta lisus cu diavolul. „„E/, 
Îngerul, mi-a arătat pe marele preot Iosua stând în picioare 
înaintea îngerului Domnului, şi la dreapta pe salana ca să 
i se împotrivească” (Zah.3, 1). Lot acolo li s-a descoperit Taina 
venirii Mântuitorului, căci zice îngerul: „/a aminte Iosua, că 
voi aduce pe Rodul Meu odraslă” (Zah.3, 8). 

Deci evreii, deşi erau înştiințați de acestea toate, n-au 
vrut să vadă adevărul, ci ei, care aveau Biblia în mână, n-au 
ascultat şi n-au împlinit Legea. locmai ei au fost cei care au 
răstignit pe lisus Hristos. lisus însă a împlinit Legea cu 
desăvârşire, ca nimeni altul, căci pentru aceasta a venit, după 
cum Însuşi mărturiseşte: „N-am venit să stric Legea şi 
Proorocii, ci să împlinesc” - Mt.5, 17. Şi a împlinit, dând 
dovadă de iubire totală față de Dumnezeu şi de oameni. lată 
deci, cum se deduce că Dumnezeu este iubire, iubire împlinită. 

Poruncile bat pe vrăjmaş, deşi el caută să le doboare. 
Cel rău ştie bine că în porunci stă ascuns Dumnezeu. Deci 

oamenii sunt datori să asculte şi să împlinească poruncile lui 
Dumnezeu. lrăirea acestor porunci provoacă iadul la război. 

Să nu uităm că lisus a biruit pe vrăjmaşul, ca om, răbdând 
neputinţele durerii, din iubire a luptat cu neputinţa trupului, 
neprețuind cele deşarte, ci acceptând suferinţa. Atunci 
vrăjmaşul, care nu mai putea răbda, a cerut nedreapta răstignire, 
prin Ana şi Caiafa, care erau aplecaţi spre rău şi care aveau 
Legca în mână. E] a învins astfel pe potrivnic în duh, biruind 
prin răbdare şi prin dragostea lui Dumnezeu. 

Noi fugim de încercări, de suferinţă. Nu ne dăm seama 
cât sunt de folositoare omului, întocmai ca şi furtuna în natură. 
Electricitatea adună aburii din aer, prefăcându-i în nori şi 
aceştia întunecă ziua precum suferinţa întunecă viaţa şi tulbură 
seninătatea, nimicind veselia. Se întâmplă că mai întâi furtuna 
scutură şi încovoie copaci, crengi putrede, ba şi din cele 
sănătoase se rup şi cad, aducând pierderi mari pădurii, dar la 
urmă furtuna curăță aerul, aducând altul nou, îl purifică prin 
fulgere şi vânturi, apoi lasă să cadă o ploaie binefăcătoare care 
împrospătează şi înviorează natura. Aşa este şi cu omul: 
suferința curăţă trupul şi sufletul de înclinări păcătoase, 
deşteaptă în om cugetul evlavios, făcând pe om să se pocăiască 
şi să devină slujitor zelos şi iubitor al lui Dumnezeu. 

lată că demnitatea vieţii şi tăria caracterului se arată în 
încercări şi în suferință, cerând ajutorul lui Dumnezeu ca să le 
putem suferi, ca să nu deznădăjduim, să nu blestemăm, ci să 
ne rugăm să treacă cu bine şi această încercare de la noi, 
întrebându-ne şi gândindu-ne pentru care greşeli şi păcate ne- 
au venit toate acestea, ca să ne putem îndrepta, iar prin Sfânta 
Spovedanie şi Sfânta Împărtăşanie să primim iertare şi uşurare 
de urmările cele rele ale faptelor noastre. Se cade deci să 
începem de la purificarea de patimi. Teama şi spaima omului 

stăpânit de rele patimi îl dezechilibrează până la epilepsie, 
ştiind că aceasta e foarte aproape de îndrăcire. Luptând cu 
patimile, înseamnă a merge aşa până la apusul vieţii pământeşti. 


Să ne gândim tot timpul la cuvintele înţeleptului: 
„Dumnezeu le trimite pe toate acestea spre a le învinge şi a 
le întoarce în folosul nostru, fără a cărti, necălcând porunca 
răbdării şi a iubirii, urmând pilda lui lisus”. Cei mai mulți 
nu înţeleg rostul suferinţei, caută să scape de ea, dând totdeauna 
vina pe alţii, ba chiar învinuind pe Dumnezeu. Satana a fost 
acela care a învăţat pe cărturari meşteşugul acestei ispitiri, 
pentru ca lisus să calce porunca iubirii de oameni. Când a fost 
Ispitit prin ei, lisus nu i-a urât, căci EI nu putea uri, ci doar îi 
mustra şi bătea prin ei pe cel ce-i învăţa să-L ispitească, adică 
pe cel rău. Hristos avea dragoste şi îndelungă-răbdare, pe 
cărturari îi mustra şi-i învăţa, iar, prin aceasta, pe satana îl 
ardea. Îi învăţa drumul spre mântuire, le vestea învierea 
morților, le descoperea taina, viața cea veşnică, iar pe atei îi 
bătea prin iubirea şi slava Tatălui şi iubirea de oameni. În felul 
acesta, în loc de ură pierzătoare, lisus îl răpune pe tatăl iadului 
prin bunătate faţă de oameni şi prin cinstirea Tatălui ceresc. 


lisus l-a bătut [pe diavol] prin iubirea de Dumnezeu şi de 
oameni, dând Trupul Său (după ce a fost ocărât, pălmuit, biciuit, 
scuipat, batjocorit, sângerat) să fie răstignit ca un făcător de 
rele. Dar diavolul n-a ştiut că, învățând pe oameni să ceară 
răstignirea nedreaptă, prin Cruce, va fi biruit de lisus, şi că vor 
scăpa din iad toţi drepții Vechiului Testament, că vor învia apoi 
pe vecie, cum s-a şi întâmplat [prin învierea lui lisus — începutul 
invierii noastre] şi că va da oamenilor cel mai desăvârşit model 
de luptă, ca să fie învins şi de ci, prin pilda Sa şi prin strădania 

lor. Oamenilor ne revine sarcina nu numai de-a crede în 
Dumnezeu, de-a cunoaşte învăţătura lui lisus (cu asta nu s-a 
realizat problema mântuirii), ci trebuie să şi trăum pilda lui lisus. 

Sfântul Apostol Pavel a făcut aşa şi a biruit. ŞI el s-a luptat 
cu dracii prin neputința durerilor, prin ispita plăcerilor, s- 
a luptat cu tot felul de încercări, dar a învins prin râvnă şi 
dragoste pentru Dumnezeu şi pentru oameni. A învins ura 
oamenilor, s-a rugat pentru duşmanii săi, a binecuvântat pe cei 
ce îl blestemau sau îi făceau rău, împlinind prin aceasta 
porunca dată de Dumnezeu. Pilda Mântuitorului i-a netezit 
ținta, pentru a cărei atingere nici sfântul apostol n-a precupețit 
nimic: „Calea Ta, Doamne, am umblat, spre Tine am năzuit, 
lupta cea bună m-am luptat, credința am păzit, aştept acum 
cununa” (2 lium.4, 7-8) - aşa zice Sfântul Apostol Pavel la 
sfârşitul vieţi sale. E] a fost om care a luptat omeneşte, după 
lege, deşi era bolnav, dar s-a arătat mai presus decât lunecuşul 
plăcerilor şi durerilor. Adevărat e că firea omenească se 
învârteşte în cercul vicios al plăcerilor, care la rândul lor 
produc numai dureri. 

Omul, dacă apucă pe drumul arătat de lisus, nimeni ŞI 
nimic nu-l mai poate smulge din dragostea Domnului: nici 
plăcerea, nici suferinţa, nici bogăţia şi puterea şi nici sărăcia 
şi nedreptatea. Domnul doreşte mereu revenirea la Sine şi 
mântuirea oamenilor. Dorul lui Dumnezeu pentru întoarcerea 
păcătosului este mai mare decât dorul celui mai mare sfânt 
după Dumnezeu. Să ne trezim la chemarea sfântă a Domnului. 
Dar chiar acum, cu toată inima să ne întoarcem, să pregătim 
din timp untdelemn în candele, căci nu se ştie când va veni 
Mirele şi să nu ne surprindă nepregătiti. Să ne grăbim deci, să 
ajungem la drumul care duce la Hristos, pe drumul mântuirii, 
fără nici o teamă de suferinţă, cu convingerea că Hristos ne va 

ajuta şi ne va primi. „Pe cel ce vine la Mine, nu-L voi scoate 
afară, căci Eu nu doresc moartea păcătosului, ci să se 
întoarcă şi să fie viu” (ln.6, 37). Deci, dacă vrei să-Mi urmezi 
Mie, ia-ţi crucea ta (suferinţa ce te întâmpină în viaţă), căci 
numai cu crucea în spate urcăm drumul mântuirii. 


lată cum Hristos este cea mai mare pildă, cel mai 
desăvârșit model de luptă pentru toată lumea. Mântuirea vine 
numai prin luptă, o luptă în care lisus ne ajută şi ne îmbărbătează 
mereu. Iată cum ne încurajează prin cuvintele: „Indrăzniţi, Eu 
am biruit lumea” (n.16, 33). 


| Duhovnicul — un om simplu dar 
încercat | - Sfântul Isaac Sirul 


Să nu ceri sfat de la cineva care nu vieţuieşte cu tine, oricât 
ar fi acela de înţelept. Ci mai bine arată-ţi gândurile tale unui 
om simplu dar încercat în lucrurile acestea, decât celui care 
vorbeşte cu înţelepciune din cercetare şi nu din pățanie. Şi ce 
este experienţa? A avea experienţă nu înseamnă să te duci să 
cercetezi vreun lucru fără să ai în tine cunoştinţa de el, ci să 
simți prin încercare cu fapta dacă acel lucru este de folos, şi 
nu cumva pe dinăuntru este plin de păgubire. De aceea, unii 
oameni sufăr pagubă din lucruri care sunt în experienţă 
folositoare. Deci, ia-l sfetnic pe acela care ştie să pună la 
încercare şi prin răbdare lucrurile socotinţii. 

De aceea, nu tot omul este vrednic de credință când dă 
sfaturi, ci numai cel care mai întâi a ştiut să se cârmuiască pe 
sine şi nu se teme de defăimare, nici de clevetire. 

Când vei da de pace fără tulburare în calea ta, atunci teme- 
te căci stai departe de calea cea dreaptă pe care calcă picioarele 

ostenitoare ale sfinților. Cu cât înaintezi în calea care duce la 
cetatea împărătească, cu cât te apropu de cetatea lui Dumnezeu, 
să-ţi fie semn acesta: „te vor întâmpina ispite puternice”. Cu 
cât te apropii de Dumnezeu şi cu cât sporeşti, cu atât se măresc 
ispitele împotriva ta. 


Despre smerenie 


Fiule, când vrei să te apropii şi să slujeşti Domnului, găteşte 
sufletul tău pentru ispită. 

Sfinţii Apostoli, cei strămutați din lumea aceasta, de 
dragostea Mântuitorului, şi care, deşi se vedeau în lume, nu 
erau în lume, totuşi au fost prevestiţi de Mântuitorul prin 
cuvântul către Petru: „Simone, Simone, iată satana v-a cerul 
pe voi ca să vă cearnă ca pe grâu. lar eu m-am rugat pentru 
line ca să nu scadă credința ta” (Lc.22, 31-32). Pricepem 
din aceasta cum că războiul nevăzut, care se încinge între suflet 
şi diavol, e îngăduit de Dumnezeu să se dea în stadiul vieții 
acesteia. EI are legi, pe care trebuie să le urmăm întocmai, ca la 
sfârşitul alergării să consfinţească Dumnezeu biruinţa noastră, 
cea slujită de el şi pe potriva puterii noastre, ca să nu pierdem 
vremea, mântuirea şi smerenia. Căci zic Sfinţii Părinți: „Ridică 
ispitele şi îndată nu mai e cine să se mântuiască” (Pateric). 

Războiul ispitelor lămureşte ca un foc ce suntem fiecare: 
lemne, aramă, paie, câlți, pământ sau cenuşă. 

Războiul duhovnicesc seamănă întrucâtva cu războiul lumii. 
Și unul şi altul te desface de lume, de viaţa aceasta. Numai 
1spitele, necazurile şi tot felul de încercări ale războiului nevăzut, 
izbutesc să ne tocească pe deplin gustul de lumea aceasta şi să 
ne ducă la un fel de moarte faţă de lume, care-i smerenia 
deplină şi condiţia de căpetenie a rugăciunii neîncetate. 

Necurăţia sufletului. Invidia şi clevetirea 


“Necurăţia sufletului 


Cea mai mare necurăţie a trupului este nimica toată față 
de necurăţia sufletului pângărit. Puţină apă şi puţin săpun este 
de ajuns ca toată murdăria trupului să fie spălată: şi noroiul, şi 
murdăria, şi păduchii şi urâciunea. Însă murdăria sufletului nu 
se poate spăla cu nici un mijloc până ce nu se înnoieşte 
sufletul. Un parchet murdar se spală fără să fie nevoie să-l 
înlocuieşti cu altul nou, ca să fie curat. 

Când camera are fereastră, este uşor ca aerul stricat să fie 
dat afară şi înlocuit cu aer proaspăt. Însă cum se va împrospăta 
aerul şi camerele lipsite de ferestre şi uşi? Sufletul care are 
vreo fereastră îndreptată spre Dumnezeu va fi uşor împrospătat, 
curăţat, renăscut. Insă cum se va curăța sufletul întinat în care 
nu este nici o deschizătură îndreptată spre Dumnezeu, izvorul 
împrospătării și al întineririi sufletului!? [Un astfel de suflet, 
fără ferestre, are invidiosul]. 


Invidia 


Un om care a fost plin de invidie a fost Saul, care a domnit 
înainte de David. Acesta a fost invidios şi a făcut din aceasta 
pricină de război. După ce David a omorât pe Goliat şi prin 
aceasta a biruit pe filisteni, poporul iudeu a făcut o frumoasă 
primire lui David învingătorul, devenind foarte iubit de popor, 
şi au strigat: „Saul a biruit mii, iar David zeci de mii” (|Rg.18, 
7). Regele Saul, în loc să fie fericit că David l-a scăpat de 
duşmani, în loc să-i fie prieten, s-a făcut duşman al lui David, 
zicând: „Lui îi dau zeci de mii şi mie doar mii? Nu-i mai 

lipseşte decât împărăția!” (1Rg.18, 8). Şi i-a devenit duşman 
de moarte, fiind stăpânit de duhul cel rău al invidiei. 

De două ori a căutat să-l omoare pe David cu sulița, pe 
când acesta cânta. Regele, fiind invidios pe blândeţea 
cântărețului, a aruncat cu sulița, însă David s-a ferit şi aşa a 
scăpat. Duhul cel rău care pusese stăpânire pe Saul nu-i dădea 
pace, şi, temându-se de David, a căutat să-l omoare chiar cu 
mâna sa. Văzându-se urmărit, David a fugit, iar regele î împreună 
cu 3000 de ostaşi s-a pus să-l caute ca să-l piardă, deşi nu-i 
făcuse nici un rău, ci binefaceri. Iată că, în loc de recunoştinţă, 
regele Saul caută să-l omoare. Totuşi, Saul a fost acela care a 
căzut de două ori în mâna lui David. O dată când dormea, însă 
David, deşi îl putea ucide, nu i-a făcut nici un rău. Dimpotrivă, 
i-a dovedit dragoste. În felul acesta Dumnezeu a păzit pe unul 
de moarte, iar pe celălalt de vărsare de sânge. Saul s-a văzut 
silit să recunoască faptul că David i-a făcut numai bine, iar el 
numai rău. 

ȘI acum auziţi răspunsul din gura celui urmărit [David]: 
„Judece Domnul între mine şi tine, eu nu voi pune mâna pe 
ține. Răul vine de la cel rău, de aceea nu voi pune mâna pe 
tine. Domnul va vedea şi va judeca şi îmi va apăra pricina, 
Jăcându-mi dreptate, izbăvindu-mă de mâna ta"(1Rg.24, 
13,16). lată o pildă vie de cum trebuie să procedeze fiecare 
creştin în atare situaţii. Să nu răsplătească răul cu rău, ci cu 
bine, căci dacă cineva aruncă cu pietre, tu să arunci cu pâine. 
Porunca Mântuitorului e categorică: „Jubiți pe vrăjmaşii 
voştri, binecuvântaţi-i pe cei ce vă blestemă, faceţi bine celor 
ce vă urăsc, rugați-vă pentru cei ce vă asupresc şi vă 
prigonesc” (ML.5, 44). David a dovedit din plin ascultarea față 
de Dumnezeu şi iubirea faţă de aproapele său, chiar când acesta 
voia să-l omoare. 

Dar există şi aici o lege [Sf. Vasile cel Mare, Despre 
invidie |: mvidiosul nu primeşte pe doctor pentru boala sa 
[invidia], şi atunci acesta nu poate găsi leac de tămăduire. 
Invidiosul caută să cadă cel invidiat. Cu alte cuvinte, o sălbăticie 
crudă îl stăpâneşte, mai mare decât a sălbăticiunilor care pot 
totuşi să fie îmblânzite cu timpul, cu răbdare şi pricepere. Pe 
câine, o coajă de pâine îl îmblânzeşte. Pe invidios însă, 
binefacerile îl supără, îl îndârțesc, îl mânie împotriva 
binefăcătorului. Rănile mândriei de aici vin, şi invidia nu suferă 
vindecare şi atunci iată-l pe Saul prizonierul propriei sale 
invidii. Saul nu a vrut să cunoască porunca iubirii, deşi, după 
ce David îi dăruie viaţa, el i-a făgăduit că nu-i va mai face nimic, 
NICI un rău. 

„Să ne hrănim şi noi cu rodul suferinţei ce o primim 
prin semenii noştri, căci actele lor, prin care ne aduc suferință, 
sunt adevărate daruri în drumul nostru spre mântuire. Prin 
răbdare şi seninătate îi hrănim pe cei care au nevoie, iar ei 
prin încercările şi prin neajunsurile ce ni le fac, ne uşurează 
drumul mântuirii, ne fac dar în Împărăția Cerului. Să folosim 
deci cu înţelepciune aceste împrejurări ale vieții spre cucerirea 
vieţii veşnice, darul cel mai mare pe care-l aşteptăm. 


Clevetirea 


Când cineva începe să clevetească pe fratele său de față 
cu tine, arată-te posomorât la faţă. Dacă faci aşa, te păzeşti 
de clevetiri şi în faţa lui Dumnezeu şi a clevetitorului. 

În ziua în care deschizi gura ta ca să acuzi pe cineva, 
socoteşte-te mort în fața lui Dumnezeu şi faptele tale 
zadarnice, chiar dacă ţi-ar părea că ai avut dreptate, căci... ca 
să te zideşti te-a îndemnat gândul să vorbeşti?! 

Despre îngustimea sufletească 


Când vrea Dumnezeu să aducă asupra omului necazuri 
mai mari, îl lasă în mâna îngustimii sufleteşti şi aceasta dă 
naştere în el la o putere mare de trândăvie, prin care sufletul 
e sugrumat şi care-i dă gustul glumii. Mai apoi, se ridică asupra 
omului duhul ieşirii din minţi, din care izvorăsc nenumărate 
ispite: tulburare, mânie, hulă, cârtire, gânduri de răzbunare, 
mutarea din loc în loc şi celelalte. Pricina acestora este 
lenevirea şi leacul este smerenia minţii. Smerenia poate să 
rupă gândul acestor răutăţi. 

Smerenia trebuie căutată cu tot sufletul. Căci pe măsura 
smerenici tale ți se va da şi răbdare în primejdiile tale. Şi pe măsura 
răbdării tale ţi se uşurează necazurile şi dobândeşti mântuirea. 


| Războiul nevăzut al monahilor | 


Pentru călugări 


Pe măsură ce omul se fereşte să stea de vorbă cu alți 
oameni, pe aceeaşi măsură se învredniceşte el să aibă 
îndrăzneală față de Dumnezeu cu mintea lui. Şi cu cât taie omul 
ma! mult mângâierea din lumea aceasta, cu atât se face vrednic 
de a se bucura de Dumnezeu, întru Duhul Sfânt. Şi precum 
pier peştii din lipsă de apă, tot aşa pier şi din inima călugărului 
mişcările cele înțelegătoare, dacă el se amestecă şi petrece 
prea adeseori cu mirenii. 

Mai bun este un mirean, oricât de ticălos ar fi şi oricâte 
rele ar pătimi în viață, decât un călugăr care păţeşte rele şi 
petrece împreună cu mirenii. Temut este de draci şi iubit este 
de Dumnezeu şi de îngerii Lui cel ce, cu mare fierbinţeală şi 

râvnă, ziua şi noaptea, caută pe Dumnezeu şi dezrădăcinează 
din inima lui momelile care cresc de la vrăjmaşul. Pentru cel 
curat cu inima, locul înțelegător este în sine însuşi. 

lar mincinosul, cel iute, cel iubitor de slavă, lacomul, cel 
nesăţios, cel învăluit de ale lumii, cel ce voieşte să-şi facă 
voile sale, cel amar ca fierea şi cel plin de patimi, aceştia îşi 
duc viaţa într-o învălmăşeală de noapte şi de întuneric, şi umblă 
pe pipăite, fiind în afară de ţara vieţii şi a luminii. Căci țara 
aceea este sortită celor buni, celor smeriți cu cugetul ŞI celor 
ce-şi curăţesc inima lor. 

Nu poate vedea omul frumusețea care este înăuntrul său, 
până ce nu dispreţuieşte şi nu urăşte frumuseţea toată, care este 
în afară de el. Şi nu poate omul privi cu cunoştinţă spre 
Dumnezeu până ce nu s-a lepădat de lume în chip desăvârşit. 

Cu cât limba se depărtează de multa vorbire, cu atât primeşte 
mintea mai multă lumină, ca să deosebească gândurile. Căci şi 
mintea cea mai binecuvântată se zăpăceşte prin multă vorbărie. 

Cel ce e sărac de lucrurile lumii se îmbogăţeşte în 
Dumnezeu. Şi cel ce iubeşte bogăţia, sărac va fi de Dumnezeu. 

Cine-şi opreşte gura de la clevetire, îşi păzeşte şi inima 
de patimi. În tot ceasul vede pe Domnul că doar cugetul lui 
este pururi la Dumnezeu şi alungă de la sine pe draci şi smulge 
rădăcinile răutăților. 

Cel ce-şi cercetează sufletul său ceas de ceas, inima lui 
sc bucură de descoperiri noi. Şi cel ce-şi controlează privirea 
minţii înăuntrul său, acela vede raza Duhului. 

Dacă iubeşti curăţia, întru care poţi vedea pe Stăpânul 
tuturor, să nu cleveteşti pe nimeni şi nici să nu asculți pe cineva, 
clevetindu-l pe fratele tău. 

Iată, cerul este în tine, dacă tu eşti curat şi în tine vei vedea 
pe îngeri cu lumina lor şi Stăpânul lor împreună cu ei şi în ei. 

Cel ce pe bună dreptate este lăudat, nu se păgubeşte. 
lar dacă va deveni iubitor de laudă, atunci îşi va pierde plata. 

Gura care nu grăieşte bucuros, tâlcuieşte tainele lui 
Dumnezeu, iar cel grabnic la vorbă se depărtează de Ziditorul lui, 

Cel ce urmează pe iubitorul de Dumnezeu, se va 
îmbogăţi de tainele lui Dumnezeu. Iar cel ce urmează pe omul 
nedrept şi trufaş, acela se depărtează de Dumnezeu ŞI va fi 
urât de prietenii săi. 

Cel tăcut va câştiga în orice lucru rânduiala smereniei 
ŞI fără nevoinţă va stăpâni patimile. Prin necontenită meditaţie 
despre Dumnezeu se dezrădăcinează patimile şi se alungă. 

Precum în clipe de linişte şi de seninătate pe marea 
cea văzută [...] tot aşa, şi pe marea inimii, netulburată de mânie 
ŞI de pornire, mereu se mişcă tainele ŞI descoperirile 
dumnezeieşti şi o tulbură pe ea. 


Despre puterea şi lucrarea răutății păcatului (cum 
se formează şi cum încetează ea) 

Câtă vreme nu urăşte omul din inimă (cu adevărat) 
pricina păcatului, el nu este slobod nici de plăcerea de a-l 
lucra. Aceasta este o luptă foarte puternică care se împotriveşte 
omului până la sânge. 

Păziţi-vă, iubiții mei, de nelucrare (trândăvie) că o 
moarte vădită se ascunde în ea. Fiindcă, în afară de ea, NIMIC 
nu poate robi cu plăcere pe monah. În ziua ] udecăţii nu pentru 
psalmi ne va osândi pe noi Dumnezeu, ci fiindcă Nol, părăsindu- 
| pe Acesta, am lăsat dracii să intre. 

Cel ce nu-şi supune voia sa lui Dumnezeu, supus va fi 
de vrăjmaşul său. Căci orice lucru bun voim să-l facem, nu-l 
putem [ace fără de Dumnezeu, după cum grăieşte Domnul în 
Scripturi. 

Rugăciunea 

„Doamne, Cel ce eşti izvor a toată ajutorarea, Tu poţi să 
întăreşti în clipele acestea, care sunt clipe de mucenicie, 
sufletele cele ce cu bucurie s-au logodit cu Tine, Mirele 
Ceresc, şi au rostit făgăduinţele de sfinţenie, cu pricepere şi 
cu mişcări curate, fără vicleşug. De aceea, dă-le lor putere să 
surpe zidurile şi întăriturile şi cetăţile, câte sunt ridicate 
împotriva adevărului, ca să nu greşească ținta din pricina 
silniciei, în clipa când se dă o luptă pe viaţă şi pe moarte. Amin! 


Scriptura numeşte lumea ca fiind lucrurile naturale, iar 
lumeşti sunt cei care zăbovesc cu mintea în ele. Pe aceştia îl 
îndeamnă: „Nu iubiți lumea, nici cele din lume. Pofta 
trupului, pofta ochilor şi trufia vieţii, nu sunt de la 
Dumnezeu, ci de la lume” (lln.2, 15-16). 

Monah este acela care şi-a desfăcut mintea de 
lucrurile pământeşti şi prin înfrânare, dragoste, rugăciune 
şi cântare de psalmi se lipeşte statornic de Dumnezeu. 


Sfaturi din scrierile Sfântului Efrem Sirul 


Din toate puterile tale cinsteşte pe tatăl tău şi nu înfrânge 
rânduielile celui ce te-a născut pe tine în Domnul, ca astfel, să 
nu te învingă diavolii cei nebuni; îndeosebi, pleacă sufletul tău 
înaintea Domnului şi câştigă har, căci Domnul surpă casa 
surpătorilor şi aşează pe cei blânzi la locul lor (Prov. 16, 25). 
Cel ce poartă vorba din casă în casă, se face nesuferit între 
Vecini. | | 

Dacă fratele se smereşte sub mâna ta, înţelegem că nu face 
aceasta temându-se de tine şi de aceea adu-ţi aminte de Domnul 
pentru care el rabdă, iar tu să nu-l asupreşti. | 

Nu căuta câștig în care este pagubă pentru suflet, căci ce 
este mai scump decât sufletul? Călugărul sărac care petrece 
în tăcere şi umilință e mai bun decât călugărul bogat, plin de 
mândrie şi semeţie. 

Cine doreşte linişte trupească îşi găseşte multe boli, 
iar cel ce rabdă se mântuieşte. E bună, iubiţilor, ascultarea 
pentru Domnul, de aceca învaţă-te care ascultare e plăcută lui 
Dumnezeu, căci îţi aduce aminte sfinţenia până la moarte. 

FII stăruitor pentru sufletul tău şi de ai şi căzut nu te tulbura, 
pentru că este ruşine care aduce după sine păcat şi este ruşine 
în care stă harul şi slava. 

Smereşte gândul mândriei mai înainte ca mândria să te 
umilească, aruncă gândul, fumul înfumurării, mai înainte ca el să 
te arunce, sfărâmă pofta mai înainte ca să te sfărâme ea pe tine. 

la aminte, călugăre, să nu fii pe placul celor ce judecă 
lumeşte, nu ucide viaţa monahală, ci fii tu în toată ziua în frica 
lui Dumnezeu. Ce este caria la lemn, acea este ingâmfarea la 
călugăriţi; ceea ce este molia în haină, aceea este iubirea de 
arginți în inima omenească. 

Lupsa de frică naşte gânduri tinereşti, iar frica de Dumnezeu 
face bătrâni. Mai mult ca orice, fereşte-te să nu sminteşti pe 
cineva, pentru ca să nu fii dat afară din Împărăţia Cerurilor 
impreună cu lucrătorii smintelii. Unii îşi adună bani în chilia 
lor, iar tu adună rugăciuni şi milostenii. Alţii se veselesc cu 
flori şi cu muzică, iar tu călugăre, veseleşte-te cu înfrânarea 
ȘI sfinţenia. Alţii găsesc bucurii şi plăceri, iar tu caută în 
Dumnezeu, Care ţi-a gătit ție şi celor ce-L iubesc cununa slavei. 
Sărbătoarea călugărului este păzirea poruncilor lui lisus. 
Călugărul leneş nu-şi închide uşa chiliei până ce nu o izbeşte 
vântul. Patul bun hrăneşte somnul şi lipsa temerii de Dumnezeu 
il măreşte. La stârvuri se adună vulturi şi la sufletul 
disperat se adună diavolii. 

Fraţilor, dacă egumenii noştri lipsesc dintre noi şi sunt în 
alt loc, apoi cu noi este Cel Mare. Căci nu este mincinos Cel 
Mare, ce a zis „unde sunt doi sau trei în numele Meu, sunt și 
Eu în mijlocul lor” (Mt.18, 20). 

Cine a găsit calea răbdării şi a nepomenirii de rău, a 
găsit calea vieţii. Mai bine este a tăia supărarea printr-un 
zâmbet, decât a te înfuria peste măsură. Şi omului înțelept îi 
este mai dulce plânsul decât râsul. Monahul care umblă după 
moştenirea de la părinții cei pământeşti cade în ispită, iar cel 
ce caută pe Dumnezeu se mântuieşte. Cine şi-a pus nădejdea 
în om nu va vedea cele bune, iar cel ce nădăjduieşte în Domnul 
se va mântui. Spune cuvânt de mângâiere celui neîngrijitor şi 
Domnul va întări inima ta. 


Rostul monahilor în viaţa pământească şi 
cerească 


Noi suntem vremelnici şi veşnici fu ai lui Dumnezeu şi al 
oamenilor. De la Dumnezeu este sufletul nostru care este 
nemuritor. Noi [suntem liberi] de a ne alege în ce parte să înclinăm: 
spre lume sau spre Dumnezeu ca să ne câştigăm viaţa veşnică. 

Dumnezeu ne-a trimis pe pământ şi ne-a dat şi darurile 
Duhului Sfânt prin Sfântul Botez, spre a putea duce cu uşurinţă 
viața după vora lui Dumnezeu. 

Viaţa noastră pe pământ este împărțită în epoci: epoca 
vegetativă, epoca senzitivă şi epoca cugetativă. Epoca 
vegetativă este de la naştere până la etatea de şapte ani, epoca 
senzitivă de la şapte ani până la paisprezece ani, iar cea 
cugetativă este atunci când cugetul îndeamnă spre mântuire. 

Omul este ajutat de darurile Duhului Sfânt atunci când 
începe a cugeta mai mult şi a înțelege, la unii mai devreme, la 

alții mai târziu. Aceste daruri sfinte stau în pământ ascunse şi 
pământul este trupul cu neputinţele lui pământeşti. 

Cele trei piedici în calea mântuirii sunt trupul, lumea şi 
diavolul. 


Lumea. Cu toate că noi zicem că ne-am lepădat de lume, 
însă în noi tot mai sunt urme lumeşti cu care diavolul ne 
ispiteşte şi ne îndeamnă la tot răul, la tot felul de fapte urâte şi 
rele: mândrie, slavă deşartă, încredere în puterile noaste, a 
drăcui. Acestea toate se aduc din lume în grădina mănăstirii ŞI 
cei care vor să se mântuiască sunt cuprinşi de aceste fapte 
rele, deşi nu sunt îngăduite într-o sfântă mănăstire a se săvârşi, 

Trătm în mănăstire şi zicem că am scăpat de lume, dar facem 
tot faptele lumii. În noi se luptă două firi, răul şi binele — cum 
a spus Sfântul Apostol Pavel: „Nu fac binele care îl doresc, ci 
răul, pe care nu-l doresc, pe acela îl săvârşesc” (Rom.7, 19). 

În noi se luptă păcatele care le moştenim de la părinţi, 
bunici şi străbunici. Noi trebuie să ne luptăm să avem toate 
însuşirile Mântuitorului, care le-a avut ca om adevărat şi fără 
de păcat. Nu este nici greu, fiindcă nu nouă ne este dată această 
greutate, noi trebuie numai să ne rugăm lui Dumnezeu şi la E] 
este ajutorul. 

Noi, dacă am plecat din lume credem că am scăpat de ea, 
dar încă n-am scăpat atâta vreme cât facem tot faptele lumii. 
N-am scăpat de lume, cum spune Sfântul Macarie în drum spre 
cer, înconjurat de cetele îngereşti, când a zis diavolul: „4: 
scăpat de noi, Macarie”, iar el a răspuns: „N-am scăpar”. 
[Numai după ce a intrat în rai, a întors capul şi Ie-a zis: „Acum 
am scăpat]. 

Vai de creştinii care lasă mântuirea sufletului după moarte, 
că nu se vor mai putea mântui; după moarte nu mai este 

mântuire. Mântuirea trebuie s-o cunoaştem încă din lumea 
aceasta. Împărăţia lui Dumnezeu trebuie să o avem în sufletele 
noastre, pentru că noi de unde am venit acolo trebuie să ne şi 
întoarcem, la Dumnezeu, unde am fost înainte de a ne încuia 
în închisoarea asta de pe pământ (adică trupul). 

Mântuitorul când s-a rugat în grădina Ghetsimani, nu s-a 
rugat pentru lume, ci pentru toţi care fac voia lui Dumnezeu, 
zicând: „Nu mă rog pentru lume, ci pentru aceia pe care Tu 
Mi i-ai ales din lume, că sunt ai Iăi” (In.17, 9). 

L.a răstignirea Domnului a rămas la picioarele Crucii 
dragostea, care era Sfântul loan, Maica Domnului, Maria 
Magdalena şi Maria lui Cleopa. Frau mai multe femei pentru 
că ele sunt mai credincioase şi cu mai multă dragoste. 


Trupul - despre a doua piedică în calea mântuirii. Siinţii 
Părinți spun că a doua piedică în calea mântuirii este „iubirea 
de sine”. De exemplu: dacă noi, oricare, ne uităm în oglindă şi 
vedem că avem chipul frumos, sau glas frumos, sau oricare 
dar pe care ni l-a lăsat Dumnezeu, dar care nicidecum nu este 
al nostru, şi ne iubim pe noi înşine pentru unele ca aceste 
plăceri, aceasta este iubirea de sine şi atât tump cât tu te iubeşti 
pe tine, tu nu mai poți iubi pe Dumnezeu, Cel care te-a creat 
pe tine şi toată lumea. 


Diavolul. Spune Sfânta Scriptură că „Nu puteți sluji la 
doi domni, şi lui Dumnezeu și lui mamona” (Mt.6, 24). Stințui 
Părinţi ne îndeamnă să fim la toate cu dreaptă socoteală, mai 
ales în post şi în osteneală. De acestea avem trebuinţă că altfel 
simțurile încep să ne înţepe, aşa este firea pământească. Dacă 
ne lăsăm leneşi, vrăjmaşul mântuirii noastre, trupul, pe care 
Sfinţu Părinţi îl numesc femniță sau măgar, nu este deloc 

templu al Duhului Sfânt cum ar trebui să fie, ci este ca o peşteră 
unde sunt adăpostiţi tâlharii patimilor. 

Dacă începem să ne lenevim, urâm ascultarea pe care o 
făgăduim la primirea sfântului chip monahicesc, nelăsându- 
ne în pace gândurile care ne împrăştie în toate părțile. Trebuie 
ca noi să prindem bine firul gândurilor şi să nu lăsăm să se 
sirecoare nici unul stricat. 

Această luptă o ducem până la sfârşitul vietii. [Vă spun din 
nou], Sfântul Macarie, când era înconjurat de îngeri suindu-se 
la cer, diavolii îi ziceau: „Ai scăpat de noi, Macarie”, dar sfântul 
a zis: „Încă n-am Scipat, până nu voi intra pe poarta cerului”. 


Prin gânduri, noi spurcăm a doua făgăduință (păstrarea 
fecioriei). Avem nevoie de mărturisirea gândurilor noastre unui 
duhovnic care are darul de la Dumnezeu pentru a ne lămuri să 
putem călători pe calea mântuirii. Tot Sfinţii Părinţi au zis: 
„Cel ce vrea să se mântuiască, cu întrebarea să 
călătorească”. Ne putem mărturisi unei maici mai în etate, 
mai în vârstă, trecută prin multe încercări. 


Cuvânt despre iubirea de argint şi despre 
lepădarea de sine 


Iubirea de arginți este şi se numeşte rădăcina tuturor 
relelor (păcatelor), căci ea a pricinuit ură, furtişaguri, pizmuiri, 
despărţiri, duşmănii, certuri, ținerea minte a răului, 
nemilostivirile şi uciderile. Nu vor lipsi valurile din mare, nici 
mânia Şi întristarea din iubitorul de arginți. Cel ce dispreţuieşte 
bunurile materiale s-a izbăvit de judecăţi şi de certuri. Dar 
iubitorul de agoniseală se luptă până la moarte pentru un ac. 
Cel ce viețuiesc în ascultare sunt străini de iubirea de arginți, 

căci odată ce şi-au predat şi trupul lor, ce lucru mai au de 
agonisit pentru ei? De un singur lucru se mai pot face vinovaţi: 
de strămutarea uşoară în alt loc. 

„Toţi suntem fiii lui Dumnezeu prin credința în isus 
Hristos” (Gal.3, 26). „Nu știți oare că voi sunteţi templul lui 
Dumnezeu şi că Duhul lui Dumnezeu locuieşte întru voi?" 
(1Cor. 3, 16). „Voi, însă, sunteţi tot trupeşti, câtă vreme este 
între voi pizmă, ceartă şi dezbinări... Oameni de rând, 
oameni slabi şi voi singuri nu vă cunoaşteţi bine, că Hristos 
lisus este întru voi? Afară numai dacă nu sunteți creştini 
netrebnici!” (2 Cor. 13, 5). „Dacă vă muşcați unul pe altul şi vă 
mâncaţi întreolaltă” (Gal.5, 17), „greu prinde Hristos chip în 

i” (Gal. 4, 6). Şi “fără Mine nu puteţi face nimic” (n.15, 5). 

„Învăţătorule, care este marea poruncă din Lege?”. 
EI îi răspunde: „Să iubeşti pe Domnul Dumnezeul tău cu toată 
inima la, cu tot sufletul tău şi cu tot cugetul tău” (Mt.22, 
36). „Deci, voi fiţi desăvăârşiți precum Tatăl vostru cel ceresc 
desăvârşit este” (Mt.7, 48). Calea voastră, a călugăriei, este 
calea urmării Domnului nostru lisus Hristos, care face cu 
putință şi porunca desăvârşirii. 

Sărăcia şi fecioria nu sunt aşa de grele; dar, lepădarea 
de sine dă foarte mult de lucru. Cu împlinirea acestei condiţii 
avem un adevărat război nevăzut: cu noi, cu lumea Şi cu diavolul. 

Dar, pentru aceasta s-a arătat Fiul lui Dumnezeu, ca să 
sfărâme lucrurile diavolului (| loan 3, 8-10). Căci „acela” 
învățat pe om dintru început neascultarea şi călcarea poruncii 
lui Dumnezeu şi îi învaţă până astăzi pe oameni, şi pe cel care 
ascultă îi face fiii lui. 

Noi, însă, prin Botez suntem născuți (a doua oară) din 
Dumnezeu şi prin aceasta cunoaştem care sunt fiii lui 
Dumnezeu şi care fiii diavolului, ce face fiecare cu porunca 

Iubirii de Dumnezeu şi a iubirii de oameni. Deci, de aceea s-a 
întrupat Fiul lui Dumnezeu şi s-a făcut Om, ca să ne arate 
posibilitatea ascultării de Dumnezeu şi a împlinirii poruncilor 
Lui, ca Om adevărat asemenea nouă, afară de păcat. 
Creştinismul e a doua creaţie a omului, iar călugăria o cale a 
realizării lui. | 

„Cine vrea să vină după Mine, să se lepede de sine, 
să-şi ia crucea sa în fiecare zi şi să-Mi urmeze Mie. Dar, 
cine nu se leapădă de sine şi de tot ce are, ba încă și de 
viața sa, nu poate să fie ucenicul Meu” (Luca 16, 21-23). 
Deci, şi porunca morţii. 

Alci stă viaţa ascetică a ucenicului şi greutatea toată: a 
lepădării de sine, a ascultării şi a tăierii voii proprii, pentru că 
nu sunt înțelese şi-s tare aspre. De ajutor este să ne amintim 
cuvintele Mântuitorului: „N-am venit să fac voia Mea, ci voia 
Celui ce M-a trimis pe Mine” (In.5, 30). lar cu ascultarea a 
fost ascultător până la moarte (şi încă moarte pe cruce - „Căci 
pentru aceasta am venit” - Mc.L, 38; Le.4, 43; In.18, 37). Cu 
aceasta a surpat stăpânirea morţii ca efect al neascultării 
omului. Că moartea mai dăinuieşte și după Învierea 
Mântuitorului, dăinuieşte cu alt sens, ca moarte a păcatului 
fiecăruia, a omului vechi, nu a omului nou. Moartea e eliberare, 
nu mai e osândă, mutarea din moarte la viață, cum zic Predaniile. 

Condiţia aceasta, a unei noi vieţi adusă de Dumnezeu ŞI 
Mântuitorul nostru lisus Hristos pe pământ între oameni, nu e 
înțeleasă bine şi uşor de noi, pământenii. ȘI, ca urmare, nici 
realizată în toată adâncimea frumuseţii şi în toată valoarea ei, 

Noi, prin naşterea trupească, suntem omul cel vechi, 
omul lipit prin cleiul simţurilor de faţa materială şi trecătoare 
a lumii acesteia, fapt care duce la toate patimile şi certurile 
care ne strâng şi ne îngustează orizontul minţii, ca ŞI cum 

modul acesta de viaţă ar fi toată dimensiunea noastră. Să ne 
fie nouă bine aici, pe pământ. Minte de prostie omenească, 
bună de aruncat în mare — de ar avea cineva credinţă cât un 
grăunte de muştar . 

Omul acesta vechi din noi nu suportă să se 
învinovăţească pe sine. Că el, de bunăvoie se striveşte sub 
greutatea muntelui sub care geme de prostia patimilor. Aceasta 
este voia care trebuie tăiată. Căci nimic nu le foloseşte 
oamenilor aşa de mult ca tăierea acestei voi a lor, iar voia e 
propriu-zis muşcarea unei patimi spre satisfacerea ei (Filocalia 
[X). Deci, de aceea e grea lepădarea de sine, ascultarea şi tăierea 
voii - care, în practica ascetică, sunt unul şi acelaşi lucru -, 
pentru că sunt împotriva patimilor. Aşadar, nu pentru pricina 
desăvârşirii e grea calea, ci pentru cleiul patimilor şi a plăcerii 
mincinoase cu care suntem legaţi de gard, de aceea sunt 
neînțelese şi refuzate ascultarea, lepădarea de sine şi 
tăierea voii. Şi nu mai scăpăm de aceste nesuferite unelte ale 
vieţii de fiecare zi, pentru că ele ne sunt crucea de fiecare zi; 
căci şi noi ţinem omul nostru cel nou, pe lisus Hristos, 
flămând, bolnav, în temniţă, pe cruce. De aceea, cum zice lorga: 
„E primejdioasă temnița în care ne simțim bine”, iar temniţa 
suntem noi. | 

Omul nostru vechi, duşmanul lui Dumnezeu, e cel care 
refuză dezlipirea de patimi, pentru că pune plăcerea simţurilor 
mai presus de omul cel ceresc, în persoana ceresc-pământească 
a lui lisus Hristos... Din condiţia tiraniei simţurilor, mântuirea 
ar fi imposibilă fără naşterea din nou din apă şi din Duh. lot 
avem Sfântul Botez, dar nu ştim mai nimic despre el; nu ne-a 
devenit conştient şi nu ne-a devenit putere cu care să ne biruim 
firea noastră şi lumea din noi. Noi avem numai hârtia de Botez. 

Bunul Dar al Botezului, bunul Cel ceresc, lisus Hristos, 
aşteaptă vârsta priceperii şi convertirea noastră. Noi, însă, cu 
puteri proprii, nu putem să tăiem din noi egoismul, părerea de 
sine, dorinţa de slavă şi tot desfrâul deşertăciunilor. În privinţa 
acestor vlăstare sălbatice avem prevenirea Mântuitorului: 
„L'ără de Mine nu puteţi face nimic!” (In.15, 5). Dar, ceea ce 
la om e cu neputinţă, e cu putinţă la Dumnezeu. EI este Cel care 
ne-a îmbrăcat la Botez, ne converteşte la o nouă minte — înnoirea 
minții — şi darurile Sfântului Botez încep să se dezvolte pe măsura 
izbăvirii noastre de patimi, cea după nevoinţă şi după credință. 

EI este sabia care taie toate mlădiţele sălbatice ale 
omului nostru vechi, ca toată seva minţii noastre să crească 
înspre omul nostru cel ceresc. E creşterea noastră de la chip 
la asemănare. Cel ce nu-şi cunoaşte şi natura divină e un mort. 
Cine nu munceşte în viaţa aceasta decât pentru traiul lui 
pământesc, iar pentru veşnicie nu face nimic, e mort. Iar 
călugării se mulțumesc că au ieşit din lume ŞI au îmbrăcat nişte 
haine călugăreşti; să afle că nu hainele fac pe călugăr călugăr. 

»b'Oc am venit să arunc pe pământ ŞI Cât aş vrea ca 
acum să fie aprins în lume” (Lc.12, 49). Dar, după Înviere, - 
a pogorât în vifor şi cutremur pe pământ în Duminica Po gorârii 
Duhului Sfânt, ziua întemeierii Bisericii ŞI instituirii Sfintelor 
ei Taine (printre care, primul, Botezul). Duhul Sfânt 
dumnezeiesc — cum precizează Sfântul Serafim de Sarov — a 
treia Persoană a Sfintei Treimi — e puterea dătătoare de viaţă 
în toată creaţia, puterea care a tămăduit de frică firea omenească 
a ucenicilor. Nemurirea a devenit mai evidentă ca moartea. 
Moartea pentru cauza lui Hristos a devenit o fericire mai 
evidentă ca martiriul. Aceasta e puterea nouă dată creştinilor, 
care nu poate fi combătută şi, deci, biruie lumea. Nu mai e o 
problemă a nu te teme de cei ce ucid trupul şi mai mult nu pot 


56 


face nimic. Există însă şi ispita muceniciei (!), dar aceasta-l 
deviere de la Ortodoxie şi de la socoteala minţii. 

Prin Duhul Sfânt suntem antrenați ontologic într-o nouă 
cunoaştere a condiţiei umane, ştiinţa mântuirii, înnoirea minţi, 
ştiinţa îndumnezeirii omului. Dar până acolo e o cale şi „Eu 
sunt Calea...”, cale care trebuie cunoscută şi mers pe ca cu 
grijă şi dreaptă socoteală, din aproape în aproape, în fiecare 
zi, cu fiecare amănunt în parte neînsemnat, dar amănuntele 
având urmări în eternitatea noastră. Căci, în tot momentul, omul 
îşi exprimă aparenţa sa şi-şi precizează destinaţia sa, în tot 
momentul se verifică autenticitatea credinţei sale şi se 
împlineşte judecata sa. În jurul lui şi în el se exercită 
antagonismul ireductibil al (idolatriei) pământului şi al 
recunoaşterii singurului Domn lisus Hristos ca sens al vieții. 

Cuvântul profetic al Sfântului Evanghelist loan invită 
pe credincios să aprecieze gravitatea eternă a fiecărei clipe. 
Gravitatea aceasta nu îngăduie nici distracție, nici uşurătate, 
nici compromisuri, ci provoacă angajarea imediată şi 
integrală a existenţei noastre în perspectiva celei de-a 
doua veniri a Domnului nostru Iisus Hristos. Deci, 
Împărăţia lui Dumnezeu nu e numai un eveniment viitor, Ci şi O 
realitate prezentă şi încă de cea mai stringentă prezenţă a oricărei 
clipe. Deci, războiul nevăzut trebuie bine cunoscut că-l de mare 
trebuinţă. Temeiul lui e că patimile pot fi stinse şi faptele din 
afară pot fi îmbunătățite numai după ce omul s-a deprins 
să-şi urmărească atent orice gând. Celui ce ia seama la calea 
sa, acelui îi voi arăta mântuirea Mea! Şi cum îi arată? 

Că nu trebuie să te împotriveşti sau să cârteşti când ţi se 
taie lăstarii tăi sălbatici, voile tale, care sunt, de obicei, draci. În 
vederea dobândirii cât mai evidente a chipului lui: Hristos în noi 
avem rânduite: lepădarea de sine, ascultarea şi tăierea voii, 

nevoinţă. Și unul din defectele cele mai mari ale omului este 
acela că nu-şi poate da seama de defectele sale şi e ținut de 
puterea vicleanului în ciuda părerii că el ştie cum să trăiască. 
Dumnezeu a rânduit o ierarhie între oameni şi flecare are pe 
cineva mai mare ca el, în dar şi rânduit, faţă de care-i dator să fie 
supus. Aşadar, pentru a trăi cu linişte trebuie să fii una din două: 

-  saupede-a-ntregul liber; 

-  saupede-a-ntregul supus. 

Dar nu orice libertate, ci numai aceea pe care o dă 
adevărul după cuvântul Mântuitorului („Adevărul vă va face 
liberi” - ln.8, 32). Nu adevărul iluzie, care e sectar, ci Acela 
care €e persoană divină şi consacrată Bisericii soborniceşti. 
Numai acolo unde fraţii trăiesc în iubire, Dumnezeu trimite 
daruri desăvârşite. lar această iubire pe care o apăraţi laolaltă 
[uniţi] e ridicată la valoarea de semn al recunoaşterii că aceia 
sunt ucenicii şi prietenii Mântuitorului. Şi, cu cât cineva se 
apropie mai mult de Dumnezeu, prin ascultarea poruncilor, cu 
atât îşi vede mai mult defectele sale şi nu se mai ocupă de defectele 
altora. Atunci, ceea ce eşti vorbeşte mai tare decât ceea ce spui... 

Deci, „căutați, mai întâi, Împărăţia lui Dumnezeu şi 
drepialea Lui şi toate celelalte vi se vor da vouă” (Mt.6, 
33). Nu fi cu spinii grijilor în inimă, ci dă-Mi Mie inima Ta! 

„Dacă vrea cineva să vină după Mine, să se lepede de 
Sine, să-și ia crucea sa în fiecare zi şi să-Mi urmeze Mie (L.c.9, 
23-24). Așadar, oricine din voi care nu se leapădă de tot ce 
are, ba încă şi de viaţa sa, nu poate să fie ucenicul Meu (Le. 14, 
33). În lume necazuri veţi avea din pricina Mea, căci vă vor 
ocări și vă vor prigoni pe voi şi, minţind, vor zice tot cuvântul 
rău împotriva voastră (ML5, 11). Iar când vor incepe să fie 
[oate acestea, prindeţi suflet și ridicaţi capetele voastre pentru 
că răsplata voastră s-a apropiat. Îndrăzn iți, deci. Eu am biruit 
lumea (In.16, 33). Jată, stau la uşă şi bat” (Ap.3, 20). 

Armele virtuților 


Smerenia 
| Atâta ţine suferinţa, cât ţine mândria | 


Suferința pricinuieşte la foarte mulți bătaie de cap. Nu 
puţini sunt cei care au considerat mântuirea ca scăpare de 
suferință. Trebuie înţeleasă situaţia că dacă sufletul se 
statorniceşte în buna trăire după poruncile Domnului, multe 
amărăciuni trec şi vin multe bucurii. Vremea de amărăciune 
ține atât timp cât ţine mândria şi celelalte păcate. Cel 
smerit are cea mai mare mărire, în faţa căruia nu poate rezista 
nimic, nici lucruri, nici diavolul. 

Cel mai mult iubeşte Dumnezeu smerenia. Celui smerit 
lucrurile i se întorc în bine. Acesta înțelege a iubi pe tot omul, 
fără să-şi pună nădejdea în vreunul. Nădejdea toată trebuie s-o 
punem în Dumnezeu, căci numai cu EI suntem cei mai tari. 
Când EI ne părăseşte, suntem goi. Rând pe rând ne părăsesc 
rude, prieteni, binevoitori, iar vrăj maşul care lucrează întăreşte 
pe duşmani. 

Psalmistul David ne arată în ce constă tăria omului prin 
psalmul în care zice: „Nu arcul şi sabia sunt tăria şi nădejdea 
mea, ci Tu eşti Doamne” (Ps.43, 8). lată cum acest rege 
mărturiseşte un adevăr, că nu în numărul supuşilor şi al armelor 
se reazemă, căci acestea pot oricând să aducă deziluzii, suni 
nestatornice. Martoră ne este istoria, cu toţi cei care s-au 
încrezut numai în forţele lor, în trufia lor, fără a ţine cont de 
puterea lui Dumnezeu. Toţi şi toate s-au prăbuşit, imperii sau 
împărați puternici, de nici urma nu li se mai găseşte desluşit. 

Stânta Scriptură grăieşte categoric: „Tor cel ce se înalță 
Se va smeri, şi lot cel ce se smereşte se va înălța ” (Lc.18, 14). 
Este în aceste cuvinte cuprinsă o lege adâncă. În smerenie ŞI în 
răbdarea suferinței se arată minunat lucrarea lui Dumnezeu, 
ncînţeleasă la început de mintea noastră mărginită. Celor ce 
primesc suferinţa cu răbdare şi seninătate, după ce au trecut cu 
succes pragul încercărilor, li se fac prin acestea pricini de multe 
bucurii viitoare, aducând cu sine rodul necesar mântuirii. 

Dumnezeu, în dragostea Sa, a dăruit lui David, în locul 
copilului mort, un alt fiu, pe Solomon, care a fost cel mai 
mare înțelept al oamenilor. În felul acesta, nu l-a lăsat pe 
Împăratul David să-şi plângă copilul prea mult şi, întocmai ca 
ŞI lui lov, care trecuse cu succes încercarea ingăduită de 
Dumnezeu prin suferință, l-a răsplătit, dându-i pe Solomon, 
care a devenit apoi regele înţelepciunii. David a scris Psaltirea, 
în care se cuprind patimile sale. În ea descrie păcatul. Îşi plânge 
fărădelegile şi ne arată că suferinţa e singura mărturie care-i 
poate învăţa pe oameni ceva. În Psalmul 31 sunt ascunse 
învățămintele celor două fărădelegi: „Ferice de omul căruia 
Domnul nu-i ţine în seamă nelegiuirile şi în inima căruia 
nu este viclenie. Ferice cel cu fărădelegea iertată şi de cel 
cu păcatul acoperit” (1-2). Acest psalm a fost scris după cei 
s-a iertat păcatul, după ce s-a mărturisit şi a arătat starea cea 
bună de fericire, de uşurare în care se afla sufletul după 
mărturisire. lată cum descrie situaţia sa dinainte, tot în acest 
psalm: „Câră vreme am ticul, mi se lopeau oasele, şi gemetele 
nu mai conteneau, căci ziua Și noaptea mă apăsa mâna Ta 
şi vlaga mea seca ca de arşița verii” (3-4). 

Lucrul este clar, că atât timp cât nu se mărturisise, David 
nu avea linişte; nu avea odihnă câtă vreme conştiinţa era 
încărcată. Deci, se vede că orice om care păcătuieşte - şi e bine 

să recunoaştem că toţi păcătuim, căci om fără păcat nu există - 
are nevoie de mărturisire, după care Dumnezeu ridică pedeapsa 
păcatului. Să ascultăm pe David, ce mai spune în acelaşi psalm: 
„Atunci mi-am mărturisit păcatul meu şi nu mi-am ascuns 
fărădelegea și îndată ai ridicat pedeapsa păcatului meu” (6). 
lată dovada scrisă în Sfânta Scriptură, exprimată prin gura 
psalmistului David, că e neapărată nevoie de mărturisire, căci 
numai în urma ei vine iertarea de păcate, ridicarea pedepsei. 
Îndemnul spre aceasta tot David îl dă, când zice: „De aceea toată 
sluga credincioasă să se roage Ție la vremea cuvenită, şi chiar 
potop de s-ar stârni, pe acela nu l-ar potopi” (7). 

Toţi trebuie să credem fierbinte în cele scrise, că 
Dumnezeu îndată după mărturisire ridică pedeapsa păcatului, însă 
după aceea vin încercările. Dovada am văzut-o tot la David. Nu 
este aşa cum cred unii, că de acum, imediat ce ţi-ai mărturisit 
păcatele îți merge numai bine şi eşti scutit de orice urmare, 
căci pe cât e de adevărat că Dumnezeu te iartă imediat după 
mărturisire, pe atât de adevărat şi drept este că încercările vin, 
dar nu ca pedeapsă, deşi pot ţine ani de zile, ci încercări de 
învăţare permanentă a sufletului, un fel de înţepături de ac ale 
înțelepciunii, căci zice: „Înţelepți-te-voi şi-ţi voi arăta calea 
pe care trebuie să mergi. Sfătuitorul tău voi fi şi ochiul Meu 
va fi asupra Ta” (9). În continuare ne sfătuieşte: „Nu fiți fără 
de minte, cum e calul şi catârul pe care îl sileşti la supunere 
cu frăâul şi zăbala. Bucuraţi-vă în Domnul, drepţilor. Scoateți 
strigăte de bucurie toţi cei drepți la inimă” (10-12). 

În Psalmul 33, David îşi exprimă bucuria că cunoştinţa 
şi sfatul fac joc. În acelaşi psalm, regele zice: „Căutat-am pe 
Domnul şi m-a auzit, şi din toate necazurile mele m-a izbăvit. 
Apropiaţi-vă de E şi vă veţi lumina, şi fețele voastre nu se 
vor ruşina (4-5). Cunoaşteţi şi vedeți că bun este Domnul. 

lerice de omul care nădăjduiește într-Însul. Mântui-va 
Domnul sufletele robilor Săi, şi nimeni din cei ce 
nădăjduiesc în El nu va pieri” (8-9). lată o mărturisire 
strălucitoare de speranţă, o făclie de nădejde la Dumnezeu, un 
sfat strălucit: răbdare, smerenie, şi atunci vei birui toate 
ispitele. Prin Psalmii 31-33 înfige porunca în conştiinţa 
oamenilor, spre a le ţine viaţa curată. Prin aceste exemple şi 
prin celelalte din Vechiul şi Noul Testament se descoperă 
oamenilor că păcătoşii, în orice stare ar Hi, să nu 
deznădăjduiască, căci dacă se vor mărturisi, Domnul este mare 
în mila Sa nemăsurată, încât mintea omenească mărginită nu 
poate uşor înțelege. 


Spovedania omului lăuntric 


[care duce la smerenie] * 

La spovedanie nu trebuie să spui acele păcate [de 
care al fost dezlegat la spovedaniile anterioare] pe care nu 
le-ai mai repetat, altminterea ar însemna că nu ai încredere 
în puterea Tainei săvârşite prin spovedanie. Nu trebuie să- 
(i aminteşti de persoana cu care ai fost în clipa săvârşirii 
păcatului, ca să te osândeşti numai pe tine. Sfinții Părinţi îi 
opresc pe credincioşi să-şi spună păcatele în toate 
amănuntele, ci să le recunoască în general, pentru ca nu 
cumva luându-le pe toate în parte să dea prilej de sminteală 
şi sufletului său, cât şi duhovnicului, 

Cei care se mărturisesc şi spun păcatul numai pe 
jumătate şi restul nu, cei care nu iau hotărârea de a spune tot 
păcatul, aceştia sunt cu un picior la duhovnic ŞI cu altul la păcat. 
Tu ai venit să te pocăieşti şi totuşi nu te căieşti de păcate, 
DI N O 


* Text publicat numai parţial în alte cărți 

fiindcă nu ştii să te pocăieşti cum trebuie, adică îți aduci 
aminte de păcate în chip rece şi indiferent. Tu ai înşirat toate 
mărunţișurile, iar ceea ce este mai important ai scăpat din 
vedere. Nu ţi-ai mărturisit cele mai grele păcate, nu ai 
recunoscut Şi nu ţi-ai notat că tu: 
-  nutubeşti pe Dumnezeu, 
-  urăşti pe aproapele, 
- nu crezi în cele ce spune cuvântul lui Dumnezeu şi 
- eşti plin de mândrie şi de slavă deşartă. 
În aceste patru păcate intră toată prăpastia de răutăți şi toată 
corupţia noastră sufletească. În esență, ele sunt 
rădăcinile principale din care răsar toate vlăstarele 


căderilor noastre în păcate. 
* 


Întorcându-mi privirea cu toată atenţia asupra sufletului 
meu şi observând mersul lăuntric al stării mele, m-am încredinţat, 
din experienţă, că nu iubesc pe Dumnezeu, nu am dragoste pentru 
aproapele, nu cred în nimic din cele ce ştiu despre religie şi 
sunt plin de mândrie și de iubirea de sine. Loate acestea se 
găsesc, într-adevăr, în mine, printr-o cercetare amănunțită 
săvârşită asupra simţurilor şi faptelor, acolo unde sunt. 

1) Eu nu iubesc pe Dumnezeu. Căci dacă L-aş fi 
iubit, m-aş fi gândit mereu la EI cu o bucurie pornită din 
adâncul inimii. Orice gând despre Dumnezeu mi-ar Îi adus 
în suflet o bucurie deosebită. Dimpotrivă, eu mă gândesc 
mai mult, mai des şi cu mai multă plăcere la cele pământești, 
iar gândirea despre Dumnezeu constituie o greutate şi o 
uscăciune. Dacă eu L-aş fi iubit, atunci convorbirea cu 
Dumnezeu săvârşită prin rugăciune, m-ar fi hrănit şi m-aş îi 
dus spre o neîntreruptă legătură cu El. Dar, dimpotrivă, 
departe de a mă desfăta în rugăciune, eu simt o greutate 

tocmai în timpul când mă rog, mă lupt cu plictiseala, slăbesc 
din pricina lenevirii şi sunt gata să mă apuc cu mai multă 
plăcere de orice fel de lucru mai mărunt, numai ca să pun 
capăt rugăciunii. Din ocupațiile mele nefolositoare, timpul 
trece pe neobservate, dar când mă apuc de lucruri 
dumnezeieşti, când mă aflu în prezenţa Lui, orice din ceea 
ce fac mi se pare un an. Cel ce iubeşte pe cineva se gândeşte 
neincetat în tot ceasul zilei numai la acea persoană, şi-o 
închipuie, se gândeşte la ea ŞI, în orice ocupaţie, iubitul său 
prieten nu iese din gândurile lui. Eu însă, în cele 24 de ore 
abia dacă jertfesc o oră ca să mă cufund în adâncurile gândirii 
despre Dumnezeu, să mă înflăcărez de dragostea Lui, iar restul 
de 23 de ore le pun cu plăcere ŞI cu toată râvna pe altarul atâtor 
mii de patimi. În vorbirile despre lucruri nefolositoare, despre 
lucruri mici pentru suflet, eu sunt treaz, sumt o plăcere, iar în 
discuţiile despre Dumnezeu sunt uscat, plictisit şi trândav. Şi 
chiar atunci când sunt atent, nevrând să ascult de convorbirile 
dumnezeieşti, caut să trec mai repede la discuţiile care 
măgulesc patimile, caut cu ele să-mi satisfac dorinţa de a 
dobândi cât mai multe cunoştinţe în ştiinţele lumii, în artă, în 
economie, iar învățăturile Legii Domnului, cunoştinţele despre 
Dumnezeu, despre religie, nu lasă nici o urmă asupra mea, 
nu-mi hrănesc sufletul. De aceea, socot că toate acestea, 
departe de a fi ocupaţia esenţială a unui creştin, nu sunt decât 
subiecte singuratice şi de mâna a doua, de care nu trebuie să 
mă ocup decât în timpul liber şi numai aşa, în treacăt. 

Scurt vorbind, dacă dragostea lui Dumnezeu se cunoaşte 
după împlinirea poruncilor Lui („Dacă Mă iubiţi, veți păzi 
poruncile Mele”, spune Domnul nostru lisus Hristos), iar eu, 
nu numai că nu păzesc poruncile Lui, ci-mi dau prea puţin 
silinţa ca să le împlinesc, atunci să trag încheierea potrivit 

adevărului celui mai curat, că eu nu-L iubesc pe Dumnezeu. 
Asta o întăreşte Sfântul Vasile cel Mare când spune: „Drept 
dovadă că omul nu iubeşte pe Dumnezeu şi pe Hristosul 
Său, este faptul că el nu împlineşte poruncile Sale”. 

2) Nu am dragoste pentru aproapele. Că departe de a 
mă hotărî să-mi pun, potrivit Evanghelici, sufletul pentru binele 
aproapelui, eu nu jerttesc măcar cinstea, fericirea şi liniştea 
mea spre binele aproapelui. Dacă l-aş fi iubit, potrivit poruncii 
Evangheliei, ca pe mine însumi, atunci nenorocirea lui m-ar 
durea şi pe mine, iar fericirea lui m-ar umple de bucurie, pe 
câtă vreme eu, care ascult cu mai multă curiozitate povestirile 
privitoare la nenorocirile aproapelui, nu mă interesează sau, 
ceea ce e o crimă şi mai mare, parcă găsesc o plăcere în toate 
acestea. Eu, pe deasupra, nu acopăr cu dragoste faptele cele 
rele ale fratelui meu, ci le răspândesc. Văzându-i bunătatea, 
cinstea şi fericirea lui, nu mă înveselesc, ca şi cum ar fi ale 
mele proprii, Ci, ca şi orice lucru străin de mine, nu trezesc în 
sufletul meu nici un simțământ de bucurie, ci, dimpotrivă, 
stârnesc în inima mea un fel de invidie sau dispreţ. 

3) Nu cred în nimic din cele ce țin de religie, nici în 
nemurirea sufletului, nici în Evanghelie. Dacă eu aş fi foarte 
bine încredinţat că, fără nici o îndoială, dincolo de mormânt 
este o viaţă veşnică şi o răsplată pentru faptele pământeşti, 
atunci fără încetare m-aş fi gândit la toate acestea. Un simplu 
gând despre omenire m-ar fi îngrozit şi eu mi-aş trăi viaţa 
aceasta ca un pribeag care este gata să intre în patria Lui 
cerească. Dimpotrivă, eu nici nu-mi pun problema veşniciei, 
iar sfârşitul vieţii de aici îl socot ca un fel de margine a 
existenţei mele. Un gând tainic se umbreşte în inima mea: cine 
știe ce va fi după moarte? Chiar dacă spun că cred în nemurire, 
O zic numai din minte, iar inima mea rămâne departe de 

încredințarea puternică în viaţa veşnică, ceea ce dovedeşte 
fățiş că o mai bună parte a vieții mele trupeşti este ceva 
zadarnic. Dar, dacă Sfânta Evanghelie, ca un cuvânt 
dumnezeiesc, ar îi fost primită în inima mea cu credinţă, eu 
m-aş fi ocupat mereu de ea, aş fi învăţat-o, m-aş [i desfătat 
cu citirea ei şi chiar o simplă privire aruncată asupra ei ar fi 
trezit în mine o adâncă evlavie. Înţelepciunea, fericirea şi 
jubirea sunt cuprinse în paginile ei şi m-ar îi umplut de 
bucurie, m-aş fi desfătat cu ele cum te hrăneşti cu pâinea 
cea de toate zilele şi aş fi purces din toată inima la împlimrea 
poruncilor er. Nimic din cele pământeşti nu ar îi fost în stare 
să mă abată de la această hotărâre. Și, totuşi, eu chiar dacă, 
din când în când, mai citesc sau mai ascult din cuvintele 
Domnului, o fac fie dintr-o necesitate, fie dintr-o curiozitate 
ştiinuifică şi nu mă pot adânci cu cea mai mare luare aminte 
în spiritul Evangheliei şi simt cum mă cuprinde o uscăciune 
şi o lipsă de interes, ca şi cum aş Îi în fața unei cărți obişnuite. 
Rămân fără nici un fel de roadă şi chiar bucuros o schimb pe 
orice fel de carte de lume în care găsesc mai multă plăcere 
şi multe subiecte pline de interes. 

4) Sunt plin de mândrie şi iubire de Sine. Loate 
faptele mele afirmă următorul lucru: văzând în mine ceva 
bun, doresc să-l scot la iveală sau să mă proslăvesc în faţa 
altora, sau să mă îndulcesc înăuntrul meu. Deşi în afară arăt 
oarecare smerenie, totuşi o atribui propriilor mele puteri şi 
mă socot în faţa altora cel mai desăvârşit sau, cel putin, nu 
mai rău decât ei. Dacă observ la mine un neajuns, caut să-l 
acopăr cu aparenţe, necesitate sau nevinovăție, mă supăr pe 
cei ce nu mă respectă, pe care-i consider drept nişte 
nepricepuţi care nu ştiu să prețuiască oamenii; mă laud cu 
binefacerile melc, iar înfrângerile în întreprinderile mele le 

socot jignitoare pentru mine; cârtesc şi mă bucur de 
nenorocirile vrăjmaşilor mei. Chiar dacă-mi dau silinţa spre 
ceva bun, am drept scop sau lauda, sau folosul meu 
duhovnicesc, sau mângâierea ce vine de la lume. Într-un 
cuvânt, eu fac din mine un ideal în fața căruia săvârşesc o 
neîntreruptă slujbă, căutând în toate, fie plăcere pentru simţ, 
fie o hrană pentru patimile şi poftele mele sorbitoare de 
desfătări. 


Din toate cele înşirate aici, mă văd mândru, neînfrânt, 
lipsit de credinţă, neiubitor de Dumnezeu şi urâtor de 
aproapele. Ce stare mai păcătoasă decât aceasta!? Situaţia 
duhurilor întunecate e mai bună decât a mea, căci acestea, chiar 
dacă nu-l iubesc pe Dumnezeu, îl urăsc pe om, trăiesc şi se 
hrănesc cu mândrie, dar, cel puţin, cred şi se cutremură de 
atâta credință! Dar eu? Mai poate fi o stare mai grea decât 
aceea care mă aşteaptă? Şi pentru care alte pricini hotărârea 
judecății va fi mai aspră, dacă nu pentru o astfel de viaţă 
dezordonată şi nechibzuită pe care o recunosc în mine însumi? 


Dragostea arde relele, 
fericit cine o are 


Cu păcatele nemărturisite are Dumnezeu altă socoteală: 
tot socoteală milostivă, însă pe noi ne ustură. Știind Dumnezeu 
nătângia noastră, nu ne lasă părăsiţi în întunericul necunoștinței, 
ci ne trimite necazuri sau pocanii fără voie: dureri, pagube, 
vrajbe, tulburări, copii slabi şi orice altă suferinţă. 

Ispăşirea de nevoie e, de obicei, mai aspră ca ispăşirea 
de bunăvoie, pentru că şi păcatele nemărturisite sunt mai mari 
decât cele mărturisite. Cu toate acestea, tu, în neştiință, te porţi 

impotriva rânduielii lui Dumnezeu (în ceea ce îţi trimite 
Dumnezeu spre 1spăşire), astfel că strici şi întorci totul spre 
o mai mare osândă; căci toate le poate Dumnezeu fără tine, 
dar să te mântuiască din lumea aceasta nu poate fără tine. 
Nici tu nu te mântuieşti fără mâna lui Dumnezeu şi nici 
Dumnezeu nu te ridică dacă tu nu-l întinzi mâna. Destul îți 
este ţie că te cercetează mereu şi atât de mult te roagă. 

Hotărâţi-vă astăzi şi vă mărturisiţi şi celelalte păcate 
nemărturisite ale voastre, căci acelea sunt verigile diavolului, 
în care-şi prinde el cârligele. Luaţi seama că de nu vom rupe 
de la noi lucrurile diavolului, nu ne vom scăpa de ghearele 
iadului, care ne ia din minte pocăința ca să nu ne îndreptăm 
viaţa. Ba, dimpotrivă, lovim cu ocări milostiva mână a lui 
Dumnezeu; chiar când Dumnezeu ne întinde mâna, satana ne 
împinge să o scăpăm. Voi vă speriaţi auzind acestea, însă, ori 
de câte ori blestemați întru necazuri, să ştiţi că lucrul acesta- 
| faceţi şi pentru el vine urgia lui Dumnezeu. 

Aceştia Sunt cei ce osândesc păcatele altora şi nu le 
văd pe ale lor: vor cădea şi ei întocmai, pentru că nu s-au 
rugat, ci au judecat. 

O, toți cei ce se împotrivesc lucrului lui Dumnezeu în 
lume, de la aceştia se duce Duhul adevărului şi intră într-înşii 
duhul satanei care „i se face dumnezeu”. N-au crezut adevărului 
şI nu l-au primit; iată, le-a trimis Dumnezeu lucrarea 
mincinoasă, să o creadă pe aceea. Așa se nasc toţi sectarii pe 
lume şi vine urgia lui Dumnezeu peste dânşii. 

Alunecarea în păcate e o taină a rânduielii nevăzute; 
unii cad din neştiință, alții din amăgirea firii; unii din ispita 
diavolului, alții că-i părăseşte Dumnezeu o vreme, ca să-l 
cunoască lipsa şi, în sfârşit, căderea cea mai mare, cea din 
urgia lui Dumnezeu peste dânşii. Poţi opri pe Dumnezeu să-ţi 


68 


întindă mâna, dar după ce-ai oprit-o, nu-L mai poţi opri ca să 
nu-ți plătească. 
„Unde nu e Dumnezeu, e bătaia lui Dumnezeu!” 


Despre iubire şi dragoste 


În vremea ispitelor să nu părăseşti mănăstirea ta, ci 
suferă cu vitejie valurile gândurile şi, mai ales, pe cele ale 
deznădejdii şi ale moleşelii. Căci, aşa fiind probat cu bun rost, 
prin necazuri, vei dobândi o nădejde şi mai întărită în 
Dumnezeu. lar de o vei părăsi, te vei afla neprobat, lipsit de 
bărbăţie şi de statornicie. 

De vrei să nu cazi din dragostea cea după Dumnezeu, 
să nu laşi nici pe fratele tău să se culce întristat împotriva ta, 
nici tu să nu te culci scârbit împotriva lui, ci: „Mergi şi te 
împacă cu fratele tău” şi venind |la rugăciune], adu lui Hristos 
conştiinţa curată, prin rugăciune stăruitoare - darul dragostei. 

Nu da urechea ta limbii celui ce defaimă, nici limba ta 
să nu fie iubitoare de ponegrire, ascultând sau grăind cu plăcere 
cele rele împotriva aproapelui, ca să nu cazi din dragostea 
dumnezeiască şi să te afli străin de viaţa veşnică. 

Nu primi bârfeala împotriva părintelui tău, nici nu- 
I încuraja pe cel ce necinsteşte pe el, ca să nu se mânie 
Domnul pentru faptele tale şi să te stârpească din pământul 
celor vii. 

Închide-i gura celui ce bârfeşte la urechile tale, ca să 
nu săvârşeşti păcat îndoit împreună cu acela: pe tine obişnuindu- 
te cu patima pierzătoare, iar pe acela neoprindu-l de a flecări 
împotriva aproapelui. 

Să nu loveşti vreodată pe vreunul din fraţi, mai ales 
fără pricină și fără judecată, ca nu cumva, nerăbdând jignirea, 

să plece şi să nu mai scapi niciodată de mustrarea conştiinţei, 
aducându-ți pururi aminte de întristare în vremea rugăciunii 
ŞI răpindu-ţi mintea de la dumnezeiasca îndrăznire. 

Să nu suferi bănuieli sau măcar oameni care îți aduc 
aminte împotriva altuia. Căci cei ce primesc smintelile în 
orice chip, faţă de cele ce se întâmplă cu voie sau fără voie, 
nu cunosc calea păcii, care duce, prin dragoste, la cunoştinţa 
de Dumnezeu, pe cei ce o iubesc pe ca. 

Încă nu are dragoste desăvârşită cel ce se mai ia după 
părerile oamenilor. De pildă: pe unul iubindu-l, iar pe altul 
urându-l pentru pricina aceasta, sau aceea; sau pe acelaşi, odată 
iubindu-l, altădată urându-l pentru aceleaşi pricini. 


Faptele milosteniei trupeşti şi sufleteşti 


Faptele milosteniei trupeşti 


|. A sătura pe cel flămând. 

2. A da de băut celui însetat. 

3. A îmbrăca pe cel gol. 

4. Aprimi în casă pe cel străin. 
5. A cerceta pe cel bolnav. 

6. A cerceta pe cel din temniță. 
7. A îngropa pe cel mori. 


Faptele milosteniei sufleteşti 


|. A îndrepta pe cel greşit. 

2. A învăţa pe cel neştiutor. 

3. A da sfat bun celui ce stă la îndoială. 
4. A ne ruga pentru aproapele. 


5. A mângâia pe cel întristat. 
6. A suteri cu răbdare asuprirea şi a întări şi pe alţii. 
7. Aterta pe cei ce ne-au greşit şi a ne ruga pentru ei. 


Despre ascultare 


Ascultarea este aceea care ne duce pe noi, pe drumul 
nostru, în calea mântuirii. Mântuire fără ascultare desăvârşită 
nu putem dobândi. Exemplu de ascultare desăvârşită ne-au dat 
Sfinţii Părinţi care au trăit în obşte. Şi în Vechiul Testament 
avem exemplu pe Psalmistul David, care, văzând pe femeia lui 
Urie, pe bărbatul ei l-a trimis în război, iar el cu femeia lui a 
păcătuit, având şi un copil, şi fiind rege a fost certat de acest 
păcat prin Natan (Regi 11, 2-17). Atunci a început să vadă 
păcatul şi, îmbrăcându-se în sac, desculț, s-a pocăit; prin 
psalmul 31 şi-a plâns păcatul, iar prin psalmul 32 începe să 
mulțumească lui Dumnezeu, lăudând slava care este atât de 
mare. Lot cu aceşti psalmi arată până la ce grad de smerenie a 
ajuns Psalmistul David. 

Exemplul cel mai bun şi mai simţitor ni l-a dat Mântuitorul, 
prin ascultarea cea desăvârşită, prin primirea morţii pe Cruce, 
ca să poată primi mântuirea drepţilor din Vechiul Testament. 
Numai prin această ascultare desăvârşită a putut Mântuitorul 
să scoată pe toți drepții din fundul iadului. Toate acestea, 
Mântuitorul le-a primit numai după firea pământească, căci, 
după cea cerească, de mult a biruit pe satana. Și noi putem să 
ne asemănăm cu lisus Hristos, după firea cea trupească. 

Despre post şi cât e de vechi postul 


Încă din rai i-a rânduit Dumnezeu lui Adam, strămoşul 
neamului omenesc, înfrânarea de la mâncare, şi n-a ascultat 
Adam. lar neascultarea aceasta l-a scos afară din Rai. Şi a plâns 
Adam pe urmă! De atunci pribegim şi noi pe afară şi plângem 
plânsul lui Adam, căci de atunci noi nu mai putem vedea pe 
Dumnezeu. Aceasta întru pomenirea izgonirii lui Adam din Rai. 

De atunci au postit tot cei ce au făcut lucrul lui 
Dumnezeu: Moise, Proorocii şi toţi cei dinainte de Hristos. 
Nici nu mai vorbim de cel mai aspru post, pe care l-a postit 
Sfântul loan Botezătorul. Mântuitorul Însuşi a postit 40 de zile 
înainte de a-și începe propovăduirea. Întru pomenirea acestui 
post al Mântuitorului au rânduit Sfinţii Părinţi aceste 7 
săptămâni şi totodată pentru curățirea sufletului pentru înviere 
[învierea lui Dumnezeu în noi]. Învierea Mântuitorului din morți 
e o lucrare aşa de mare încât covârşeşte toată mintea şi nu 
poate intra în suflet necredincioşilor şi nici în trupul pătimaş. 
De aceea trebuie post căci cu Învierea Mântuitorului din morți, 
mărturisim Şi învierea noastră şi învierea lui Dumnezeu în noi. 


Cine e împotriva postului? 


Acestea: 

Lumea, trupul şi diavolul, toți aceştia sunt împotriva 
mântuirii noastre. Aceştia trebuie biruiţi. Postul, prin urmare, 
este o luptă aspră cu însuşi trupul tău. Dacă birui, bine îţi va fi, 
iar dacă nu, să ştii că foate relele de la stomac încep, iar 
relele sunt patimile. De aceea, postul are următorul rost: să 
curățească trupul până acolo încât să nu mai fie o piedică 

pentru suflet. Să nu mai fie luptător nătâng, împotriva Duhului 
Sfânt. Căci, fără post, trupul se face unealtă duhului rău. 
La sfârşitul veacului (şi pare că-i aproape) anticrist tot cu 
stomacul va vădi pe oameni. 

Deci, dacă toate relele de la stomac încep, apoi şi 
slăbirea tot de la stomac trebuie să înceapă. Prin post, 
închisoarea de pe noi se face mai străvezie şi întru material 
curat va veni Duhul lui Dumnezeu şi va avea pe ce să şadă, şi E] 
va săvârşi lucrarea. lar lucrarea e mântuirea omului. Înţelegeți 
dar, de ce cei trei - lumea, trupul şi diavolul - sunt vrăjmaşii 
mântuirii şi vrăjmaşii postului. Nu postul ne mântuieşte, ci 
darul lui Dumnezeu. Nu osteneala ne mântuieşte, ci mila 
Tatălui. Dar osteneală fă, că altfel nu vine Mila. 


Cine nu poate posti? 


Apoi, din cele până aici se înţelege destul de bine, căci 
mulți se plâng, aceia care au în sine frica de gura lumii, ori 
înca de slăbirea trupului, sau, mai bine zis, iubirea de sine, 
sau, în sfârşit, vreo lucrare a diavolului, căci acestea toate, la 
urma urmei, tot lucrarea diavolului se socotesc. 

Să vedeţi cu de-amănuntul cine nu poate posti. Cei ce 
n-au (postit) vrut să postească niciodată, cei ce au umblat prin 
locuri necurate, adică prin casele mucărilor (pocăiţilor), 
jidovilor, a celor ce au căzut de la dragoste şi dreapta credinţă. 
Cei ce fac desfrânări şi alte păcate şi nu se desfac de ele. Cei 
ce nu iartă pe aproapele. Cei ce suferă muncile de la duhurile 
rele şi toţi cei ce suferă de duhul mut şi surd. 

Dar şi bolnavii sau neputincioşii. 

De ce nu pot posti aceştia? 


lată de ce?! Pentru că iubesc mai mult păcatul şi sfatul 
diavolului, pentru că n-au învăţat iertarea, pentru că nu se 
spovedesc curat cu anii sau cu zecile de ani, şi ajung în vorba 
unei hule rele, stricate şi nu mai aud cuvântul lui Dumnezeu, 
decât numai stomacul care Ii s-a făcut Dumnezeu. Apoi, o altă 
mare pricină, din care oamenii nu pot posti, este aceea că postul 
este încă şi un dar al omului către Dumnezeu şi un dar al lui 
Dumnezeu către om. Și este scris: când aduci darul tău, mai 
întâi te împacă cu vrăjmaşul tău sau cu fratele tău, şi apoi vino 
şi adu darul tău. Căci dacă tu nu ierți, nici Dumnezeu nu te 
iartă pe tine şi nici darul tău nu se primeşte, şi fără să-ţi aţute 
Dumnezeu nu poți face nimic. Aşadar, cine nu poate ierta, 
nu poate nici posti. [ineţi minte! 


Cum să postim? 


lată şi măsura pe care au văzut-o toți Sfinții Părinţi: 
lepădarea de carne, grăsimi şi înfrânarea de [a săturare. ŞI e 
drept că una este foamea şi alta este pofta; una-i frebuință şi 
alta e patimă, şi patima trebuie ucisă. 


Postul Sfintelor Paști (iată cum trebuie postit) 


Fără carne, ouă şi brânză. 

Duminica şi sâmbăta se poate mânca untdelemn, cine 
vrea, iar dacă nu, mai bine este. 

În următoarele zile de sărbătoare: 24 februarie 
(Aflarea Capului Sfântului loan Botezătorul); 9 martie (Sfinţi 
40 de Mucenici); 25 martie (Buna Vestire) şi Duminica 
Floriilor se mănâncă peşte. 

Cu dinadinsul trebuie postită prima săptămână din 
post aşa: luni, marți şi miercuri, pâine şi apă - o dată pe zi. 

În Săptămâna Patimilor : 

- luni, marţi şi miercuri, pâine şi apă - o dată pezi.; 

- joi două mese, tot pâine şi apă, 

- vineri şi sâmbătă, post negru. 

Bolnavii pot mânca gătit cu untdelemn şi pot să bea în 
tot Postul Mare, vin. 

Vedeţi, până acum fu vorba de înfrânarea stomacului — 
dumnezeul mincinos al multora. Acum să vedeți ceva nou 
despre post. Vreme postului trebuie să fie şi înfrânarea 
trupească pentru soți şi iată de ce: tot cel ce se va feri cu 
înfrânarea trupească pentru soți, peste 7of anul, miercurile 
şi vinerile, duminicile şi sărbătorile şi posturile, va avea 
copii binecuvântaţi de Dumnezeu, iar cei ce nu vor păzi 
acestea vor avea copii blestemați, adică copiii aceia vor fi 
îndărătnici, neascultători şi necredincioşi, pentru că nici 
părinţii lor nu s-au temut de vremea neîngăduită. Aşadar, 
părinţii îşi vor vedea, prin copiii lor, păcatele lor... 

Multe şi mari sunt tainele lui Dumnezeu cu noi, şi nu 
pot fi cuprinse fără post, căci lucrurile lui Dumnezeu nu rămân 
să şadă într-un trup spurcat. Plin e cerul şi pământul de lucrurile 
lui Dumnezeu. Lucrurile lui Dumnezeu sunt tainele, iar 
lucrurile diavolului sunt păcatele. 


Mănăstirea și postul 


După cum vedeți, postul vostru a ajuns o salbă ruginită 
pe care de mulți ani ați aruncat-o la fier vechi, şi vă mai mirați 
de mulţimea relelor care, după cum v-am spus, de la stomac 
încep. De aceea, dacă iubiți mănăstirea sau Biserica, şi bine 

faceţi, trebuie să vă spun deschis că postul este poarta, iar 
patrafirul uşa. Toţi ceilalţi vă fură vremea. 

Sfinţii Apostoli au mai scris, în înțelegerea laolaltă, ŞI 
nişte orânduieli, numite aşezăminte apostoleşti, în care, într- 
un loc, nici mai mult, nici mai puţin, pomenesc aşa: Dacă vreun 
episcop, sau preot, sau diacon, sau sub diacon, sau citeţ, sau 
cântăreţ, nu posteşte Sfântul şi Marele Post sau miercurile ŞI 
vinerile, să se caterisească (adică să i se ia darul). Afară dacă 
nu-i împiedicat de vreo boală. Iar dacă va fi mirean, să se 
aturisească, să se îndepărteze de la Sfânta Împărtăşanie. 

Aşadar, lucrarea Mănăstirii ca şi a tuturor bisericilor, a 
preoților voştri, este o ridicare mai curajoasă pe linia Bisericii, 
şi vouă după asta vă tânjeşte sufletul. Ne-am sfătuit aşa: de 
acum încolo nu vor mai fi împărtăşiţi la Mănăstire decât cei 
care păzesc celc 4 posturi şi miercurile şi vinerile, că pe ele 
sunt botezați. Peste an, când nu e post, nu vor fi spovediți decât 
aceia care bine au cugetat asupra păcatelor şi au postit o 
săptămână, lar după spovedanie, dacă duhovnicul îl va primi la 
Sfânta Împărtăşanie, să mai postească încă o săptămână. 

Asta să o ştiţi toţi! Asta-i poarta, asta-i uşa. Că de nu 
am face aşa, ne-am tot târgui cu lumea cea deşartă şi cu gunoiul 
cl şi n-om creşte în puterea de a primi lucrurile lui Dumnezeu. 
Copilăria noastră bărbătească să vină la vârsta bărbatului 
desăvârşit. Hristos Cel cu Crucea trebuie să prindă chip în 
toți. Ne spune Duhul că nu e timp de pierdut. Copiilor, mai 
repede! 


Despre rugăciune 


- rugăciunea lui lisus 
- rugăciunea de obşte 
- rugăciunea cea curată 


Despre rugăciunea lui lisus 


Din spovedaniile unui pelerin rus către duhovnicul 
său: Pentru mântuirea sufletului e necesară, mai întâi, adevărata 
credinţă. Sfânta Scriptură spune: „Fără credință nu e cu putință 
să fim plăcuţi lui Dumnezeu” (Ex. 11,6); „Cel ce nu va crede 
se va osândi” (Marcu 16, 16). Credinţa nu vine de la noi, ci e 
un dar de la Dumnezeu. Şi credinţa, ca un dar duhovnicesc, se 
dă de către Duhul Sfânt: „Credeţi şi vi se va da” (Mc. 11,24). 
Apostolii nu au fost în stare să trezească în ei înşişi, cu propria 
lor putere, o credință desăvârşită, dar L-au rugat pe lisus 
Hristos: „Doamne, măreşte-ne credința” (Le.17, 5). 

Sfântul loan Carpatinul spune că atunci când noi 
chemăm numele lui lisus în rugăciune şi zicem: „miluieşte- 
mă pe mine, păcătosul”, răspunde la fiecare cerere glasul 
tainic al lui Dumnezeu: „Fiule, ţi se iartă păcatele”. Şi tot el 
spune că la orice ceas rostim noi rugăciunile, nu ne deosebim 
întru nimic de sfinţi, de cuvioşi şi de mucenici, căci — după 
cum spune Sfântul loan Gură de Aur — rugăciunea, chiar când e 
rostită de noi, care suntem plini de păcate, ne curățim 
numaidecât. Aşa spun Sfinţii Părinţi: nici o rugăciune - ori 
este rea, ori este bună — nu este pierdută înaintea lui 
Dumnezeu. Uşurinţa, căldura şi dulceaţa ne arată că Dumnezeu 
ne răsplăteşte şi ne mângâie pentru această nevoință. lar 
oreutatea, întunecimea, uscăciunea dovedesc că Dumnezeu ne 
curăţă şi ne întăreşte sufletul. Iar prin această folositoare 

răbdare îl mântuieşte, pregătindu-l cu toată smerenia să guste 
viitoarea dulceaţă harică. 
| Li 
„Măreţia rugăciunii lui lisus”, spunea el, se 
descopere din însăşi forma ei, care este compusă din două 
părți: 

Prima, care cuprinde cuvintele: „Doamne, Iisuse 
Hristoase, Fiul lui Dumnezeu”, te duce cu mintea la istoria 
lui lisus Hristos sau, după cum se exprimă Sfinţii Părinţi, 
„prescurtează în sine toată Evanghelia”. 

În partea a doua, adică: „miluiește-mă pe mine, 
păcătosul” înfăţişează istoria neputinței şi păcătoşeniei 
noastre şi, în această stare de lucruri, ceea ce este remarcat e 
că nu se poate exprima într-un mod mai înțelept, mai substanţial 
șI mai concret dorinţa unui sărman suflet păcătos şi smerit, 
decât prin cuvântul: miluiește-mă. Orice altă exprimare n-ar 
fn fost mai rotunjită şi mai plină decât aceasta. Dacă, de pildă, 
am spune „lartă-mă”, „iartă-mi păcatele”, „Slobozeşte-mă de 
fărădelegi”, toate acestea exprimă numai o simplă cerere de 
izbăvire de pedeapsă, care e urmarea unei temeri Şi a unui suflet 
lăsător, pe câtă vreme cuvântul | miluieşte-mă ” nu închipuieşte 
numai O dorinţă de a primi cele cerute sub imboldul FrICII, ci 
mai prezintă un strigăt de adevărat fiu al dragostei care 
nădăjduieşte spre mila lui Dumnezeu Și recunoaşte cu toală 
smerenia în ce priveşte înfrângerea voinţei şi neplăcerea 
duhovnicească asupra noastră înşine. Este strigătul care cere 
îndurare, adică milă, şi care apare ca un dar al Duhului lui 
Dumnezeu, al Duhului care ne întăreşte ca să ne împotrivim 
ispitelor şi să biruim înclinările spre păcat. Este asemenea 
unui cerşetor care este plin de datorii ȘI cere credinciosului 
milostiv nu numai să-i ierte datoria, ci să-i mai facă ŞI alte 

fapte bune, să-i fie milă de sărăcia lui cea mai de pe urmă. 
Această rostire „miluieşte-mă” exprimă, într-un fel, 
următoarele: „Îndură-Te, Doamne, iartă-mi păcatele şi ajută- 
mi Să-mi îndrept viața mea, trezeşte în sujletul meu râvna 
de a urma poruncile Tale fără lenevire. Fie-Ţi milă de mine, 
jertându-mi păcatele săvârşite şi întorcându-mi răspândita 
minte, voinţa şi inima numai spre line”. Aici e taina mântuirii 
şi a rugăciunii. Începe pentru el să se ridice perdeaua şi vede 
că a te ruga cu adevărat înseamnă să-ţi îndrepți mintea şi 
memoria spre o neîntreruptă aducere aminte de Dumnezeu, să 
umbli în prezenţa Lui dumnezeiască, să-ţi îmboldeşti sufletul 
spre iubirea Lui, prin mijlocirea cugetări de Dumnezeu şi să- 
ți uneşti numele Domnului cu respiraţia şi cu bătăile 
inimii, conducându-ne spre toate acestea de chemarea făcută, 
mai întâi cu gura, a Prea Sfântului Nume al lui lisus Hristos 
sau, mai apoi, de rostirea neîncetată în gând a numelui lui 
lisus Hristos în orice timp şi loc, indiferent de ocupaţia pe 
care o al. 

Taina rugăciunii constă într-o repetare deasă şi 
neîncetată a rugăciunii. Oricum ar fi, oricum s-ar rosti la 
început, este singurul mijloc puternic, atât pentru desăvârşirea 
rugăciunii lăuntrice, cât şi pentru mântuirea sufletului. Deasa 
repetare a rugăciunii este o temelie sau un fundament care 
ține cercul lucrării de mântuire, aşa cum confirmă Sfântul 
Simeon Noul Teolog, zicând: „Ce/ ce se roagă neîncetat şi-a 
întrunit într-un Singur mănunchi toate ispitele bune: «Cereţi 
şi vi se va da vouă!” (Luca 11, 9; Mt.7, 7). Apostolii nu au 
fost în stare să-şi trezească ei înşişi credința desăvârşită cu 
propria lor putere. Dar, L-au rugat pe Iisus Hristos: „Doamne, 
măreşte-ne credința!” |<.17, 5). 

Adevărata rugăciune îşi are condiţiile ei: ea trebuie 
adusă în fața lui Dumnezeu cu gândurile Şi cu inima curată, 
cu 0 înflăcărată Stăruință, cu o puternică luare aminte, cu 
O evlavie plină de cutremur şi cu cea mai adâncă smerenie. 

Sfântul Macarie spune: „Să fe rogi oricum, dar des. 
lar să te rogi cu adevărat este lucrarea Sfântului Duh”. 
Sfântul loan Scărarul scrie: „Când [i se intunecă sufletul cu 
gânduri necurate, biruieşte-l pe potrivnicul cu numele lui 
Iisus, repetându-l des, cât mai des. O armă mai puternică şi 
mai plină de izbândă nu vei găsi, nici în cer nici pe pământ”. 
Mijlocul principal, unic şi mai potrivit pentru dobândirea 
faptelor ce ţin de mântuire şi de desăvârşirea duhovnicească 
este repetarea deasă a rugăciunii, oricât ar fi ea de 
neputincioasă. Roagă-te şi gândeşte-te la tot ce vrei şi gândurile 
tale se vor curăţi prin rugăciune; „roagă-te ŞI fă ce vrei” şi 
faptele tale vor fi plăcute lui Dumnezeu, iar pentru tine 
folositoare şi mântuitoare. Roagă-te şi nu te teme de nimic, 
nu te înfricoşa de necazuri, nu te inspăimânta de năpăstuiri, 
căci rugăciunea le va înlătura. Roagă-te oricum, numai 
mereu, şi nu te nelinişti de nimic: fii vesel ŞI liniştit cu duhul 
căci rugăciunea te va înţelepţi. 

> 

Dacă în inima noastră se deapănă în continuu „Doamne, 
Iisuse Hristoase, Fiul lui Dumnezeu, miluieşte-mă pe mine, 
păcătosul'”, gândurile viclene nu vor putea fi primite în inimă, 
căci se izbesc de această piatră care este Hristos al vremurilor 
noastre, precum a fost Hristos piatra despre care ne vorbeşte 
David, când zice: „Fiica Babilonului dornică de pustiire, ferice 
de cel ce va lua şi va zdrobi pruncii tăi de piatră. Ferice de 
cel ce-ţi va răsplăti ție după câte ne-ai făcut tu nou” (Ps.136, 
6-9). Flica Babilonului de atunci e satana vremurilor noastre de 

acum, iar pruncii sunt puii lui, care sunt gândurile cele viclene 
ce ni le trimite. Cel dintâi pui al diavolului este iubirea de sine. 
Slava deşartă de a ne iubi pe noi înşine ne înşeală să ţinem la 
trupul nostru peste socoteală. Să fim cu dreaptă socoteală când 
vom vrea să putem câştiga chemarea muceniciei. 

Suntem legaţi mai mult de trup decât de suflet. Pentru o 
mică momeală a plăcerii acestei vieţi şi nefiind cu rugăciunea 
„Doamne lisuse”, nu putem să biruim pe vrăjmaşul. Acest 
vrăjmaş intră în toate locurile, afară de Sfântul Potir şi inima 
care este zidită pe piatra „isus Hristos”. 

i 

Sfântul loan Gură de Aur zice: „Rugăciunea mă 
curăţeşte imediat”. Sfântul Marcu Ascetul zice: „Ca să fe rogi 
într-un fel oarecare, stă în puterea noastră, dar ca să te rogi 
curat, este un dar de sus”. Dacă vremea vegherii tale va fi numai 
cu rugăciunea însoţită, atunci în chip firesc nu ţi-ar ajunge timpul 
pentru a face faptele păcătoase, dar nici chiar pentru a te gândi 
la ele. „Jubeşte şi fă ce vrei; roagă-te şi fă ce vrei. 

Pentru a ne putea ruga trebuie să ținem seama de 
anumite puncte: 

1) Să ne adâncim în cugetare despre necesitatea 
superioară şi rodnicia rugăciunii pentru mântuirea sufletului. 

2) Să ne convingem cu tărie că Dumnezeu cere de la 
noi, fără nici o discuţie, rugăciunea şi cuvântul Lui, peste tot. 

3) Să ţinem minte că din pricina trândăviei şi a delăsării 
în lucrarea rugăciunii, nu putem propăşi în luptele de pictate 
şi dobândi linişte şi mântuire; din această cauză vom fi în chip 
inevitabil pedepsiţi, atât pe pământ, cât şi în viaţa de dincolo. 

4) Să ne însufleţim hotărârea prin pildele plăcuţilor lui 
Dumnezeu care, toţi până la unul, au ajuns până la iluminare şi 
mântuire pe calea rugăciunii neîncetate. 

Numai când ÎI chemăm pe Dumnezeu nu trebuie 
să ne îndoim sau să ne fie frică. 

Un sibastru tăcut, prin însăși viaţa lui, învaţă, povesteşte 
şi convinge către căutarea lui Dumnezeu. Despre însemnătatea 
tăcerii, Sfântul Isac Sirul scrie aşa: „Dacă într-o parte vom 
pune toate faptele vieţii de aici, iar în altă parte tăcerea, 
atunci vom vedea că tăcerea le cumpăneşte pe I1oate 
celelalte. Să nu-i compari pe cei ce fac minuni Şi semne şi 
puteri in lume, cu cei ce-şi petrec viața într-o tăcere plină 
de cunoştinţă; trebuie să iubeşti mai mult tăcerea 
nelucrătoare decât lucrarea celor flămânzi în lume şi decât 
întoarcerea multor popoare spre Dumnezeu. Este mai bine 
să le descătuşezi tu însuţi din lanţurile păcatului, decât să 
scoţi pe robi din sclavie”. Sfântul loan Scărarul zice: „„Iăcerea 
e mama rugăciunii, întoarcere din robia duhovnicească, un 
succes in Japte bune și o neîncetată urcare la cer; ba chiar 
Însuși lisus Hristos, ca să ne arate folosul şi nevoia de o 
Viață tăcută, singur, lăsând din când în când predica 
obştească, se retrăgea în locuri tăcute, pentru ca să se 
liniștească şi pentru ca să se roage”. 

Pentru a lămuri obiceiul creştinilor de a se ruga unul 
pentru altul, de a cere rugăciunea ftaţilor, vă amintesc că lisus 
Hristos zice către Sfântul Petru: „Dar Eu m-am rugat pentru 
line ca să nu scadă credinţa ta” (Le.22, 32). Când Sfântul 
Apostol Petru era în temniţă, credincioşii se rugau pentru 
eliberarea lui. Mântuitorul spune: „Maărturisiți-vă păcatele 
unul altuia şi rugaţi-vă unul pentru altul, ca să vă vindecaţi, 
că mult poate rugăciunea dreptului în lucrarea ei” (Ic.5, 16). 

lată care este taina rugăciunii! Lucrarea împreună, 
pentru ca cel tâmpit să capete minte ascuţită, cel leneş să se 
trezească printr-o lucrare vie... Un duh are putere să se 

transmită altui duh, poate acţiona în chip binefăcător unul 
asupra altuia, să-l atragă spre luare aminte, să-l încurajeze dacă 
e în deznădejde, să-l abată de la un viciu şi să-l îndemne spre o 
sfântă lucrare, iar în acest fel, ajutându-se unul pe altul, se fac 
mai cucernici, mal nevoitori şi mai plăcuți lui Dumnezeu. lată 
felul în care trebuie să ne rugăm şi pentru aproapele! 

În ce priveşte, însă, mijlocul de a ne ruga pentru 
aproapele, trebuie să băgăm de seamă că puterea acestei 
rugăciuni constă într-o sinceră părtăşanie creştină la necazurile 
aproapelui şi pe măsura aceasta are o influență asupra sufletului 
lui. De aceea, în timpul când ne amintim de aproapele trebuie 
ca, ridicând ochii minţi spre Dumnezeu, să aducem rugăciune 
în chipul următor: „Milostive Doamne, fie voia Ta, care vrei 
Ca Toți Să Se mântuiască şi Să ajungă la înţelegerea 
adevărului: miluieşte şi mântuieşte pe robul Tău (numele), 
primeşte această dorință a mea ca pe un Strigăt de dragoste 
poruncii de line”. 


Despre rugăciunea de obște 


După cum un cor cântă într-un singur glas şi dă o melodie 
ingerească, tot aşa şi sufletul trebuie să se strângă într-un singur 
duh şi să se înalțe către Dumnezeu. | 

Din şapte ore pe care le avem pe zi de pravilă, cel puţin 
şapte minute să le dăm cu adevărat lui Dumnezeu prin rugăciuni 
fierbinţi pentru mântuirea noastră. 

Sfinţii Părinui spun că, în timpurile când Sfântul Vasile 
sluţea, înainte de a se cânta Heruvicul lua parte la slujbă toată 
lumea, iar când se zicea „cei chemaţi ieşiţi” se alegeau care 
erau începători şi nu erau destul de curaţi ca să poată cânta cu 
diaconii și cu ceilalți mai înaintați, aceştia ieşind afară din 

biserică, pentru că nu aveau lumina dreptei credințe în 
Dumnezeu şi aceia nu aveau îngăduinţă să asculte sfârşitul, 
mersul sfintei slujbe, Prefacerea Trupului Domnului în Sfânta 
Împărtășanie. Cei chemați către luminare nu erau primiţi pentru 
că Sfinții Părinţi erau buni conducători ai tainelor lui Dumnezeu. 
Legătura tainică a sufletului cu Dumnezeu este rugăciunea, ei 
ştiind ce condiţii trebuie îndeplinite, că altfel rugăciunea ta e o 
vrajbă în loc de aurul cel tare luminos de rugăciune. 

Astăzi, neurmărind această purificare, obştea face numai 
o gălăgie ca un puhoi, jos, în loc să se suie la Dumnezeu, sus, 
din Care răsare luminarea. 

Obştea numai atunci dănțuieşte, când are cântarea şi 
rugăciunea împreună, şi când poate călca orice ispită de vrajbă. 
Trebuie să simţi că ai datoria de-a birui orice ispită de la cel 
rău şi să începi a cunoaşte cum vine ispita, ori, dacă nu, să te 
despărţi de fratele tău (din obşte) căci şi de Dumnezeu te-ai 
despărțit. Nu cânţi în armonia dragostei care trece şi dincolo 
de mormânt, nu ai iubirea de vrăjmaşi (cum şi Mântuitorul i-a 
iubit) şi atunci, în chip chinuitor, diavolul săgetează mintea ŞI 
inima ta şi te face să te desparți de Dumnezeu. 


Despre rugăciunea cea curată 


Rugăciunea este de cerere, sau de mulțumire, sau de 
slavă. lar când mintea ajunge în stări duhovniceşti, atunci nu 
mai e nici una din toate acestea. Una este rugăciunea ŞI alta 
contemplaţia în vremea rugăciunii, deşi nu au pricină una din 
alta. Cercetează şi vei vedea: când mintea a intrat în 
contemplaţie, nu mai e nici una din toate acestea, nici nu cere 
ceva în rugăciune. Foarte rari sunt aceia care să se fi învrednicit, 
cu multă nevoinţă, să ajungă la rugăciunea cea curată. 


84 


Căci aveau Sfinţii Părinţi obiceiul de a numi rugăciune 
toate pornirile cele bune şi toate lucrurile cele duhovniceşti. 
lată, vedem că atunci când preotul Zaharia stătea pregătit la 
rugăciune, cerând milă de la Dumnezeu, rugându-se şi 
concentrându-se cu mintea, atunci vine Duhul Sfânt, 
proorocindu-i naşterea lui loan Botezătorul. De asemenea, lui 
Petru, când se ruga în casă, în ceasul al şaselea, a venit acea 
vedenie care l-a îndemnat să cheme neamurile, când a văzut 
pânza cea pogorâtă din ceruri şi animalele care erau în ea. ŞI 
lui Corneliu, în vremea rugăciunii, i s-a arătat îngerul şi i-a 
spus cele ce erau scrise despre dânsul (Fp.10). 

Şi iarăşi, lui Isus, fiul lui Navi, când se plecase la 
rugăciune, i-a vorbit Dumnezeu. O, ce taină înfricoşată este 
aceasta! Astfel, toate vedeniile care se descoperă în sfinți, 
în vremea rugăciunii se arată. 

% 

În veacul viitor nu ne vom ruga lui Dumnezeu ca să 
cerem ceva. Căci, în acea patrie a libertăţii, firea noastră nu se 
schimbă, nici nu se abate, ci desăvârşită este în toate. Lumea 
aceasta este o călătorie cu nevoinţă şi un stadiu de alergare. ŞI 
răstimpul acestei vieţi este vremea de luptă. În ţara unde e luptă, 
deci în vreme de război, nu este nici o lege. Adică, împăratul 
nu pune margini şi măsuri ostaşilor săi până la sfârşitul 
războiului, când toţi oamenii se adună în faţa porţilor 
Împăratului împăraţilor şi fiecare este cercetat acolo. Dacă a 
avut răbdare în luptă, dacă nu s-a lăsat biruit? Sau dacă, 
dimpotrivă, a întors spatele şi a fugit? 

Prin smerenie, chiar dacă nu ai fapte, multe păcate ți 
se iartă. Iar faptele fără smerenie nu-ţi sunt de nici un folos. 
Dimpotrivă, multe rele se gătesc nouă. De aceea, în neputinţă, 
în necazuri, în temniţă, în lanţuri, în nevoi, fie de la fire, fie de la 

fini firii mele, fie de la vrăjmaşii mei, eu rabd toate ispitele mele 
ca să se sălăşluiască în mine puterea lui Dumnezeu. 

Grija de lucrurile lumeşti tulbură sufletul monahului 
şi îmbolnăvirea cu ele tulbură mintea şi O scoate din liniştea 
el. Se cuvine călugărului care s-a predat pe sine ca un ogor 
lucrării Celui din ceruri, mereu să tie fără nici o grijă lumească 
ŞI, cercetându-se pe sine, să nu afle nici un lucru al vicleanului, 
pentru ca, gol de aceste lucruri, să petreacă ziua ŞI noaptea, 
fără încetare, în legea Domnului. 

Ostenelile cele trupeşti fără de curățirea minţii sunt ca 
un pom care are numai frunze. Numai prin ele nu se poate 
apropia sufletul de Dumnezeu. Că ele fac trupul să se 
Istovească, dar nu dezrădăcinează patinule din minte. De aceea, 
nu vor secera nimic. Nu este curat ca feciorul (feciorelnic) 
cel care-şi păzeşte trupul neîntinat de vreo împreunare, ci cel 
care se sfiieşte, se [smereşte, se curățeşte neîncetat de păcate, 
pentru a avea o inimă curată, feciorelnică]. 


Umilinţă şi lepădare de sine 


Răbdarea răului, primirea umilinţei la care te supune 
lumea aceasta, au cea mai mare putere asupra răului. Chip 
desăvârşit de umilinţă ne-a dat lisus pe Cruce. EI, Fiul şi slava 
Tatălui, Dumnezeu adevărat, nu S-a împotrivit necredinţei lui 
Iuda, ci a primit toate vânzările lui. A primit să treacă prin cea 
din urmă umilire pe pământ, căci, ca un Dumnezeu, ştia ce 
putere are umilința, răbdând bătăi, scuipări în obraz, cununi de 
spini, piroanele şi răstignirea pe Cruce, iar peste suflet hulirea 
celor fărădelege. Toate acestea însă nu erau crucea cea mai 
grea. Pe aceasta o avea la spate. Dar avea isus o cruce mai 
grea, pe care era răstignit cu fața: era neasemănata durere a 

milei Sale faţă de oameni. Crucea aceasta n-o simte decât 
omul care nu se mai sminteşte de om, ci, înțelegându-l, nesfârşit 
îl iartă şi îi stinge veninul cu roua cerului din sufletul său. 

Oamenii aceştia, care boleau de răi ce erau şi care nu 
pricepeau nimic din dumnezeirea lui lisus, reprezintă acea 
coaliție a veninului sufletesc contra lui lisus. Otrăviţi de 
răutate, ei reprezintă culmea invidiei omeneşti contra 
sublimului, contra lui lisus. Căci, de ce a fost invidiat lisus? 
Din cauza minunilor Sale printre cei săraci şi oropsiţi, cei dintâi 
chemaţi la mântuire. 

Flămânzii erau hrăniţi, hrănitorul era duşmănit; morții 
erau înviați şi invidioşii mureau de ciudă; demonii erau alungați, 
iar Celui ce poruncea demonilor să iasă, oamenii [i întindeau 
curse; leproşii erau curăiţi, şchiopii umblau, surzii auzeau, 
orbii vedeau, iar binefăcătorul era prigonit. În cele din urmă, 
L-au osândit la moarte pe dătătorul vieţii, au bătut cu biciul pe 
izbăvitorul oamenilor şi au condamnat la moarte pe 
Judecătorul lumii. Dar lisus şi pentru aceştia S-a rugat Tatălui 
de iertare. lubirea aceasta de oameni, aşa cum sunt, care n-a 
avut niciodată vreo urmă de cădere, l-a pricinuit lui lisus o cruce 
neasemănat mai grea, pe care o poartă şi pe care Se ţintuieşte 
cu fiecare din răutățile din fiecare zi până la sfârşitul lumii. 

Și noi suntem printre iudeii care-L pironeau pe Cruce 
— Hecare în veacul nostru, pentru că lisus e în toate veacurile. 
Ar trebui să urmăm lui lisus toată calea pământească, măcar 
tot aşa pe cât ne zoreşte foamea şi setea după cele pieritoare. 
Modelul, desăvârşirea lui Iisus, în ascultare şi în lepădare de 
sine pentru iubirea de oameni, a ridicat între creştini şirul fără 
de număr de cuvioşi şi buni biruitori mucenici, care, pentru 
dragostea Lui, erau fericiţi şi sufereau şi ei chinuri înfricoşate 
de la necredincioşii vremurilor lor. 

lată „nebiruita armă”: lepădarea vieţii noastre pe 
Cruce, care a făcut sfinți. De dragostea lui lisus nu-i mai 
despărțea nici frica de moarte, nici dragostea de viaţă. Aceşti 
sfinți s-au arătat mai presus, nu numai de durere şi de plăcere, 
ci au covârşit şi moartea şi viaţa. În ei se întâmplă şi moartea 
ŞI învierea lui lisus. 

Nouă, neputincioşilor, deşi cugetăm ale lumii ŞI 
umblăm în calca păcatelor, încă nu ne-a îndesat nimeni cununi 
de spini pe frunte şi nu ne-a bătut nimeni piroane în tălpi. 

În noi nu sunt semnele sfinţilor. Îmi zic însă: Providența 
ştie hotărârea noastră; cine vrea să urmeze lui Iisus şi să semene 
cu EI, în Cruce să se asemene. 

Şi cât poate cuprinde firea omenească, asemănarea 
cu Hristos va fi. 


Mersul vremii 
atârnă de mersul purtării 


Dacă ne vom înţelege cum trebuie asupra acestui lucru, 
veţi vedea vremea umblând în bine. 

Seceta este un necaz care usucă pământul şi seacă şi 
curajul omului. E un chip mai aspru prin care Dumnezeu 
cheamă pe oameni la îndreptare. „La necaz cheamă-Mă pe 
Mine, zice Domnul, şi-ţi voi ajuta He!” Şi cum putem chema 
pe Dumnezeu? Îl putem chema şi cu gura şi cu rugăciunea. 
Dar cea mai ascultată chemare a lui Dumnezeu constă în 
schimbarea purtărilor — sfinţirea VIeții. 

A-ţi face viaţa mai curată, a te elibera de păcat, o 
poţi face în orice vreme. Nu te opreşte nimic, creştine, să te 
faci mai bun, mai curat, mai cuminte. Drept aceea, când 

cineva nu e liber de păcat, să nu pună vina pe altcineva! Să 
nu pună vina pe sfat sau pe împrejurări, ci pe sine însuşi, pe 
lipsa tăriei sale de credință, pe lipsa dragostei sale față de 
Dumnezeu, că întotdeauna cei care au trăit în păcat au pus 
vina pe alții. Aceştia sunt mereu cu cârteala pe buze. 

Dar ascultați un schimb de cuvinte între Dumnezeu 
şi oameni: „Odată oamenii I s-au plâns lui Dumnezeu că o 
duc tare greu cu necazurile, cu lipsurile şi cu păcatele: 
Drept ați spus, fiilor, că o duceți greu cu păcatele... Dacă 
o duceți greu, nu le mai faceți!”. 

Omul se roagă de Dumnezeu să-l scape de necazuri, 
iar Dumnezeu se roagă de om să-şi schimbe purtările. Socotiţi 
Şi voi, care de cine să asculte mai întâi? 

Să nu daţi vina pe Dumnezeu, că ne usucă pământul de 
sub picioare şi vlaga din casă. Să nu-l faceți nedreptatea aceasta. 
Toate necazurile, noi ni le-am pricinuit cu păcatele noastre, şi 
ele sunt urmările şi plata îndesată pentru păcate, până vom 
înţelege pentru ce ne vin (ne iau de nas) ca să ne săturăm odată 
de ele. 

lar precum că necazurile sunt un grai aspru al lui 
Dumnezeu cu oamenii, ne stau mărturie cuvintele Scripturii 
(Levitic 26, 1-7). Sunt 3500 de ani de când s-au scris cuvintele 
acestea, dar mereu rămân dovadă că noi silim pe Dumnezeu să 
ne bată. În capitolul scripturistic pe care vi l-am citit, ați auzit 
despre „poruncile Mele”. Să ştiţi că poruncile lui Dumnezeu 
sunt poruncile vieţii și voi aveţi multe greşeli faţă de viața 
voastră, faţă de viitorul copiilor voştri şi faţă de viitorul 
neamului. Dacă în sufletele drepţilor odihneşte Dumnezeu, 
închipuiţi-vă cât se chinuieşte în sufletul păcătoşilor! Cât 
Se chinuieşte Dumnezeu într-o dărâmătură de om! La câtă 
umilință supun oamenii chipul şi asemănarea lui Dumnezeu. 

Nicăieri nu am întâlnit atâta dărâmătură omenească 
cum am găsit în părţile acestea. Prin urmare, nicăieri atâta 
piedică în calea mersului vremii, ca pe aici! Trei păcate sunt 
grozav de rele pe aici; cruț urechile copiilor şi păstrez 
secretul. Conștiinţa fiecăruia are cuvântul. Dacă nu ascultați 
de conştiinţă, ascultați cuvântul mai răspicat al Scripturii. 
Dacă nu ascultați nici de cuvântul Scripturii, aşteptaţi din 
nou împlinirea lor. | 

Dar tot mai bine e să nu amărâţi pe Dumnezeu, ci să 
vă întoarceţi, ceea ce mă rog să vă ajute. 


Fragmente | 

„.. Datoria şi puterea preoţilor este de a da sfaturi 
oamenilor să nu mai facă rele, că au să plângă lângă ele. Cine 
ascultă, l-am ajutat: cine nu ascultă, nu-l pot scuti de la lacrimi. 
Să vedem de aici înainte cine ascultă şi cine nu. 

Știți că Mântuitorul ŞI Împăratul cerurilor locuieşte 
înlăuntrul nostru: de aceea, nu ne mântuim noi, ci El ne 
mântuieşte. Dar pentru neputinţa firii noastre, slăbită de păcat, 
nu trebuie să ne întristăm prea mult, că şi Dumnezeu se 
întristează de noi. Dumnezeu iubeşte o pocăință sinceră. Aşa 
că, pocăinţa cea mai plăcută lui Dumnezeu a fost a fiului care 
a greşit mult, dar în loc de orice altă pocăință, l-a iubit cu atât 
mai mult pe isus. 

Vreau să zic: dacă nu v-aţi măcina mintea cu păcatele — 
ajunge cât le pomeniţi la spovedanie -, dacă nu v-aţi otrăvi 
gândul cu ele, aţi lăsa toate înapoi de dragul lui lisus, de dragul 
lui Dumnezeu, care poate EI ceea ce la oameni nu e cu putinţă. 
Seninătatea aceasta care nu cade niciodată, asta aş vrea să o 
primiți de la mine. 

Duminica învierii 
si a judecății de apoi 
Judecata de apoi 


Au mai rămas o seamă de oameni care nu vor să-l 
primească [pe Fiul lui Dumnezeu, născut în trup omenesc la 
prima Sa venire]. ludeii nu credeau în EI şi căutau să-l 
osândească la moarte, atunci când a Înviat pe Lazăr din morți. 
(In. 11: 1-57). 

Cam la capătul veacurilor va fi dezlegat Satana, care fusese 
legat de Mântuitorul Hristos pentru mii şi mii de ani şi aruncat 
în adânc, închis acolo şi pecetluit, ca să nu mai înşele 
neamurile, ca după aceasta să fie dezlegat, cu toată puterea 
lui, pentru puţină vreme şi lăsat liber pe pământ (Apoc. 11:2-—3). 
Va ieşi cu toată puterea lui atunci când răutatea va fi coaptă şi 
bună de smuls pentru a fi aruncată în foc şi atunci când sporirea 
răutăţii va fi fără de margini. Atunci va veni Mântuitorul pentru 
a doua oară, pentru a judeca lumea, plin de slavă şi de mărire, 
nu cum a venit prima dată, umilit şi smerit, fără ca să-i cunoască 
cineva puterile. „Voi deschide mormintele voastre şi vă voi 
scoate pe voi, poporul Meu, şi numai după aceasta veţi 
cunoaşte că Eu sunt ” (ez.37, 12-13). Această înviere va fi cu 
trupurile schimbate (aşa cum a fost al Mântuitorului înviat) şi 
la care toţi vor învia şi se vor cutremura de slava Sa. 

Când se va auzi glasul trâmbiţei Sale, vor învia din morminte 
toţi oamenii şi vor fi aduşi în fața scaunului de judecată, 
împărţiţi în două cete. O ceată va fi de-a dreapta scaunului de 
judecată, formată din drepţi, adică din cei ce au ascultat de 

Dumnezeu. Altă ceată va fi de-a stânga scaunului de judecată, 
formată numai din cei răi. 

Această judecată se va face de Mântuitorul nostru isus 
Hristos după două legi şi anume: 

- Legea iubirii de oameni şi 

- Legea iubirii de Dumnezeu 


Se vor deschide două cărţi: 
- Cartea vieţii şi 
- Cartea morţii (Apoc. 20: 2). 


La această judecată va aduce Dumnezeu şi martori: 

- Maica Domnului, care neîncetat se roagă pentru noi; 

- Sf. loan Botezătorul, pregătitorul căii Domnului. 

- La această judecată, pe lângă toate seminţiile pământului 
care vor fi de faţă, va aduce Dumnezeu la judecată şi pe Satana 
cu toată ceata lui şi va fi tras la răspundere în faţa scaunului de 
Judecată pentru răutatea făcută zidirii lui Dumnezeu, adică 
oamenilor. 

Deci iată că nici diavolul nu va scăpa de judecată, şi odată 
cu moartea celor răi va fi tras la răspundere (Iuda 1: 6; Apoc. 
20: 10). Dar diavolul se va împotrivi şi de această dată lui 
Dumnezeu şi va zice: „Ce vrei Dumnezeule, nu vezi că mai 
mulți mi s-au închinat mie decăt fie?" Atunci, toţi cei răi 
împreună cu Satana vor fi aruncați în focul cel veşnic, pregătit 
diavolului şi celor ce l-au ascultat pe el. Cei răi vor fi chinuiţi 
în iad veşnic, arşi de foc fără lumină, iar cei buni vor fi 
luminați şi vor petrece în locaşul Domnului, după făgăduinţa 
dată lor de Tatăl. 


lată deci că oamenii, după judecată, vor petrece astfel: 
- Cei drepți vor moşteni fericirea veşnică 
- Cei răi se vor chinui veşnic. 

Dezbinarea de Biserică 
[Judecata sectarilor] 


[La judecata de apoi] ceata celor de-a stânga se va împărți 
şi ea în două: va fi o ceată ce nu a voit să asculte de glasul 
Bisericii şi trimişilor lui Dumnezeu şi au crezut [minţii lor 
ca să-i bârfească pe aceștia, socotindu-se pe sine fără de 
prihană. Pe aceștia i-a pedepsit Dumnezeu, cât au trăit în lume, 
cu amăgiri deşarte, pentru că nu au crezut adevărului şi s-au 
luat după mintea lor. Toţi aceştia se vor trezi alungaţi ca nişte 
lucrători ai fărădelegii. Pentru aceştia avem cuvânt scris care 
zice: „La sfârşitul celor o mie de ani, când diavolul va fi 
dezlegat şi lăsat liber pe pământ, va ispiti pe toți oamenii 
de pe urmă cu amăgiri deşarte ” (Ap.20, 7-8), adică: cei care 
preacurvesc, cu preacurvie, curvarii cu curvele, şi astfel au 
ajuns toţi plini de nelegiuire: “vic/eni, plini de răutate, de 
pizmă, de ucidere, de ceartă, de înşelăciune, de porniri sau 
răutate, sunt şoptitori, hrăpăreți, urâtori de Dumnezeu, 
obraznici, trufaşi, lăudăroşi, nesocotitori de rele, 
neascultători de părinţi, fără pricepere, călcători de cuvânt, 
fără dragoste firească, neînduplecați, fără milă şi, măcar 
că ştiu hotărârea lui Dumnezeu, că cei ce Jac asemenea 
lucrări sunt vrednici de moarte, totuşi, ei nu numai că le fac, 
dar şi găsesc de buni pe cei care le fac” (Rom. 1, 29-32). 

Unii vor ațunge, cu ajutorul demonilor, luându-se după 
amăgiri satanice, să pogoare chiar foc din cer, amăgind chiar 
şi pe sfinţii adevăraţi (Mt. 7, 22; 24, 24; Deut. 13, 3). Aceştia 
sunt mucării de azi, din mijlocul vostru, adică sectarii, care 
atunci când vor fi lepădaţi de Dreptul Judecător, vor zice: 
„Doamne, nu am făcut minuni în numele tău? Nu ne-am 

închinat noi Ţie?”. La toate acestea Dumnezeu le va răspunde: 
„Duceţi-vă de la mine blestemaților, fiindcă nu vă cunosc 
pe voi!” (Mt. 7, 33). 

lată deci soarta celor care nu vor să asculte de preoţi şi de 
Biserică, iată că, 1eşind de sub scutul lor, se numesc fiii 
diavolului (In. 8, 43). 

Deci, treziți-vă până mai este vreme, fiindcă cât de păcătos 
ar Îi omul, chiar ca un drac, dacă se pocăieşte poate să iasă din 
fundul păcatelor sale în rândul sfinților aleşi, fiindcă mulți 
dintre sfinți la început erau cei mai păcătoşi, dar prin pocăință 
s-au ridicat la sfinţenia desăvârşită. 

Toţi vinovaţii pentru neascultare sunt şterşi din cartea vieţii 
ŞI scrişi în cartea morţii. Cărţile morții sunt scrise de diavoli 
ŞI se păstrează până la Judecata de Apoi. 


Ziua cea mare [a judecății] 


„Fiți gata, că în ceasul în care nu gândiţi, Fiul Omului 
va veni” (Mt.24, 44) 


În predica despre Taina Pocăinței am stăruit asupra 
datoriei ce o avem față de sufletul nostru şi mântuirea lui câtă 
vreme suntem în această viaţă plină de ispite ŞI necazuri. Am 
arătat a doua mare milostivire a lui Dumnezeu pentru noi 
păcătoşii, în Taina Sfintei Cuminecături, şi iată, astăzi, 
luminaţi de darul Sfântului Duh, batem la uşa tainei celei mari, 
despre care mereu se întreabă sufletul nostru: Taina morţii 
şi a judecății din urmă. | 

Este rânduit oamenilor o dată să moară, iar după aceea este 
Judecata (Ev.9: 27-28). Măcar că viaţa este plină de desfătări, 
ca se va sfârşi odată şi vom sta în faţa Dreptului Judecător, 

având să dăm seama de toate faptele, cuvintele şi tainele inimii 
noastre. Aceste gânduri ale morţii şi ale judecății ce urmează 
acesteia ar trebui să ne însoţească în toate faptele noastre pe 
acest pământ, căci ele ne păzesc de multe ispite ale văzuților 
şi nevăzuţilor duşmani. Adică, să cumpănim faptele vieţii 
noastre cu cântarul veşniciei, fiind călăuziți în tot ceca ce 
facem de credinţa că ochiul lui Dumnezeu ne vede şi ne judecă 
faptele noastre. Căci, iată ce învăţătură ne dă un Sfânt Părinte: 
„Cel ce voiește să se izbăvească de cursele diavolului, ca 
să nu cadă în înfricosatul adânc al iadului, să aibă mintea 
şi inima lui totdeauna la înfricoșata hotărâre pe care o dă 
Dreptul Judecător împotriva păcătoşilor”. 

Va veni ziua aceea în care Domnul va grăi şi omul va asculta 
înfricoşata hotărâre, care va pecetlui vutorul său veşnic. Câtă 
vreme suntem în lumea aceasta, ostenim şi suferim, ne 
întristăm şi suspinăm, fiind mereu în căutarea unei păci pe 
care lumea o făgăduieşte, dar nu o poate da. Când vom trece 
pragul vieţii acesteia şi vom călători pe calea cea fără 
întoarcere a veşniciei, avem să ne înfățişăm la scaunul de 
judecată al lui Dumnezeu. Pe calea aceasta se călătoreşte cu 
toiagul zilei şi cu traista faptelor bune. 

Ca să fim bine pregătiți pentru ziua sfârşitului nostru, e bine 
să avem în minte întrebarea tânărului din Evanghelie: „Ce să fac 
să moştenesc viața de veci?” (Lc.18, 18). Cu cât te întrebi mai 
mult de veşnicia ta, cu atât mintea se scutură de grijile deşarte 
ale lumii şi se înțelepțeşte cu darul lui Dumnezeu. Căci, după 
înţelepciunea unui Sfânt Părinte, gândul la moarte aduce 
sufletului fericire veşnică! Altfel se deapănă viaţa omului când 
îşi dă el seama că fapta lui, vorba şi chiar gândul lui vor fi aduse 
în faţa judecății lui Dumnezeu. Câtă frică şi ruşine avem când 
ne vedem în faţa unui om căruia i-am greşit. Dar când vom vedea 


faţa lui Dumnezeu şi-L vom auzi grăind! 

„Pocăiți-vă” este cuvântul ce începe propovăduirea 
Domnului şi, prin acest cuvânt, Domnul cere nu numai 
ispăşirea nedreptăţilor făcute faţă de semenii noștri, ci şi o 
schimbare din temelie a vieţii noastre, o înnoire a duhului 
nostru. „P'ocăiţi-vă şi credeți în Evanghelie” (Mc.1, 15) este 
glasul dumnezeiesc ce răsună peste veacuri, chemând la 
mântuire sufletele noastre. Fără pocăință adevărată, cuvântul 
sfânt nu rodeşte în sufletele noastre. 

De ce oare se trâmbiţează aşa mult această poruncă aspră 
a pocăinţei? Şi care este folosul pocăinţei? Ne îndeamnă 
cuvântul sfânt la pocăință fiindcă ea este doctoria ce vindecă 
rănile sufletului şi numai prin ea ne facem vrednici de darul. 
lui Dumnezeu. A te pocăi înseamnă a-ți cunoaşte păcatele tale, 
a le spăla în lacrimile părerii de rău şi a lua hotărâre pentru o 
viață nouă. E lupta de o viaţă întreagă, dusă împotriva morții şi 
a păcatului şi pentru viața adevărată. Cu viața adevărată, 
duhovnicească, nu poţi zice niciodată că eşti gata, căci aceasta 
ar însemna mare cădere. De aceea nu putem sta pe loc, 
odihnindu-ne pe aşternutul slavei deşarte, ci totdeauna să 
tindem mai sus. Sfinţii s-au nevoit neîncetat întru păzirea 
poruncilor dumnezeieşti şi totuşi nu s-au socotit vrednici de 
darul lui Dumnezeu. Sfântul Sisoe ne dă o minunată pildă. Fiind 
întrebat pe patul morţii de ucenicii săi ce dorinţă are, a răspuns: 
„Cer de la Dumnezeu să-mi dea vreme de pocăință”. Căci 
„mai de folos este omului să-şi vadă păcatele sale şi să se 
pocăiască, decât să vadă îngeri”, a spus alt părinte. 

Dumnezeu ne trimite darul Său întru cunoştinţa voii sfinte. 
Noi avem datoria să primim mâna ocrotitoare a Tatălui ceresc 
ŞI să ne ținem de ea, luptându-ne cu valul păcatului ce ameninţă 
viaţa noastră. Zice poetul: „Sunt candelă sub bolțile divine/ 
În haos spânzur, dar atârn de Tine”. 

Cu gândul acesta, al vicţii călăuzite de slava lui Dumnezeu, 
să păşim înainte pe căile mântuirii ca să nu cădem pradă 
întunericului şi morţii. Să rugăm pe Hristos Domnul să vină şi 
în latura vieţii noastre şi să împrăştie cu lumina darului Său 
toată negura păcatului. Căci mare este mila Sa faţă de noi 
păcătoşii, numai să ne întoarcem prin pocăință şi să-L 
recunoaştem pe EI Stăpân al vieţii noastre. Amin. 


Despre cele două învieri şi două judecăți 
[semnul lui lona| 


„Și iarăşi va să vie, cu mărire, să judece viii şi morții” 


Ca să înţelegem mai bine Evanghelia Judecăţii, trebuie să 
socotim şi câteva din împrejurările acelei zile înfricoşate, 
care, după Sfinţii Părinţi, e tot o zi de duminică. 

Răutatea oamenilor va spori (până cum n-a mai fost 
niciodată pe pământ) fiindcă satana, cel legat pe mii de ani, va 
fi slobozit puţin ca să înşele pe oameni să asculte de el. În 
vremea aceea, creştinii care vor mai rămânea vor avea 
necazurile cele mai grele ce s-au pomenit vreodată pe pământ; 
şi pe Ilie, Enoh şi loan îi vor omori, cei trimişi să întărească 
pe creştini înainte de a doua înviere. | 

Când pe pământ se va ajunge la răutate desăvârşită, atunci 
va veni Mântuitorul a doua oară, nu ascuns întru 
smerenie, ci cu dumnezeiască mărire şi cu semnul Sfintei 
Cruci şi-L vor cunoaşte toţi cei ce n-au vrut să-l cunoască. 

Xe 

Cu nebăgare de seamă se întâmplă ca oamenii să creadă 
greşit: că nu-i Dumnezeu, că nu-i rai, nici iad. Va veni însă 
timpul când se vor convinge despre aceasta, vrând-nevrând, la 

sfârşitul zilelor. Toţi oamenii, şi cei răi ŞI cei buni, se vor ciocni 
de Hristos, vor vedea toţi temeiul pretutindinităţii lui 
Dumnezeu şi primind sufletul, suflet dumnezeiesc, vor învia 
şi vor vedea pe Dumnezeu. 

Mulţi se întreabă cum Îl vor vedea toți de pe pământ, 
pământul fiind ca un măr? Aceştia vor vedea în conştiinţa lor 
venirea Mântuitorului. 

* 

Să ne aducem aminte puţin de cuvintele Mântuitorului către 
necredincioşii vremii de atunci, cei ce pătimeau de orbirea răutății, 
cât nici un semn al dumnezeirii Sale nu răzbea la inima lor cea 
vicleană şi dedată răutăţii. Făcea ochi unde nu erau din naştere, 
învia pe Lazăr, şi iudeii voiau să-i omoare pe amândoi ca să nu 
rămână semn. Pe aceşti iudei necredincioşi şi pe toții urmaşii 
lor de atunci şi până astăzi, Mântuitorul n-a putut să-i vindece 
de răutatea fără de leac, de orbirea necredinţei. Neîntrerupt au 
stat împotriva Fiului lui Dumnezeu, cerând un semn, ca prin el 
să fie strânşi să creadă. Ei astfel ispiteau pe Dumnezeu, de 
aceca lisus le răspunde cu cuvintele acestea: „Neam viclean 
Şi preacurvar cere semn, dar semn nu i se va da, decăt semnul 
lui Iona Proorocul. Căci precum Ilona Proorocul a fost în 
pântecele chitului 3 zile şi 3 nopţi, aşa va Ji şi Fiul Omului 
în inima pământului 3 zile şi 3 nopți” (Mt.12, 39-40). 

Dar necredincioşii (ateii) nu se dau biruiţi nici de semnul 
Învierii Domnului, ci se ţin morţiş împotriva Sa ŞI pe mai 
departe. Dumnezeu slăvitul, în nemărginita-i cunoştinţă prin 
care ştie toate înainte de a fi lumea, ştie Şi aceea că răutatea 
necredinţei nu va fi învinsă decât când fiecare dintre 
oameni va trece prin semnul lui Iona. Şi nu numai trei zile 
ŞI trei nopți, ci toate zilele şi miile de zile ce vor fi până la 
semnul ce va birui, care este „Învierea morţilor”: 

„Jată Eu voi deschide mormintele voastre, şi voi scoate pe 
voi poporul Meu din mormintele voastre, şi voi pune în voi Duhul 
Meu, şi veți învia, şi numai astfel veți cunoaşte că Eu sunt 
Dumnezeu, Cel ce am zis şi am făcut aceasta” (lez.37, 12-14). 

Iată semnul lui lona prin care au să treacă toți din toate 
vremurile şi locurile. Când spaima va fi mare, când mulți vor 
vrea să moară, dar nu mai pot, tânguirea e degeaba. 

Aşa vor Îi de traşi de prin morminte în ziua înfricoşată, la 
darea de seamă a judecăţu din urmă. Veni-vor înspăimântați; 
numai în ziua aceea vor începe ei tânguirea. Acum crezi, nu 
crezi, poveşti popeşti, dar atunci vezi, şi nu mai trebuie să crezi 
de vreme ce vezi. Şi ce vezi, vedere minunată: toate faptele ce 
le-ai făcut întru ascuns, acum sunt date pe faţă. ȘI le vezi nu 
numa! tu, Ci ŞI toți oamenii dimpreună cu îngerii, văd deodată, 
întreolaltă toate faptele lor şi ale tuturor. 

Mai mult, oamenu au să vadă şi toate urmările faptelor 
lor, în urmaşii şi înaintaşii lor, au să vadă cuvântul lui Dumnezeu 
pe care trebuia să-l creadă, să-l asculte şi să-l facă, ca să nu fi 
venit urmări ca acelea peste o mulţime de oameni. 

Cuvântul lui Dumnezeu îi va judeca pe ei după faptele lor, 
vor vedea toate vorbele ce au spus cât au trăit în lume, şi-şi 
vor vedea şi gândurile şi cărțile ce au scris, toate urmările lor 
peste oameni. Părinţii îşi vor vedea faptele uciderii de prunci; 
toate, toate se vor descoperi în ziua aceea. lată de ce o judecată 
dreaptă şi veşnică nu se poate face decât chemându-se toți 
oamenii |la judecata de obşte] să-și vadă toate faptele cu toate 
urmările lor. În asemănare cu judecata de pe pământ, şi judecata 
lui Dumnezeu se face după anumite legi. Pe pământ sunt 
adeseori puzderie de legi, dosarele faptelor şi martori, la 
judecata lui Dumnezeu sunt însă numai două legi: legea iubirii 
de Dumnezeu şi legea iubirii de oameni, în care suni 

cuprinse toate celelalte. În loc de dosare sunt cartea morții 
Și cartea vieţii, în care sunt scrise faptele oamenilor, iar 
martorii sunt toată făptura lui Dumnezeu. 

Cu aceste două legi sunt puse faţă în faţă faptele şi oamenii. 
Prin legile acestea îi desparte pe oameni în buni şi răi, precum 
desparte păstorul oile de capre, oile de-a dreapta şi caprele 
de-a stânga. 

O mare iubire are Dumnezeu, căci nici la judecată nu uită 
pe săracii pe care i-a iubit, numărându-se în locul lor: 
„'lămând am fost şi Mi-aţi dat să mănânc, însetat am fost şi 
Mi-ați dat să beau, străin am fost şi M-aţi primit, bolnav şi 
în temniță am Jost şi ați venit la Mine. Că întrucât ați făcut 
acestea fraților mai mici ai Mei, Mie Mi-aţi făcut”. „Veniţi 
binecuvântaţii Tatălui Meu de moşteniţi împărăţia cea gătită 
vouă de la facerea lumii” (Mt.25, 34-40). Faptele iubirii de 
oameni, i-au adus în împărăţia iubirii veşnice a lui Dumnezeu. 

Iar celor de-a stânga, pentru că n-au făcut faptele iubirii 
de oameni şi de Dumnezeu, le va spune osânda: „Duceţi-vă de 
la Mine, blestemaților, în focul cel veşnic, gătit diavolului 
şi îngerilor lui, pentru că flămând am fost şi nu Mi-aţi dat 
să mănânc, însetat am fost şi nu Mi-aţi dat să beau, străin 
şi nu M-aţi primit, bolnav şi în temniţă am fost şi n-aţi venit 
la Mine”. Se vor apăra zicând: „Doamne, când Te-am văzut 
ca atare și nu Ți-am ajutat Ție?”. „Întrucât nu ați făcut 
acestea săracilor, Mie nu Mi-aţi făcut” (Mt.25, 41-45). 

Dar între cei de-a stânga va mai fi de faţă cineva: Lucifer 
sau satana cu îngerii lui. Cel din urmă va fi judecat şi satana, 
şarpele cel mare care a amăgit atâta lume. EI, Lucifer, care a 
fost odată înger, va fi judecat de sfinți. În scripturi, creştinii 
erau numiți „sfinți”. Cei sfinţi, în povară de trup fiind, au 
dobândit sfinţenia, pe câtă vreme el, duh fiind, a pierdut-o şi 
pe oameni i-a făcut să piardă. Dar Lucifer, în nebunia răzvrătirii, 

vrând să se facă mai presus de Dumnezeu, nici în ziua judecății 
nu se va supune soartei cu una cu două: „Ce vrei Dumnezeule, 
asupra mea? Nu vezi că sunt mai presus de Tine? Că mai 
mulți sunt cei ce mi-au slujit mie decât [ie?”. Satană, satană, 
dornică de pusture, cu dor aştept ziua înfricoşatei judecăţi să 
văd răsplătindu-ţi Atotputernicul Dumnezeu după fapta care nc- 
al făcut nouă... Că atunci Mântuitorul nostru, Dreptul Judecător, 
cu suflarea gurii Sale celei de a treia oară, îti va mătura pe toţi 
dumnezeii nebuni cu tot, în moartea cea de a doua. 

Aşa începe iadul de conştiinţe chinuite şi de trupuri arse 
de un foc intens şi fără de sfârşit. Căci trebuia să vă spun că 
Dumnezeu taie para focului |în două]: 

- cu putere arzătoare, dar neluminoasă, arde păcătoşii, 

neluminându-i; întunecaţi şi în întuneric în vecii vecilor... 

- arcu puterea luminoasă, nearzându-i, luminează pe toți 

drepți. | 

Se dăinuieşte iadul ca mărturie veşnică pentru toată zidirea 
Sfântului Dumnezeu, ca să nu mai cadă nimeni de răutatea 
păcatului, care, desăvârşindu-şi răutatea, a dărâmat atâta zidire. 

Întru adevăr, pentru că n-ai fost milostiv cu săracii, fraţii 
mai MICI al lui Dumnezeu, pentru că nu le-ai dat să mănânce, 
Nici nu i-al îmbrăcat, nu i-ar primit când erau străini, nu l-ai 
cercetat când erau întemnițați, numai pentru atâta vină se poate 
ca Dumnezeu să te dea la diavolul, să te muncească în vecii 
vecilor. Nu pot să vă dezleg de taina acestor cuvinte: Cel 
flămând şi însetat, gol, străin şi bolnav şi pe deasupra 
întemnițat, în înţelesul tainei, nu mai este cel sărac, ci 
Mântuitorul Însuşi, pe care fiecare din noi Îl avem în noi, de la 
botez, dimpreună cu Duhul Sfânt. 

Dacă nu ne întoarcem de la cele dinafară în cele dinăuntru, 
la făptura cea născută de sus, la Dumnezeu, la Hristos Cel ce 

petrece în adâncul profund dar apropiat al fiecărui om, dacă vom 
uita darul naşterii noastre celei din Dumnezeu, atunci Hristos lisus 
se află în noi flămând şi însetat, gol, străin şi bolnav de durerea 
întunecării noastre şi, pe deasupra, întemnițat. Nu se poate să nu 
se cunoască că Hristos este în noi dacă nu suntem creştini 
netrebnici, zice Sfântul Pavel aprinzându-se către corinteni. 
Acum s-a făcut lumină. Adică fiecare din Noi, ori ştim, ori 
nu ştim, ori credem, ori nu credem, purtăm pe Hristos Iisus ŞI 
pe Duhul cel Sfânt în temelia făpturii noastre celei 
duhovniceşti. Hristos lisus Cel cu Cruce, este aşadar piatra 
cea din capul unghiului, cea de temelie, a zidiri noastre celei 
duhovniceşti. Asta pentru noi, toți cei botezați. Când însă 
credinţa se va stinge, se vor arăta cei nebotezaţi, care nu vor 
mai avea temelia lui Hristos şi va fi vai de ci ce viață vor avea. 
Prin urmare, iată descoperite lucrurile noastre... Acum ştim 
pe cei ce flămânzesc şi însetează după noi, ştim pe cine ţinem în 
temniță pe viață, dacă nu cumva şi răstignim ZI şi noapte cât trăim. 
„Nimeni nu poate pune altă temelie, decât cea Pusă, care 
este Jisus IHlristos. Dacă zideşte cineva pe această temelie, 
Gur, argint, piatră scumpă, lemne, fân, Sau trestie, lucrul 
fiecăruia se va face cunoscut. Îl va da pe față Ziua Domnului. 
Pentru că ziua aceasta se descoperă prin Joc, și ce fel este 
lucrul fiecăruia, focul însuşi îl va lămuri. Dacă lucrul lui, pe 
care l-a zidit, va rămâne, va lua plată. Dacă lucrul lui va 
arde, va fi păsubit de plată, iar el se va mântui, aşa însă ca 
prin foc” (1Cor.3, 11-15). Acum e limpede de dovedit: putem 
avea faţă de Hristos lisus şi din Duhul Său cel Sfânt - temelia ŞI 
viața noastră cea după Dumnezeu -, fie purtarea lui luda, fie 
iubirea lui Iisus. Dar şi soarta lui în vecii vecilor. 
Prin urmare, nu este nedreptate la Dumnezeu, dar nu ştim 
noi tainele. Tare mai sunt frumoase tainele lui Dumnezeu! 

„Amin, amin grăiesc vouă, cine ascultă cuvântul Meu şi crede 
în Cel ce M-a trimis pe Mine, are viaţă veşnică şi la judecată 
nu va veni, ci s-a mutat din moarte la viaţă” (n.5, 24). Auziţi 
cuvântul lui Dumnezeu, că este chip de trecut la viaţa veşnică, 
fără a trece prin focul judecății! Doamne, ce taine se deschid? 
Când a trimis Mântuitorul pe cei 12 ucenici, deprinzându- 
i la propovăduirea Împărăției Cerurilor, printre alte porunci 
le-a dat şi aceasta: „Înviaţi pe cei morți” (Mt.10, 8). Porunca 
aceasta o avem şi noi preoții, urmaşii Sfinților Apostoli, 
ucenicii de azi ai Domnului. Însă nu pentru trupuri moarte a 
avut Dumnezeu grijă, nu, ci pentru sufletele moarte, pentru 
oamenii ce le merge numele că trăiesc, dar de fapt sunt morți. 
A găsi în tine pe Hristos Cel cu Crucea, temelia ta 
dumnezeiască, şi a clădi pe ea viaţa ta, aceasta este învierea cea 
din morţi, înainte de învierea cea de obşte. „min, amin 
grăiesc vouă, că vine ceasul şi acum este, când morţii vor 
auzi glasul Fiului lui Dumnezeu şi care vor auzi, vor învia” 
(In.5, 25). Prin urmare aici este vorba de morţii aceştia, cărora 
le-a mers numele că-s vii, pe care îi ştiţi şi voi pe nume, că e 
vorba de o înviere îndeosebi, nu de învierea cea de obşte când vor 
învia şi trupurile, deoarece zice [că numai cei] „care vor auzi vor 
învia |pe când, la învierea de obşte vor auzi şi vor învia toţi]. 
Glasul Fiului lui Dumnezeu cheamă la înviere prin preoți, 
prin ucenicii ŞI trimişii Săi din toate vremurile: „să aveţi parte 
de învierea cea dintâi”. De aceea, pentru faptele din vremea 
asta de moarte, cereţi preabunului Dumnezeu, prin post şi 
rugăciune, judecata milostivă a lui Dumnezeu. Aceasta 
[judecata milostivă, judecata cea dintâi | este Taina Mărturisirii 
la preoți - ucenicii şi tâlmacii lui Dumnezeu între oameni - ca 
să clădeşti de aici înainte viaţă nouă pe temelia Hristos lisus 
Cel cu Crucea şi în Duhul cel Sfânt, în Biserica Sa. Amin. 

Alte scrieri 


[Sfânta Cruce] Schiţă 


| Crucea — aşternut picioarelor Lui | 


Într-una din cântările Bisericii alcătuită după Psalmii lui 
David, preamărim pe Dumnezeu în cuvintele: „Sfânt este 
Domnul Dumnezeul nostru. Înălțaţi pe Domnul Dumnezeul 
nostru şi vă închinaţi aşternutului picioarelor Lui, că sfânt 
este” (Ps.98, 5). O altă cântare bisericească preamăreşte 
Crucea: „Acum vedem aşternutul unde au Stat picioarele 
Tale, Stăpâne”. Astăzi, cu adevărat, cuvântul cel de Dumnezeu 
grăitor al lui David a luat sfârşit, că iată arătat ne închinăm şi 
aşternutului preacuratelor Tale picioare. 

Deci, până la Răstignirea Domnului pe Cruce, crucea era 
lemnul morţii celei mai de ocară, Domnul şi Dumnezeul nostru 
însă, prin Sfintele Sale Patimi, a schimbat Crucea în slavă, încât 
Pavel Apostolul nu a găsit alt cuvânt în care să se laude, decât 
în Crucea Domnului, mustrând pe cei ce sunt vrăjmaşii Crucii. 
Lemnul Crucii a fost prevestit prin prooroci, prin Moise şi 
David. Prin David Proorocul, Dumnezeu ne porunceşte să ne 
închinăm Crucii - aşternutului picioarelor Lui, că sfânt este. 

Oare de ce zice de Cruce că este aşternut numai al 
picioarelor Lui? Fiindcă Domnul s-a răstignit pe Cruce nu cu 
dumnezeirea Sa, ci numai cu persoana omenească, nu s-a 
răsugnit Fiinţa lui Dumnezeu, ci Adam cel Nou, ceea ce în 
graiul Profetului e tot una cu picioarele lui Dumnezeu. 

[Crucea — suferinţă | 


Ar mai rămâne să ne lămurim puţin despre înţelesul crucii 
ca suferință. Suferinţa necazurilor, a încercărilor, este cea mai 
necunoscută cruce, pentru că mai toți se roagă lui Dumnezeu 
să-i scape de această cruce. Nu-i bine aşa. E semn că oamenii 
n-au cunoştinţă despre ce spune Sfântul Marcu din Filocalie: 
prin aceasta se cunoaşte dacă are cineva Duh Sfânt, dacă 
primeşte cu bucurie necazurile. 

Tot acest sfânt spune despre crucea încercărilor, că pentru 
trei pricini vin încercările asupra noastră: 

1. Ca pedeapsă pentru păcatele săvârşite 

2. Pentru ferirea de cele ce altfel le-am face 

3. Pentru întărirea vieţii 

Să nu spui că se poate câştiga virtute fără necazuri, căci 
neîncercată în necazuri nu este întărită. 

Cea mai grea încercare este necazul morţii. Cum stăm față 
de o asemenea încercare? Stăm poate liniștiți, fiindcă 
Mântuitorul nostru, prin moartea Sa, a schimbat nu numai 
Crucea, din ocară în slavă, ci a schimbat şi rostul morţii şi l-a 
făcut bun. Până la lisus, moartea era o plată a păcatului, era 
o pedeapsă a firii omeneşti,. De la înfrângerea morţii prin 
învierea Omului, moartea, cea mai grea încercare a vieţii 
acesteia, s-a schimbat în moarte a păcatului şi o izbăvire a 
firii omeneşti. Aşa ne spune Sfântul Maxim Mărturisitorul. 

Iată de ce, prăznuind Crucea, vorbim de Înviere ŞI a morții 
omordre. Acestea sunt cunoştinţele duhovniceşti care dau curaj 
vieţii acesteia, îi dau înțeles şi o linişte, cu atât mai mult cu 
cât este mai învolburată marea vieții, a societății omeneşti. 

lată pe ce temelie stă praznicul Înălţării Sfintei Cruci, când 
zicem: „Crucii Tale ne închinăm Slăpâne şi Sfântă Învierea 
Ia o lăudăm şi o slăvim””. 

Pentru copii 

O cruce mai uşoară 

Copiii din veacul I: Să nu vă lepădaţi de Hristos de 
grija noastră, că noi, copiii, Îl mărturisim pe Hristos. 

Despre o cruce mai uşoară, de povestit: cum că unui om i 
s-a părut că are o cruce prea grea şi atunci Dumnezeu l-a luat 
ŞI l-a dus într-o grădină plină cu cruci şi i-a spus să-şi aleagă 
crucea care 1 se pare că e mai uşoară pentru el, iar el tot crucea 
lui şi-a ales. 


Sfintele Icoane 


Cele mai vechi icoane creştine au fost: 

- Sfânta Năframă şi 

- Icoana trimisă de Domnul lui Avgar. Aceasta din 

urmă avea ca inscripţie: „Dumnezeu din Dumnezeu, 
dumnezeiască minune”. 

Aceste două sfinte icoane au servit de model pentru chipul 
Domnului în toate timpurile. Se mai cunoaşte în Roma o icoană 
a Domnului descoperită într-un trunchi de copac şi care este 
de la sfârşitul veacului I. Este chipul de durere al Domnului. 


Maica Domnului a fost pictată de Sfântul Evanghelist 
Luca. Icoana se numeşte Povăţuitoarea şi este cea mai veche 
reprezentare a Maicii Domnului. Se spune în tradiţia creştină 
ortodoxă că pictorul, neîndrăznind să o privească în ochi pe 
Maica Domnului, a lăsat ochii până la urmă nelucrați, când 
toate trăsăturile feţei erau pictate de acum. EI s-a frământat 
cum să facă ca să termine de pictat chipul Maicii Domnului. 
Sala îl împiedica, şi respectul faţă de Mama Dumnezeului 

nostru. Foarte încurcat, a pus de o parte portretul început, cu 
încredințarea că nu va putea niciodată să-l termine. Dar a doua 
ZI, Maica Domnului i-a spus: „Fiul meu, adu-mi chipul pe 
care l-ai pictat”. lar el, când l-a luat în mână, a văzut că ochii, 
ca prin minune, erau pictaţi pe pânză şi aveau cea mai frumoasă 
expresie. 

Un alt tip de icoană al Maicii Domnului este cea numită 
Trihira (cu trei mâini). Se ştie că Sfântul loan Damaschin, 
care a susţinut şi a scris foarte mult despre dogma Născătoare 
de Dumnezeu, a fost prins de perşi şi i s-a pus în vedere să nu 
mai scrie despre Maica Domnului, ci să scrie despre Allah şi 
Mahommed. Dar pentru că totuşi a continuat să scrie, păgâni 
I-au tăiat Sfântului loan Damaschin mâna dreaptă. EI avea în 
casă o icoană foarte frumoasă a Maicii Domnului şi după cei 
s-a tăiat mâna, plin de durere, s-a dus la Maica Domnului, l-a 
spus că numai pentru dragostea către dânsa i s-a tăiat mâna şi a 
pus ca o ofrandă mâna tăiață la icoana Maicii Domnului. Pe 
loc, ca prin minune, mâna i-a crescut din nou, iar mâna tăiată 
s-a lipit de icoana Maicii Domnului. 

Cea mai renumită, dintre toate icoanele ortodoxe este 
însă Axioniţa, care are directă legătură cu dogma Născătoarei 
de Dumnezeu şi cântarea Axionului. Fra în Sfântul Munte Athos 
un bătrân cu o viaţă desăvârşită şi avea mare evlavie la Maica 
Domnului, şi îi slujea din tinereţe cu multă credinţă. Pe vremea 
aceea se cânta la slujbă numai „Ceea ce ești mai cinstită”, 
necunoscându-se partea întâi, „Cuvine-se cu adevărat”. 
Bătrânul pustnic toată ziua cânta cu lacrimi Cântarea Maicii 
Domnului, atât cât se cunoştea. E] locuia într-una din peşterile 
Athosului şi avea o cale de câţiva kilometri până la biserică. 
La unul din praznicele Născătoarei de Dumnezeu, bătrânul a 
fost apucat de slăbiciunea vârstei, încât n-a putut să meargă la 

biserică. Totuşi, avea atâta evlavie la Maica Domnului, încât a 
început să plângă şi să-i vorbească aşa: „Slăpâna mea, eu 
loată viaţa am cercetat biserica, şi mai cu seamă praznicele 
tale. lar acum nu mal pol să vin la tine, în casa ta. Deşi sunt 
nevrednic, dar, te rog, vino tu la mine”. ŞI după ce a zis aceste 
cuvinte, bătrânul a fost răpit şi a văzut pe Maica Domnului în 
slavă cu cei doi arhangheli. Îi țineau coroana deasupra capului, 
iar Dumnezeu Tatăl o binecuvânta. Bătrânul a auzit în acelaşi 
timp Şi coruri îngereşti, care au început cântarea Maicii 
Domnului: „Cuvine-se cu adevărat”, ŞI de atunci această 
cântare s-a pus la Sfânta Liturghie. 

Un tip de icoană foarte frecvent este Maica Domnului 
Acoperitoarea, care s-a făcut în urma minunii din biserica 
Vlahernei, când Maica Domnului a apărut în văzul tuturor celor 
din biserică, ținând în braţe Sfântul Omofor, în timp ce toţi 
locuitorii cereşti - cetele înpereşti şi sfinții - i se închinau. 

Dragă ne este nouă, românilor, tipul de icoană al Maicii 
Domnului, Prodromiţa, care îşi are întâmplarea şi minunea 
la Prodromul, mănăstirea românească din Muntele Athos. Într- 
o vreme, la începutul veacului al XVII-lea, doi tineri au hotărât 
să plece la Sfântul Munte Athos, auzind despre sfinţenia locului 
ŞI a întregii vieţi de acolo. Până au trecut Dunărea, le iese în 
cale o temeie deosebit de frumoasă cu un copilaş în braţe. Ea 
I-a întrebat unde se duc. Ei au spus că se duc la Sfântul Munte 
Athos, care este Grădina Maicii Domnului Şi loc pentru 
petrecere duhovnicească. Atunci, a strălucit în jurul femeii o 
rază de lumină şi ea le-a vorbit aşa: „Bine Jaceţi că mergeţi la 
Sfântul Munte. Dar să ştiţi că şi țara voastră este o grădină 
a mea şi am multe suflete devotate acolo”. După ce a zis 
aceasta a dispărut, lăsând în urmă un miros de toate florile de 

pe lume, care nu are asemănare pe pământ. Din memorie s-a 
lixat chipul Maicii Domnului şi a dat icoana Prodromiţa. 

Pictura ortodoxă, voind să proslăvească maternitatea 
Maicii Domnului, a admis să fie pictată în momentul când 
alăptează. Este icoana Maica Domnului Trofusa 
(Hrănitoarea vieţii). Este frecventă în Rusia. Frumuseţea 
tipului acestuia de icoană constă în simbol, Pruncul lisus 
întruchipând omenirea pe care Maica Domnului o hrăneşte cu 
harul ei. 

Felul cum este prezentată Maica Domnului şi poziţia ci 
variază. Se spune că un pictor de icoane din Rusia, prin veacul 
al XV-lea, trebuia să picteze pentru marea Lavră Pecerska o 
icoană a Maicii Domnului. Fiind foarte evlavios, el s-a rugat 
ca Maica Domnului să-i descopere în vis poziţia şi felul în 
care ar prelera să fie pictată. În noaptea următoare, a simțit o 
căldură ca de foc şi a sărit din aşternut, crezând că-i arde casa. 
Dar a văzut în lumină pe Maica Domnului dându-i piept 
Pruncului Sfânt, şi aşa a pictat icoana. 

La Sfântul Munte al Athosului se găseşte o icoană a 
Maicii Domnului cu mâinile ridicate de la coate în sus şi 
purtând un medalion cu chipul Domnului în dreptul pântecelui. 
Despre tipul acesta de icoană se povestesc următoarele: după 
căderea Constantinopolului sub turci, bătrânii atoniți au intrat 
într-o frică mare şi au ascuns în pământ toate lucrurile de preţ 
cu amintiri creştineşti legate de ele. Atunci au ascuns şi această 
icoană. Peste noapte însă, Maica Domnului s-a arătat în vis 
stareţului de la Prafatos, zicându-i: „N-am venit aici ca să mă 
păziţi voi, ci mai vârtos ca să vă păzesc eu pe voi”. A doua zi 
de dimineaţă, icoana, prin minune dumnezeiască, a fost aflată 
deasupra porţilor Mănăstirii Prafatos unde se găseşte şi azi; 
de aceea se numeşte Portăriţa. 





1099 


Loate aceste tipuri de icoane sunt stilizate ŞI lucrate în 
variante deosebite (diferite). Dar cea mai apropiată de tipul 
Maicii Domnului, aşa cum l-a descris Sfântul Dionisie 
Areopagitul, este fireşte Povăţuitoarea şi o icoană străveche, 
care s-a păstrat în Lavra Pecerska şi care se presupune a fi tot 
de Sfântul Luca pictată. Se ştie de altfel că au fost trei icoane 
pictate de Sfântul Luca. 

În Ortodoxie nu se îngăduie să se prezinte chipul 
Mântuitorului, al Maicii Domnului ŞI al sfinţilor, după fantezia 
artistului. În timpul când arta bizantină era în floare, ei au fixat 
anumite canoane de pictură bisericească, cuprinse în cărțile 
numite erminii, unde se indică în mod amănunțit şi compoziţia 
şi coloritul, rămânând la aprecierea şi la puterea pictorului 
numai expresia feţei. 


Schițe [de predici] 


1. Iubirea de aproapele şi cine-i aproapele (Samariteanul) 

2. Cine e mai mare? E comportarea superiorilor față de 
inferiori, înainte-stătătorii să fie animați de dragoste. 

3, Atitudinea patronilor faţă de muncitori, stăpâni față de 
slugi, funcționarii superiori faţă de inferiori (sluga sutaşului). 

4. Cei ce dețin o putere sau slujbă nu trebuie s-o folosească 
spre profitul lor (parabola cu vierul necredincios). 

5. Rolul intelectualilor: „Voi sunteți lumina lumii”. 

6. Condamnă pe cei necinstiți (parabola economului 
necredincios). 

7. Sfinţeşte munca şi condamnă lenea. Talanţii. 

8. lubirea să primeze faţă de stricta legalitate (parabola 
părții egale). 

9. Muncitorii au dreptul la avansare (Ialanţii şi sluga 
credinciosului). 

10. Condamnă bogăția care nu este întrebuințată spre 
folosul mulțimii şi pe bogatul care n-a făcut binele (bogatul 
căruia i-a rodit țarina şi bogatul nemilostiv). 

11. Opreşte dejosirea semenului nostru. 

12. Condamnă lăcomia tiranului bogat. Principiul 
solidarităţii şi iertării, răsplătind răul cu binele. Ce ție nu-ţi 
place, altuia nu face. 

Indisolubilitatea căsătoriei ridicată la valoarea femeii şi 
copilului. 

13. Supunerea faţă de stăpâni (daţi Cezarului). 

14. Cum a procedat Biserica Ortodoxă la rezolvarea 
problemelor sociale şi economice. Biserica a păstrat cu 
demnitate de la început şi până azi depozitul de credinţă 
încredinţat de lisus. Ortodoxia a trăit intens aceste adevăruri, 
a influențat conştiinţe puternice, morale. Ortodoxia a fost 
aluatul care a format plămada de lut pentru a spiritualiza, care 
a transformat în roade sociale. 

Ea a fost sucul care a străbătut ramurile ca: azile, 
orfelinate, institute pentru îngrijirea fetelor, spitale. 

Prin reforma morală a omului, Biserica a lăsat puterii civile 
sarcina de a realiza, prin legiuirile sale, reforma socială şi 
economică, precum şi sarcina de a face dreptate reparatoare 
Şi cheltuielile materiale; aşa cum a procedat [Hristos, aşa a 
procedat şi ca. Şi aceasta e atitudinea pe care trebuie să o aibă 
în chestiunile sociale şi economice, în viitor. 


„Aşa a iubit Dumnezeu lumea, încât pe Unul născut Fiul 
Său L-a dat, ca tot cel ce crede în El să nu piară, ci să aibă 
viața veşnică” (In.3, 16). De ce l-a dat spre jertiă, şi încă 

Jerttă de cruce? Pentru că singurul grai care răzbate la inima 
oamenilor e jertfa cuiva pentru ei. Când moare cineva pentru 
tine, pe acela nu-l poţi uita niciodată. 


O întrebare: dacă aşa de mult ne iubeşte Dumnezeu, cum 
se face că viața noastră e aşa de apăsată de tot felul de 
încurcături? Sau, dacă punem întrebarea cu cuvintele Scripturii: 
De ce pe cel pe care-l iubeşte Dumnezeu, îl ceartă, iar pe cel 
ce îl primeşte, îl bate? Cu alte cuvinte, dacă aşa de mult ne 
iubeşte Dumnezeu, de ce-i viața noastră aşa de necăţită? 

Fiindcă altfel sunt judecăţile lui Dumnezeu decât judecăţile 
oamenilor. O mică pildă: altfel sunt judecăţile unui tată care 
îşi ia la rost copiii, decât e socoteala copiilor, dar când vin la 
minte deplină, atunci înţeleg care a fost judecata tatălui lor 
când le-a dat bătaie. 

Aşa şi noi, când suntem înfăşuraţi în trup, suntem cam 
destul de legaţi întru înţelegerea trupească a vieții, suntem 
prunci cu înțelegerea. Dar când vom scăpa de muritorul acesta 
de pe noi, atunci, cu mare recunoştinţă ne vom zori a-l mulțumi 
lui Dumnezeu pentru toate încercările la care ne-a supus când 
eram în lume. 

Irebuie, prin urmare, să lungim vederea şi dincolo de zarea 
acestei vieţi (nepricepând-o), în cealaltă Împărăţie, că altfel 
nu putem pricepe nevoile vieţii acesteia, şi nepricepând-o pe 
aceasta prin cealaltă, n-o putem nici răbda. 

Dar dacă o înţelegem aşa cum este, pe una în legătură cu 
cealaltă, atunci oricât ar fi de necăjită, capătă o valoare 
neprețuită şi atunci se întâmplă un lucru minunat — omul ubeşte 
necazurile şi pe toţi cei care-l necăjesc cu deosebire, cu alte 
cuvinte, creştinul care stă liniştit pe conducerea lui Dumnezeu, 
vede că orice cruce a vieţii sale este o mărturisire a iubirii 

pământeşti a lui Dumnezeu, orice cruce e o treaptă a 
desăvârşirii. 

Deci, dacă ne împărtăşim des cu Sfânta Jertfă a Domnului, 
ne împărtăşim cu taina iubirii supreme a lui Dumnezeu, care 
împărtăşire, printre alte daruri, are şi pe acela că ne ridică de 
la înțelegerea pruncească a vieţii, la înţelegerea pe care o avea 
lisus, în temeiul căreia îi suntem următori convinşi şi liniștiți, 
oricât ar fi de neliniştită marea vieţii de aici, la cârma Bisericii 
fund Tatăl nostru. 


Răspunsuri de aur [Sfântul Vasile] 


La anul 372, însuşi împăratul Valena s-a dus personal 
în Cezareea Capadociei cu pretextul instaurării a doi prefecţi 
în posturi. Motivul adevărat era însă atragerea Sfântului Vasile 
la arian1sm... 

Drept aceea, aduse cu sine pe Modutulus, prefectul 
pretorienilor şi pe episcopul Evripius, care era arian. Pe acesta 
3 duse ca să provoace scandalul, ca prefectul să poată interveni 
cu armata. Evripius vru să slujească într-o biserică din 
Cezareea, dar Sfântul Vasile nu-l lăsă până ce nu va subscrie 
mai întâi la afuriseniile date de soborul din Niceea, cele asupra 
arienilor. Se plânse deci împăratului, care trimise la sine pe 
Modutulus, să-l înfricoşeze şi să-l atragă spre arianism, dacă 
nu va putea cu buna, cu ameninţarea. 

_ Ce îndrăzneală ai tu, să te pui împotriva religiei 
împăratului? zice prefectul. 

_Nu văd nici o îndrăzneală şi nici nu ştiu care e religia 
împăratului, ca să mă împotrivesc ei, răspunse Sf. Vasile. Eu 
ştiu că şi împăratul e creat de Dumnezeu ca şi mine şi, prin 

urmare, Şi el trebuie să aibă aceeaşi religie pe care o am eu ŞI 
credincioşii mei. 
Prefectul începu cu ademeniri, zicând: 

— Uite, n-ai vrea să fii în mărire asemenea împăratului? 
Asta vei avea-o, dacă vei mărturisi ŞI tu credinţa împăratului. 

Sfântul Vasile răspunse: 

— Eu sunt asemenea împăratului, căci amândoi suntem 
creați după chipul şi asemănarea lu; Dumnezeu, iar în ce 
priveşte mărirea, aceasta se va vedea numai în viaţa viitoare. 
Apoi, spune tu dacă o va avea acela care face voia lui Dumnezeu, 
sau acela care lucrează împotriva ei? 

— Dartu nu te temi de relele ce ar putea veni asupra ta? 
— Îl mai zise prefectul. 

— Eu nu mă tem de rele — răspunse Sfântul Vasile — căci 
ştiu că Dumnezeu nu va îngădui mai multe decât sunt necesare 
pentru ispăşirea păcatelor mele. 

— Dar nu ştii că împăratul ar putea să-ți facă atâta rău, 
cât nu vei putea răbda? mai adăugă acela. 

— Ce anume ar putea să-mi facă împăratul? întrebă 
Sfântul Vasile liniştit. 

— Să te despoaie de toate averile tale, să te exileze, să 
te ucidă chiar. 

La aceasta, Sfântul Vasile râse, zicând: 

— Loate acestea împăratul nu mi le poate face. Nu mă 
poate despuia de averi, căci m-am despuiat eu însumi demult, 
aşa că azi n-am nimic. Nu mă poate exila nicăieri, unde să nu 
fie Dumnezeu de față; apoi cu moartea nu-mi poate face altceva 
decât să mă trimită la viaţa pe care de mult o doresc. Spune 
deci stăpânului tău, împăratul, că, dacă n-are alte rele cu care 
să mă amenințe, de acestea de până acum nu mă tem, nici n-am 
de gând să-i fac lui pe voie, împotriva lui Dumnezeu. 

Prefectul pretorienilor spuse împăratului totul şi 
încheie cu aceste cuvinte: 

— Suntem biruiţi de către căpetenia acestei biserici. 
Ameninţărilor le este superior. Decât cuvintele este mai tare, 
iar decât ademenirile mai puternic. Dacă i-am zis: „Niciodată 
n-am văzut om ca dumneata”, ştiţi ce mi-a răspuns? „Poate că 
niciodată n-ai văzul episcop!”. 

Împăratul se aprinse de mânie, şi zbieră, înfuriat: 

— Să fie exilat numaidecât. 

Şi el însuşi se apucă să scrie mandatul de exilare, dar 
de trei ori i se rupse peniţa şi nu putu scrie. Crezu că acesta e 
un semn de sus şi, de data aceasta, lăsă mânia pentru altă dată. 

Ajuns la Constantinopol, din nou încercă să facă mandat 
de exilare pentru Sfântul Vasile, dar fără de veste 1 se îmbolnăvi 
copilul cel mai mare şi se zbătea ca în ghearele morții şi nu se 
linişti, până ce nu îşi propuse să-l lase în pace pe episcopul 
din Cezareca Capadociei. 


Sfântul Gheorghe 
[Biserica luptătoare şi Biserica biruitoare | 


Frumos ar fi dacă v-aş spune despre întâlnirea lui Luca şi 
Cleopa cu lisus, în drum spre Emaos, dar vă las, şi vă spun 
despre Sfântul Gheorghe. 

Viaţa mucenicilor se aseamănă una cu alta, pătimind pentru 
Hristos tot felul de chinuri. Ei sunt mult mai mulți decât 
cunoaştem noi sau decât sunt în calendar, căci numai într-o 
singură zi s-au omorât 40.000 în Nicomidia. Ura împăratului 
Dioclețian s-a mărit contra creştinilor tot mai mult, căci el 
fiind păgân se închina la idoli, nişte chipuri făcute din aur, argint 


115 


ŞI alte materii, însă neinsuflețite şi nu numai că-i întrebuința 
pentru amintirea Dumnezeului celui adevărat, ci se închina la 
el şi le aducea jertfă, crezând că aceia sunt dumnezeii lor, 
flecare idol după denumirea lui era cinstitor al unui păcat; după 
cum unul era beţiv, altul al desfrâului, altul al înjurăturii şi aşa 
mai departe. 

Odată, văzând împăratul Dioclețian că nu i se mai împlinesc 
proorocirile idolilor despre război, despre biruinţe şi despre 
altele, a întrebat pe popii idoleşti care este cauza că Idolii nu 
mai pot prooroci şi i se răspunse că din cauza drepţilor, la 
care a întrebat „Care sunt drepții aceia?” ŞI 1 s-a răspuns: 
„Creştinii”. 

Atât i-a trebuit împăratului ca să dea poruncă aspră asupra 
creştinilor, după ce mai muriseră destui din porunca lui. 
Imediat s-au strâns sfetnicii lui să se sfătuiască pentru a porni 
prigoana contra creştinilor, Printre sfetnicii săi cei mai mari 
era şi un tânăr voinic, frumos la chip şi cu slujba de arhistrateg 
(general), cu numele Gheorghe, îl ţinea împăratul întotdeauna 
lângă el, plăcându-i purtările lui. Însă acest tânăr cra creştin, 
fără ca împăratul să ştie. Văzând Sf Gheorghe ce planuri face 
pentru creştini, fiind lângă el, îi era foarte uşor să scoată sabia 
de la locul ei şi dintr-o mişcare să scape pe toţi creştinii de 
ceca ce Îi se pregătea. Dar nu şi-a murdărit mâinile ŞI 
conştiinţa, crezând că aşa este voia lui Dumnezeu să se petreacă 
toate. Ştia că el va fi cel mai chinuit când se va da pe Îaţă că 
este creştin şi totuşi nici prin minte nu i-a trecut să-şi 
murdărească sabia, ci s-a aprins de o dragoste nemaipomenită 
pentru lisus Hristos şi aştepta cu nerăbdare momentul în care 
să-L. mărturisească cu prețul vieţii sale, fără a se gândi să scape 
de aceasta. O singură prijă a mai avul, aceea ca să-şi împartă 


116 


oată averea rămasă de la părinţi la săraci şi încuraj ând pe toți 
la lupta cea dreaptă. 

Într-o zi se întâlni cu împărăteasa Alexandra, care şi ca era 
creştină, dar numai în taină. lată cum pătrunde credinţa, nu 
numai la cei necăjiţi, ci a pătruns până la curtea împăratului. ŞI 
la cine? La împărăteasa lui, de a cărui frică tremura întreg 
Imperiul Roman (cât ar îi câteva ţări de azi). 

Sfântul Gheorghe, când s-a declarat creştin, a fost pus la 
munci grele, dintre care câteva sunt următoarele: l-au bătut, l- 
au pus în temniţă şi acolo au pus o piatră mare pe pieptul lui ca 
să-l omoare, a fost încălţat cu încălțăminte de fier înroşită în 
foc şi luat la fugă, a fost pus pe o masă care avea nişte cuțite şi 
au dat cu un tăvălug peste el ca să-l tate în bucăţi, dar puterea 
credinţei lui l-au scăpat de toate chinurile. 

Însă, făcătorul de rele, Dioclețian, a poruncit ca Sfântul 
Gheorghe să fie aruncat într-o groapă cu var nestins Şi lăsat 
acolo 3 zile. A treia zi, împăratul a trimis slujitorii să meargă 
să-i culeagă oasele. Mergând er, eu aflat pe sfânt întreg ca şi 
cum ar fi fost într-o odaie, iar faţa lui era plină de lumina 
rugăciunii. Auzind acestea, împăratul s-a îngrozit, văzând că 
toate muncile sunt zadarnice şi nu ştia ce să mal facă, şi şi-a 
adus aminte de un vrăjitor cu numele Atanasie, pe care l-a 
chemat la el şi i-a spus: „lată, am pe acest rătăcit de la 
credinta în idolii noştri, fă-i ceva. Atunci vrăjitorul a spus 
că din două feluri de băuturi îl dă gata; un fel era ameţitor, 
crezând că atunci nu-şi va mai da seama ce vorbeşte ŞI va spune 
după placul lor, iar al doilea era otravă ca să-l omoare. I le-a 
dat pe amândouă şi n-a avut nimic. Văzând vrăjitorul aceasta s- 
a înspăimântat, însă vrând să-şi păzească viața şi să se pună 
bine cu împăratul, îi spuse: „Idolii noştri toate le pot face, 
decât una nu pol, aceea de a învia morții, iar creştinii se 

laudă că cu credința lor Pol şi morţii a-i învia; să-l punem 
dar pe Gheorghe la probă”. 

Auzind împăratul o propunere ca aceasta, s-a bucurat de 
un asemenea sfat şi, ştiind un mort de curând îngropat, a 
poruncit să fie dezgropat şi adus de față, şi a zis Sfântului 
Gheorghe: „Acum, acum se va vedea puterea ta, şi de vei 
face aceasta, atunci vom crede şi noi în Dumnezeul tău”, 

Sfântul Gheorghe a răspuns: „Nu eu, ci de va vrea Domnul 
pe Care eu îl voi ruga pentru ca să se arate Slava Sa”. Căci 
Dumnezeu dă asemenea dar acelora bine curățiți de păcate cum 
era Sfântul Gheorghe, căci el din pruncie ducea viaţă curată, 
iar acum, prin atâtea chinuri s-a purificat, încât a fost vrednic 
de o asemenea minune. Însă nu s-a socotit vrednic, dar pentru 
credinţa lor, a cerut ca să se facă. Aducându-se mortul, Sfântul 
Gheorghe a zis, plecându-şi genunchii şi rugându-se aşa: 
„Doamne Dumnezeul tuturor Puterilor şi a toată suflarea, 
Puternice lisuse Hristoase, dă acestui neam viclean şi 
Păcătos semnul cerut şi înviază acest mori spre Slava Ta, în 
vecii vecilor. Amin”. 

Când a zis cuvântul amin, s-a tăcut deodată un cutremur 
mare, ca un tunet puternic, încât toţi cei din jur au rămas 
înspăimântați, iar mortul s-a ridicat din putrejune şi sta viu, 
întreg, căzând la picioarele sfântului. Vrăjitorul, ruşinat şi biruit 
de Sfântul Gheorghe, a căzut la picioarele sfântului, spunând 
că mărturiseşte şi el pe Hristos. Iar împăratul necredincios a 
spus că s-au înţeles vrăjitorii între ei. 

Împărăteasa Alexandra, fiind de față, a mărturisit față de 
toată lumea credinţa ei în lisus Hristos. Iar soțul şi împăratul 
Dioclețian a hotărât să fie şi ea împreună cu ceilalți omorâtă 
de sabie ceea ce a şi primit cu bucurie ȘI aşa au fost ucişi toți, 
mărturisind pe Hristos. 

X* 


Cu ce rost facem pomenirea sfinților? Pentru că ne cam 
rebuie cât trăim în viaţa pământească. Știm că este o Biserică 
luptătoare sau dreptmăritoare pe pământ şi o Biserică 
biruitoare în cer, unde sfinţii, după strămutarea de aici, nu 
încetează a ne purta de grijă. Avem două motive să zicem aşa: 

- ei nu sunt pe deplin fericiţi, pentru durerea că ne ştiu 

pe noi rămaşi în urmă aici, în necazuri, 

_  eiseroagă pentru noi ca să ne întoarcem cât mai repede 

acasă, [la „Tatăl nostru, Care este în ceruri]. 

Sfinţii, după trecerea din viața aceasta, au tot cam slujba 
pe care au avut-o aici... Aceia care au fost ostaşi în viaţa 
pământească, rămân tot ostaşi vrednici, însă nu văzuți de noi, 
şi ocrotesc oraşe, sale şi ţări. Nişte creştini care au fost 
vrednici a vedea pe Sfântul Dimitrie, l-au văzut cum părăsea 
cetatea care îi era încredinţată. Din porunca lui Dumnezeu ŞI 
pentru păcatele oamenilor trebuia să părăsească cetăţile pe 
care le păzea. 

Trebuie să ne legăm strâns de Biserica biruitoare. 
Încercările creştinilor celor din urmă [până la dezlegarea lui 
satan] nu le vor întrece pe ale celor dintâi, nici fericirea celor 
din urmă nu o va întrece pe a celor dintâi. Lupta cea mare 
contra creştinilor o va duce satana [dezlegat] cu răutățle lui. 
Se va dovedi atunci ocrotirea sfinților (Bisericii biruitoare) 
asupra oamenilor pământeni (pentru cei ce sunt în trup — 
Biserica luptătoare). 

Puneţi la inimă ceea ce v-am spus şi uniţi-vă creştini din 
toate veacurile |Biserica biruitoare] şi din toate părțile 
[Biserica luptătoare]. Până la mormâni nu este decât un pas. 
Nu vă descurajaţi! Bucuraţi-vă de orice vi s-ar întâmpla oricând, 
spre folosul sufletelor voastre. Amin. 

val cand. îi d. e Dumnezeu ia 
aa . cite frică... a 


. atâta mângâiere putem ai ţa oameni, „câtă 
amărăciune putem să bem în locul celor ce vrem să-i 
mângâiem.... (Părintele Arsenie Boca) 

































































































































































